BREAKING | Covid-19 Jehigen India In Ithuru 509 Meehaku Maruvehje - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން އަވައްޓެރި އިންޑިއާއިން އިތުރު 509 މީހަކު މަރުވެއްޖެ އެވެ.\nއިންޑިއާއިން އިއްޔެވެސް ކޮވިޑް-19 ޖެހިގެން ގިނަ އަދަދެއްގެ ބަޔަކު މަރުވުމާއި ގުޅިގެން އެޤައުމުން މި ބަލީގައި މަރުވި މީހުންގެ ޖުމްލަ އަދަދު މިހާރު ވަނީ 120,563 އަށް އަރާފައެވެ. މީގެ ކުރިޔާއި އަޅާބަލާއިރު އިންޑިއާއިން އިއްޔެ މަރުވި މީހުންގެ އަދަދު މަދުވިނަމަވެސް އެޤައުމަށް ބަލިމަޑުކަމުގެ ނުރައްކާ ކުޑައެއް ނުވެއެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިންޑިއާއިން މިދިޔަ 24 ގަޑިއިރު ތެރޭގައި އެކަނިވެސް އިތުރު 49,912 މީހަކަށް ކޮވިޑް-19 ޖެހިފައި ވެއެވެ. މިއާއެކު އެޤައުމުން މިހާތަނަށް ކޮވިޑް-19 ޖެހުނު މީހުންގެ ޖުމްލަ އަދަދު މިހާރު ވަނީ 8 މިލިއަނަށް އަރާފައެވެ.\nފަހުގެ މަޢުލޫމާތުތަކަށް ބަލާއިރު އިންޑިއާ އިން މިހާތަނަށް ކޮވިޑް-19 ޖެހުނު މީހުންގެ ތެރެއިން 7.3 މިލިއަން މީހަކު ވަނީ ބަލިން ރަނގަޅުވެފައެވެ. އެހެންކަމުން އެޤައުމުގައި މިވަގުތު މި ބައްޔަށް ފަރުވާދެމުން ދަނީ 603,251 މީހަކަށެވެ. އޭގެތެރެއިން 8000 އަށްވުރެ ގިނަ މީހުންނަށް ފަރުވާދެމުން ދަނީ ސީރިއަސް ހާލުގައި ނުވަތަ އައިސީޔޫގައެވެ.


ވޯލްޑް ކަޕް ބޭއްވުމަށް މޮރޮކޯއިން ހުށަހެޅި ބިޑު ބަލައިގެންފި\nވޯލްޑް ކަޕް 2026\nީ ވޯލްޑް ކަޕަށް އިމާރާތްކުރަން ޖެހޭ ތަންތަން އިމާރާތް ކުރުމަށް އެގައުމުން 16 ބިލިއަން ޑޮލަރު ހަރަދުކުރާނެ\nފީފާގެ ޓެސްޓުން މޮރޮކޯއަށް ފަހަކުން ލިބިފައިވަނީ 2.7 ގެ ސްކޯއެއް\nމޮރޮކޯއިން ވަނީ މީގެކުރިން ހަތަރު ފަހަރަކު ބިޑު ކޮށްފައި\nވޯލްޑް ކަޕްގެ ބިޑު ކާމިޔާބުވެއްޖެނަމަ މޮރޮކޯއިން އަޅަން ނިންމާފައިވާ ސްޓޭޑިއަމެއް\n2026 ވަނަ އަހަރު އޮންނަ ފީފާ ވޯލްޑް ކަޕް ބޭއްވުމަށް މޮރޮކޯއިން ހުށަހެޅި ބިޑު ފީފާއިން ބަލައިގެންފިއެވެ.\nފީފާއިން ކުރިޔަށް ގެންދިޔަ އިންސްޕެކްޝަނަށް ފަހު އެ އިދާރާއިން ވަނީ މޮރޮކޯގެ ބިޑު ބަލައިގެންފައިވާކަން ހާމަކޮށްފައެވެ. އުތުރު އެފްރިކާގެ ގައުމެއް ކަމަށްވާ މޮރޮކޯގެ އިތުރުން ދެން 2026 ވަނަ އަހަރުގެ ވޯލްޑް ކަޕް ބޭއްވުމަށް ބިޑުކޮށްފައިވަނީ ތިން އުތުރު އެމެރިކާގެ ތިން ގައުމެއް ގުޅިގެންނެވެ. އެއީ އެމެރިކާ އަދި ކެނަޑާގެ އިތުރުން މެކްސިކޯ ގުޅިގެން ތައްޔާރުކޮށްފައިވާ ބިޑެކެވެ. މިއީ ފީފާ ވޯލްޑް ކަޕްގެ ތާރީހުގައި ތިން ގައުމެއް ގުޅިގެން ވޯލްޑް ކަޕް ބޭއްވުމަށް ބިޑު ކުރި ފުރަތަމަ ފަހަރެވެ.\nފީފާގެ ޓެސްޓުން މޮރޮކޯއަށް ފަހަކުން ލިބިފައިވަނީ 2.7 ގެ ސްކޯއެކެވެ. ފީފާއިން ބުނެފައިވަނީ މޮރޮކޯއިން ވޯލްޑް ކަޕް ބޭއްވުމަށް ބިޑުގައި ހިމެނި 14 ސްޓޭޑިއަމްގެ ތެރެއިން ނުވަ ސްޓޭޑިއަމް އަޅަން ޖެހޭ ކަމަށާއި އަދި ބާކީ ފަސް ސްޓޭޑިއަމްއަށް ބޮޑު ބަދަލުތަކެއް ގެންނަންޖެހޭ ކަމަށެވެ. ހަމައެހެންމެ އެކޮމޮޑޭޝަންގެ ގޮތުން ބަލާއިރު އޭގެތެރެއިން ފާސްވަނީ އެންމެ ދެ ސްޓޭޑިއަމް ކަމަށް ވެސް ފީފާއިން ބުނެފައިވެއެވެ. މީގެއިތުރުން މޮރޮކޯގެ ދަތުރުފަތުރުގެ ކަންކަން ހަމަޖެހިފައިވާ ގޮތަކީ ވެސް އެންމެ އެދެވޭ ފެންވަރުގައި ހުރި ކަންކަން ނޫން ކަމަށް ފީފާއިން ހާމަކޮށްފައިވެއެވެ.\nއެހެން ނަމަވެސް ފީފާގެ ޓާސްކްފޯހުން ބުނެފައިވަނީ މޮރޮކޯގެ ސަރުކާރުން ވޯލްޑް ކަޕް ބާއްވާ 12 ސިޓީގައި 2026 ވަނަ އަހަރު އަންނައިރު އެކަށީގެންވާ މިންވަރަށް ހޮޓެލް ރޫމް ހުންނާނެ ކަމުގެ ޔަގީންކަން ދީފައިވާ ކަމަށެވެ.\nމޮރޮކޯއިން ބުނެފައިވަނީ ވޯލްޑް ކަޕަށް އިމާރާތްކުރަން ޖެހޭ ތަންތަން އިމާރާތް ކުރުމަށް އެގައުމުން 16 ބިލިއަން ޑޮލަރު ހަރަދުކުރަން ޖެހޭ ކަމަށެވެ.\nމޮރޮކޯއިން ވަނީ މީގެކުރިން ހަތަރު ފަހަރެއްގެ މަތިން ވޯލްޑް ކަޕް ބޭއްވުމަށް ބިޑުކޮށްފައެވެ. އެއީ 1994، 1998 އަދި 2006 ގެ އިތުރުން 2010 އެވެ. ހަމައެހެންމެ އެމެރިކާއިން ވަނީ 1994 ވަނަ އަހަރުގެ ވޯލްޑް ކަޕް އެ ގައުމުގައި ބާއްވާފައެވެ. 2022 ވަނަ އަހަރުގެ ވޯލްޑް ކަޕް ބޭއްވުމަށް އެމެރިކާއިން ބިޑު ކުރި ނަމަވެސް އެ ބިޑު ވަނީ ނާކާމިޔާބުވެފައެވެ. އުތުރު އެމެރިކާގެ ގައުމުތަކުގެ ތެރެއިން މެކްސިކޯއިން ވަނީ 1970 ވަނަ އަހަރާއި 1986 ވަނަ އަހަރުގެ ވޯލްޑް ކަޕް އެ ގައުމުގައި ބާއްވާފައެވެ.\nމި ދެ ބިޑު ވެސް ޖޫން މަހުގެ 10 ވަނަ ދުވަހު އޮންނަ ފީފާގެ އިސްވެރިންގެ ބައްދަލުވުމަކުން ފާސްވާން ޖެހޭއިރު އޭގެ ތިން ދުވަސްފަހުން ފީފާގެ 207 މެމްބަރު ގައުމަކުގެ މެދުގައި މި ބިޑުތަކަށް ވޯޓަށް އަހާނެއެވެ.\nފީފާގެ ރޮޓޭޝަނަލް ޕޮލިސީގެ ދަށުން ވޯލްޑް ކަޕް ބޭއްވުމުގައި ހުރިހާ ބައްރުތަކެއް ހަމަކުރަންޖެހެއެވެ. އެގޮތުން 2026 ވަނަ އަހަރުގެ ވޯލްޑް ކަޕް ބޭއްވުމަށް ފުރުސަތު ލިބެނީ އުތުރު އެމެރިކާ، ދެކުނު އެމެރިކާ، އޯޝޭނިއާ ނުވަތަ އެފްރިކާގެ ގައުމުތަކަށެވެ. އެ އަހަރުގެ ވޯލްޑް ކަޕްގައި 48 ޓީމު ވާދަކުރާނެ ކަމަށް ފީފާއިން ވަނީ ބުނެފައެވެ.\nއެފްރިކާގެ ގައުމެއްގައި މީގެކުރިން ވޯލްޑް ކަޕް ބާއްވާފައި ވަނީ 2010 ވަނަ އަހަރުއެވެ. އެފަހަރުގެ ވޯލްޑް ކަޕް ބާއްވާފައި ވަނީ ދެކުނު އެފްރިކާގައެވެ.


ޕިޗް-އަޕް: ޔޫތު އެންޓްރެޕްރެނުއަރޝިޕް ޗެލެންޖް - Tech News Maldives\nޕިޗް-އަޕް: ޔޫތު އެންޓްރެޕްރެނުއަރޝިޕް ޗެލެންޖް\nހިންދު ޢަލީ • 05 އޭޕްރީލު 2021\nކުދި އަދި މެދު ފަންތީގެ ވިޔަފާރިތަކަށް އަމާޒުކޮށްގެން "ޕިޗް-އަޕް: ޔޫތު އެންޓްރެޕްރެނުއަރޝިޕް ޗެލެންޖް"ގެ ނަމުގައި ވިޔަފާރި އުފައްދަން ޚިޔާލު ހުށަހެޅުމުގެ މުބާރާތެއް މިއަދު ލޯންޗުކޮށްފިއެވެ. މިނިސްޓްރީ އޮފް ހަޔަރ އެޑިކޭޝަންގެ މީރީ ޕްރޮޖެކްޓްގެ ދަށުން ހިންގާ މި މުބާރާތަށް ޚިޔާލު ހުށަހެޅުމުގެ ފުރުސަތު5އެޕްރީލް 2021 އިން ފެށިގެން 1 މަސް ދުވަހުގެ މުއްދަތަށް ކުރިއަށް ދާނެއެވެ. މުބާރާތް ހުޅުވާލެވުނީ 18 އަހަރާއި 35 އަހަރުގެ ދެމެދުގެ އަލަށް ވިޔަފާރީގެ މައިދާނަށް ނުކުންނަ ޒުވާނުންނަށް ޓާގެޓްކޮށްގެންނެވެ.\nމީރީ ޕްރޮޖެކްޓަކީ މިނިސްޓްރީގެ އޮފް ހަޔަރ އެޑިކޭޝަނާއި މިނިސްޓްރީ އޮފް އިކޮނޮމިކް ޑިވެލޮޕްމެންޓް ގުޅިގެން، ވޯލްޑް ބޭންކްގެ އެހީގެ ދަށުން ހިންގާ ޕްރޮޖެކްޓެކެވެ. މިޕްރޮޖެކްޓުން ހާއްސަކުރަނީ ޒުވާނުންނަށް ވަޒީފާގެ ފުރުސަތު ހޯދުމަށް ފަހިކޮށްދިނުމުގެ ގޮތުން ވަޒީފާއަށް ބޭނުންވާ އެކި އެކި ހުނަރު އިތުރުކުރުމަށް ޒުވާނުންނަށް ފުރުސަތު ހުޅުވާދިނުމަށެވެ. މީގެ ތެރޭގައި ޓެކްނިކަލް އަދި ވޮކޭޝަނަލް މަސައްކަތްތަކާއި އަދި އަމިއްލަ ވިޔަފާރި އުފެއްދުމާއި އިތުރަށް ތަރައްގީކުރުމަށް ބޭނުންވާ އެކިއެކި ހުނަރު ހޯދުމުގެ ފުރުސަތު ހުޅުވާލުން ހިމެނެއެވެ. މިމުބާރާތުން އަމާޒުކުރަނީ ވިޔަފާރު އުފެއްދުމާގުޅޭ ހުނަރުތައް ޒުވާނުންނަށް ފޯރުކޮށްދިނުމަށެވެ.\nމިއަދު ހެދުނު ބޭއްވުނު ހަފްލާއެއްގައި މުބާރާތް އިފްތިތާހްކޮށްދެއްވީ މިނިސްޓަރ އޮފް ހަޔަރ އެޑިޔުކޭޝަން ޑރ. އިބްރާހިމް ޙަސަނެވެ. މިއިވެންޓުގައި ގެސްޓް ސްޕީކަރުންގެ ގޮތުގައި ހީޓް ހެލްތް އެންޑް ފިޓްނަސްގެ ސީއީއޯ ޢާއިޝަތު ޝިފާނާ ވަޖީހް އަދި ލޮޓީފައިލްސްގެ ކޯފައުންޑަރ އަދި ސީޓީއޯ ނަސްރުالله އަދުނާނު (ނައްޓު) ވެސް ވާހަކަދެއްކެވިއެވެ.\nMinister of Higher Education Dr Ibrahim Hassan inaugurates the Pitch-Up: Youth Entrepreneurship Challenge by MEERY Project. @aishwajyh from @heatmv & @reallynattu from @LottieFiles participated as guest speakers of the event. pic.twitter.com/xQi4jkGJnE\n— Ministry of Higher Education (@MoHEmv) April 5, 2021\nޕިޗްއަޕް މުބާރާތް ބެހިގެންވަނީ3ބަޔަކަށް ކަމަށް މިނިސްޓްރ އޮފް ހަޔަރ އެޑިޔުކޭޝަނުން މަޢުލޫމާތު ދެއްވިއެވެ.\nފުރަތަމަ ބަޔަކީ ޚިޔާލުތައް ހުށަހެޅުމުގެ މަރުހަލާއެވެ. މިމަރުހަލާގައި ވިޔަފާރިއެއް ތަރައްގީކުރުމުގެ ޚިޔާލު ގެންގުޅުއްވާ ހަމަ ކޮންމެ ފަރާތަކުންވެސް އެ ޚިޔާލެއް ހުށަހެޅުމުގެ ފުރުސަތު އެބައޮތެވެ. ބައިވެރިން ހުށަހަޅާ ޚިޔާލުތައް ވާންޖެހެނީ އައިސީޓީ، ފަތުރުވެރިކަން، ފަތުރުވެރިކަމާއި ގުޅުންހުރި ކޮންސްޓްރަކްޝަން ނުވަތަ ދަނޑުވެރިކަމުގެ ދާއިރާއާއި ގުޅުން ހުރި ވިޔަފާރީގެ ޚިޔާލުތަކަށެވެ. އަދި ކޮވިޑް-19ގެ މިހާލަތުން އަރައިގަތުމަށް އެހީތެރިވެވޭނެ ޚިޔާލުތަކަށެވެ.\nދެވަނަ ބަޔަކީ، ޝޯޓްލިސްޓް ކުރެވޭ ޚިޔާލުތައް ހުށަހަޅުއްވި ފަރާތްތަކާއެކު ކުރިއަށް ގެންދެވޭ ބޫޓްކޭމްޕެކެވެ. މިބޫޓްކޭމްޕްގެ ބޭނުމަކީ، ބައިވެރިންގެ ވިޔަފާރިތައް ދެމެހެއްޓެނިވި ގޮތެއްގައި ކުރިއަށް ގެންދިޔުމުގެ ޓްރޭނިންގ ދިނުމެވެ. މީގެ އިތުރުން ވިޔަފާރިން އުފައްދާ ތަކެތި ނުވަތަ ޚިދުމަތް ވިއްކުމާގުޅޭ އަދި ވިޔަފާރި މާކެޓް ކުރުމުގެ ބައިތައްވެސް ހިމެނޭނެއެވެ. އަދި ބައިވެރިން ހުށަހެޅި ޚިޔާލު އިތުރަށް ތަރައްގީކޮށް ފައިނަލް ޕިޗިންގއަށް ތައްޔާރުކޮށްދިނުމަށް މިބޫޓްކޭޕްގައި އެހީތެރިވެދޭނެއެވެ. ބޫޓްކޭމްޕްގައި އިރުޝާދު ދެއްވާނީ މިފަދަ ސްޓާރޓްއަޕް އުފައްދާ ތަޖުރިބާ ލިބިފައިވާ ފަރާތްތަކެވެ. މިމަރުހަލާ ފުރިހަމަ ކުރާ ބައިވެރިން ދެން ޖެހޭނީ އިތުރަށް ތަރައްގީކުރެވުނު ޚިޔާލުގެ ތަފްސީލީ ޕްރޮޕޯސަލެއް ހުށަހަޅާށެވެ.\nތިންވަނަ މަރުހަލާއަކީ ހުށަހެޅުނު ޚިޔާލު ޖަޖުންނަށް ޕިޗް ކުރުމެވެ. މިމަރުހަލާގައި، ޚިޔާލުގެ އިތުރު ތަފްސީލްތަކާއި ވިޔަފާރި ކުރިއަރުވާ، ތަރައްގީ ކުރުމުގެ ޕްލޭނާއި ބެހޭ މަޢުލޫމާތު، ކަނޑައެޅޭ ޖަޖިންގ ޕެނަލަކަށް ހުށަހަޅަންޖެހޭނެއެވެ. މި ޖަޖިންގ ޕެނަލްގައި ރާއްޖެއާއި ރާއްޖެއިން ބޭރުގެ ކަމުގެ ތަޖުރިބާ ލިބިފައިވާ ބޭފުޅުން ތިއްބަވާނޭ ކަމަށް މަޢުލޫމާތު ލިބެއެވެ.\nމުބާރާތުން ކާމިޔާބު ހޯއްދަވާ ފަރާތްތަކަށް 10,000 އާއި 40,000 ޔޫއެސް ޑޮލަރާއި ދެމެދުގެ ޢަދަދަކަށް ގްރާންޓް ފައިސާ ލިބޭނެއެވެ. ލިބޭނެ އަދަދު ކަނޑައަޅާނީ ހުށަހަޅާފައިވާ ޚިޔާލަށް ބަލާފައެވެ.\nރާއްޖޭގެ ކޮންމެ ހިސާބެއްގައި ތިބި ޒުވާނުންނަށް މި މުބާރާތަށް ޚިޔާލު ހުށަހެޅުމަށް ވަނީ ހުޅުވާލެވިފައެވެ. އެހެން ނަމަވެސް އެ ޚިޔާލަކީ އަލަށް އުފައްދާ ވިޔަފާރިއެއްގެ ޚިޔާލަކަށް ވާނެ ޖެހޭނެކަމަށް މިނިސްޓްރީއިން މަޢުލޫމާތު ދެއްވިއެވެ. އަމިއްލަ ފަރުދެއްގެ ގޮތަށް ނުވަތަ ގިނަވެގެން3ފަރާތް ހިމެނޭ ޓީމްތަކަށްވެސް ޚިޔާލު ހުށަހެޅިދާނެއެވެ. މި މިބާރާތުގެ ހުރިހާ މަރުހަލާއެއް ކުރިއަށް ގެންދިޔުމަށް ހަމަޖެހިފައިވަނީ ވަރޗުއަލްކޮށްނެވެ. މީރީ ޕްރޮޖެކްޓްގެ ވެބްސައިޓުގައި ޕިޗް މުބާރާތަށް ކަޑައެޅިފައިވާ ޕޭޖުން މިމުބާރާތާއި ބެހޭ އިތުރު މަޢުލޫމާތު ލިބެން ހުންނާނެއެވެ.


މޯލްޑިވްސް ޙައްޖު ކޯޕަރޭޝަން ލިމިޓެޑް\nމިކޯޕަރޭޝަންގެ ފަރާތުން މިއަހަރު ރަމަޟާން މަހު ފަހު ފަނަރައިގައި ކުރުމަށް ހަމަޖެހިފައިވާ ޢުމްރާ ދަތުރުގައި ހިލޭ ސާބަހަށް މަސައްކަތް ކޮށްދެއްވާނެ ފަރާތްތައް، ތިރީގައި މި ދަންނަވާ މަޤާމަށް ބޭނުންވެއެވެ.\nދިވެހީންނަށް ކަމުދާގޮތަށް ދިވެހި ކެއްކުންތަކާއި މިޒަމާނުގައި އާއްމުކޮށް ބޭނުންކޮށްއުޅޭ ކާނާގެ ބާވަތްތައް ތައްޔާރު ކުރަން އެނގޭ މީހަކު ކަމުގައިވުން.\nޙައްޖު ނުވަތަ ޢުމްރާ ދަތުރުގައި ކައްކާ ކާންދިނުމުގެ 1 އަހަރު ދުވަހުގެ ތަޖުރިބާ ލިބިފައިވާ މީހަކު ކަމުގައިވުން.\nގިނަވަގުތު މަސައްކަތުގައި އުޅެވޭ އަދި ޞިއްޙަތު ރަނގަޅު މީsހަކު ކަމުގައިވުން.\nކައްކާ ކާންދިނުމުގެ އިންތިޒާމް އެކަށީގެންވާ ގޮތެއްގައި ކުރިޔަށް ގެންދިޔުމުގެ މަސްއޫލިއްޔަތުތަކާއި ޒިންމާތައް އަދާކުރުން.\nދަތުރުގައި ދިމާވާ އެހެނިހެން ކަންކަމުގައި ކޯޕަރޭޝަނަށް އެހީތެރިކަން ފޯރުކޮށްދިނުން.\nޙައްޖު އަދި ޢުމްރާ ދަތުރުތަކުގައި ހިލޭސާބަހަށް މަސައްކަތްކޮށްދިނުމަށް އެދި ހުށަހަޅާ ފޯމު (މިފޯމު ކޯޕަރޭޝަނުން އަދި ކޯޕަރޭޝަންގެ ވެބްސައިޓް www.mhcl.mv އިން ލިބިވަޑައިގަންނަވާނެއެވެ.)\nމުއްދަތު ހަމަނުވާ ދިވެހި ރައްޔިތެއްކަން އަންގައިދޭ ކާޑުގެ ކޮޕީ.\nމީގެ ކުރީން ޙައްޖަށް ނުވަތަ ޢުމްރާއަށް ގޮސްފައިވާކަން އަންގައިދޭ ލިޔުމެއް.\n22 އޭޕްރީލް 2019 ވާ ހޯމަ ދުވަހުގެ 14:00ގެ ކުރިން މޯލްޑިވްސް ޙައްޖު ކޯޕަރޭޝަން ލިމިޓެޑަށް ހުށަހެޅުއްވުން އެދެމެވެ.\nޝަރުތު ހަމަވާ ފަރާތެއް ނުލިބިއްޖެ ނަމަ އެންމެ އެކަށީގެންވާ ފަރާތްތަކަށް ފުރުޞަތު ދެވޭނެއެވެ.\nއީމެއިލް މެދުވެރިކޮށް އެޕްލިކޭޝަން ހުށަހަޅުއްވަން އެދިވަޑައިގަންނަވާ ފަރާތްތަކުން ހުރިހާ ލިޔެކިޔުންތައް މިކޯޕަރޭޝަންގެ އީމެއިލް [email protected] އަށް ހުށަހެޅުއްވުން އެދެމެވެ. އިތުރު މަޢުލޫމާތު ހޯއްދެވުމަށް ގުޅުއްވާނީ 3011000 އަށެވެ.\nސުންގަޑި: 22 އޭޕްރިލް 2019 1400


Miskithah Vadaigathumah Fahu, State Minister Nasheed Aamunnah Rahdhudheefi - Vaguthu\nމިސްކިތައް ވަޑައިގެންނެވުމަށް ފަހު، ސްޓޭޓް މިނިސްޓަރ ނަޝީދު އާއްމުނަށް ރައްދުދެއްވައިފި\nސްޓޭޓް މިނިސްޓަރ އަހުމަދު ނަޝީދު\nހައުސިން މިނިސްޓްރީގެ ސްޓޭޓް މިނިސްޓަރ އަހުމަދު ނަޝީދުގެ ގަޔަށް ކުލަ ޖެހުމުން އޭނާ އެކަމާއި ނުރުހުން ފާޅުކުރުމާއި އެކު ކުރިމަތިވި ފާޑުކިޔުންތަކަށް މިއަދު ރައްދުދެއްވައިފިއެވެ.\nނަޝީދުގެ ގަޔަށް ކުލަ ޖެހުމުން އިއްޔެ އޭނާ ނުރުހުން ފާޅުކޮށްފައި ވާތީ ގިނަ ބަޔަކު ވަނީ "ގޭގައި އޮތްނަމަ ކުލައެއް ނުޖަހާނެ." ކަމަށް ބުނެ ނަޝީދަށް ފާޑުކިޔާފައެވެ.\nއާއްމުންގެ ވާހަކަތަކަށް ނަޝީދު މިއަދު ރައްދު ދެއްވީ މިސްކިތައް ވަޑައިގެން ނެންގެވި ފޮޓޯއަކަށް ފަހު ކުރެއްވި ޓްވީޓެއްގައެވެ. ފާޑުކިޔާ ފަރާތްތަަކަށް ރައްދު ދެއްވަމުން ނަޝީދު ވިދާޅުވީ "ގޭގައި އޮތްނަމަ މިސްކިތަކަށް ނާދެވޭނެ." ކަމަށެވެ.\n#GeygaOiyNama miskithah naadheveyne pic.twitter.com/TeUpUc3TjZ\n— Ahmed Nasheed?? (@ANaschied) August 12, 2019\nނަޝީދު މިއަދު ކުރެއްވި ޓްވީޓާއި ގުޅިގެން ވެސް އޭނާ އަށް ބައެއް މީހުން ވަނީ ފާޑުކިޔާފައެވެ.\nއެކަކު ބުނީ މުޅި ރާއްޖެ އިން ވެސް އީދުގައި ކުލަ ކޮޅެއް އޮޅިގެން ވެސް ޖެހުނީ ހަމައެކަނި ނަޝީދު ގަޔަށް ކަމަށެވެ. "އީދު ނިމެންދެން ކަލޭ އުޅެންވީ ފަޅުރަށެއްގައި" ފާޑުކީ މީހަކު ބުންޏެވެ.\nއެހެން މީހަކު ވަނީ އީދު ނޫނަސް ނަޝީދުގެ ގަޔަށް ކުލަ ޖެހުމަށް ޓްވިޓާގައި ގޮވާލާފައެވެ.\n"މާތުއި ދައްކާނެ ކަމެއް ނެތް. އަދި މާ މިސްކިތައްދާ މީހަކަށް ވެގެން އެބަ އުޅެއެއްނު." އިތުރު މީހަކު ކުރި ޓްވީޓެއްގައި ބުނެފައި ވެއެވެ.\nކުލަޖެހުމަކީ ހިންދޫ ދީނުގެ ކަމެއް ކަމަށް ވެސް ނަޝީދު އިއްޔެ ވިދާޅުވެފައި ވެއެވެ. ނަމަވެސް އޭނާ ވަނީ ހިންދޫ އިންގެ އަޅުކަމެއްގެ ގޮތުގައި ދެކޭ ޔޯގާ ހެދުމަށް ތާއީދުކޮށް ދާދިފަހުން ވާހަކަދައްކާފައެވެ.\nކުލަ ޖެހި މައްސަލައިގައި ނަޝީދު ނުރުހުން ފާޅުކުރުމުން އޭނާ އަށް ތާއިދުކޮށް ވެސް ބައެއް ފަރާތްތަކުން ވާހަކަދައްކާފައިވެއެވެ.\nއޮގަސްޓް 13, 2019 00:09\nތަމެން ދެން މާލޭގައި ކިއެއްކުރަންތޭ އުޅެނީ ތަމެން ދެން ރަށަށް ދޭބަލަ ރަށަށް ދޭބަލަ ގަބުޅި ކަތީބު ހެދެން ރަށަށް ދޭބަލަ ރަށަށް ދޭބަލަ ރަށަށް ދޭބަލަ ޑޯންޓް ބްލޭމް ދަ ކަލްޗަރ އޮފް ދިސް ކަންޓްރީ...\nނަޝީދުގެ ވާހަކަ ރަނގަޅު.\nއިންޑިޔާ ސީއީއޯ އެއް ރާއްޖޭގެ ކުންފުންޏަކާއި ހަވާލުވިފަހުން ދިވާލީ ރާއްޖޭގައި ބާއްވަން ފެއްޓީ.\nފެންކުޅިޔަކީ ޒަމާނީ ކަމެއްނޫން. އަގުބޮޑު ފޯން، ބޫޓް އަދި އެހެނިހެން ސާމާނާއި އެކު ދަނިކޮށް ފެންޖެހުމުން އެތައް ގެއްލުމެއްވޭ.\nއޮގަސްޓް 13, 2019 00:30\nކަލޯ ކަލޭގަޔަށް ކުލަޖެހީ ކަލޭ މިސްކިތުގަ އޮއްވާތަ؟ ނޫނީ މިސްކިތުން ފޭބިގަޑީގަތަ؟ ކޮންމެ ކަމެއްގަވެސް ދީން ތިނަގަނީ ގޮތްހުސްވީމަ ހަތިޔާރަކަށް!\nސީދައިތަ ކަހަލަ "އާޗާ" ގޮލައެއްދޯ..؟!\nއޮގަސްޓް 13, 2019 00:42\nދޮންކަލޯ ކަލޭ ނޫނަސް މި ގައުމުގަ މަގާމް ލިބިގެން ތިބި ބަޔަކު އެބައުޅޭ. ކަލޭ ދެން ކޮން މަ ބޮޑޭއެއް ހެދިގެން އުޅޭކަށް. ކަލޭ ސްޓޭޓް މިޏިސްޓަރުކަން ކުރާނީ ސެކްޝަންގެ ނިކަމެތި ސިވިލް ސަރވަންޓުން ކައިރީގަ. އެއީ ކަލޭގެ އިމަކީ. އެއަށްވުރެ ބޭރު ވީމާ ކަލެއަކީ އެއްވެސް މީހެއްނޫން. ކަލޭ ދައްކާ ތުއި ބަލާކަށް އަހަރެމެން ނޫޅެން. ކަލޭ ނު ދިނަސް ފްލެޓްވެސް ލިބޭނެ.\nއޮގަސްޓް 13, 2019 01:29\nނަމާދައްވަޑައިގައްނަވަނިކޮށް ކުލަޖެހުނީ ކަމަށްވެދާނެ. ކުލަޖެހުމުގާވެސް ހައްދެއް އޮށްނަންވާނެއެވެ. މިގޮތުން މަގުމަތިން ހިގާފަދާ ދޮށީއުމުރުގެމީހުންނާއި ފަތުރުވެރިންނާއި ބެހުމަކީ ކޮއްގެންވާނެ ކަމެއްނޫންއެވެ.\nއޮގަސްޓް 13, 2019 01:45\nތީނަ މަގެއްމަތިން ފެނުނަސް ކުލަ ޖަހާނަށް އީދެއް ހޮނިހިރެއް ބަލާނެކަމެއްނެއް....?\nއޮގަސްޓް 13, 2019 14:13\nތިޔަ ފަދަ ކަންތައް ދިމާވަނީ ފެންނަ ކޮންމެ މީހެއްގެ ގަޔަށް ކުލަޔާއި ފެންޖަހާ އުޅޭތީ ކުލަ ޖަހާމީހުންވެސް ވިސްނަން ވާނެ މަގުމަތީ ހިނގާ އުޅޭކޮންމެ މީހަކީ އީދު ކުޅެން ނިކުމެ އުޅޭމީހެއް ނޫންކަން . އަސްލުގަ ނަޝީދަކީ ވަރަށް މަޑުމައިތިރި މިޒާޖެއްގެ ބޭފުޅެއް\nއޮގަސްޓް 13, 2019 06:14\nކަލޭއިނދެބަލަ އިރުއަރާދިމާޔައް އެނބުރި ހިންދޫދީނައްވަދެ ޔޯގާހަދަން ހިންދޫދީނޭކިޔައިގެން ވާހަކަދައްކަން ކަލޭމާތާހިރެއްނޫން ކަލޭޔޯގާހަދަން އެކަމާ ފާޅުގަ ވަކާލާތުކުރީ\nއޮގަސްޓް 13, 2019 07:38\nލާދީނީ ސަރުކާރެއްގެ އިސް މީހަކަށްހުރެ ބުދުދީނުގެ މީހުން ކުރާކަމެއް އެހެންމީހުން އޭނާއަށް ކުރީމާ އެކަމާ ރުޅި އަންނާކަށް ނުޖެހޭ.\nއޮގަސްޓް 13, 2019 07:43\nމިސްކިތަށް ދާވާހަކަ ތިޔަގެނައީ އެހެންމީހުންނަށް މިސްކިތަށް ދާކަން ނުވަތަ ނަމާދުކުރާކަން އެންގުމަށް ބުނެވުނުބަހެއްބާ؟\nއެކި މުނާސަބަތާ ގުޅިގެން އުފާފާޅުކުރުމަށް ޢާންމުންކުރާ ކަންކަމަކީ ސަރުކާރުން ހުއްދަކޮށްފައިވާ ކަންކަމުގައިވާއިރު ސަރުކާރުގެ އިސްމަޤާމެއްގައިހުރެ ތިގޮތަށް ޢާންމުންނަށް ރައްދުދެންޏާ ޢާންމުންގެ ރައްދުވެސް ލިބޭނެ.\nއޮގަސްޓް 13, 2019 07:49\nމީ..ހާދަކިބުރުވެރި ބޮދާމީހެކޭ ތިކަހަލަމީހުން މިނިސްޓަރީތަކުގެ އިސްމަގާމުތަކައް ލާންހެޔޮނުވާނެ މީނާވީ ފެންނަތަނަކުން ގަޔައްކުލަޖަހަން...ތަންތާހުންނަ ނާގާބިލްމީހުން ވީމަދޯ؟؟؟؟\nއޮގަސްޓް 13, 2019 07:54\nއީދެއް ކަމަކުސް ހައްދެއް އޮންނަން ވާނެ.. ނޫނގުޅާށޭ ބުނެބުނެ ހުއްޓާ މީ އީދޭ ކިޔާފަ އުނގުޅާކަށް ނުޖެހޭ.. އިއްޔެވެސް ކުލަ އުނގުޅީ އިރުއޮއްސޭ ނަމާދަށް ދާން ތައްޔާރު ވެގެން ހުއްޓާ\nއޮގަސްޓް 13, 2019 08:18\nމީހާދަ ފުއްޕާގެންއުޅޭ މުންޑުގަނޑެކޭދޯ؟ ކަލެއަށްތިއޮތީ މިނިސްޓަރުކަމެއްލިބިފާ. ދެންތެޅިބާލާ.\nއޮގަސްޓް 13, 2019 08:41\nމިއީ ހާދަފޮނި މީހެއް މަތީ މަޤާމެއް ލިބުނީމަ ބޮޑާބަސް ބުނާނެކަމެއްނެތް ތިއީ ވަގުތީ ކަމެއް\nއޮގަސްޓް 13, 2019 09:02\nފާޑުކިޔާނެ ދިވެހިން، ކުލަޔަކީ ހިންދޫންގެ ސަގާފީ ދީނީކުޅިަވަރެއް! ދިވެހިންފާޑުކިޔާނެ މީހަކު ނަމާދުކުރިޔަސް، ދިވެހިންމީ މާމޮޅުބަޔެއް، ކުލަޖެހުންމަނާކުރަންޖެހޭ\nއޮގަސްޓް 13, 2019 09:17\nނަޝީދަކީ ވަރަށް ބޮޑާ މީހެއް. މަ ރަނގަޅަށް ދަންނަމީހެއް އެއީ.\nއޮގަސްޓް 13, 2019 09:21\nއިންޑިޔާގެ ސަގާފަތް 5އަހަރުވަންދެން މެދުކެޑުމަށްފަހު އަބުރާ މިއޮތީ ހޯދާފަ!\nއޮގަސްޓް 13, 2019 09:40\nޢީދު އުފަލޭ ކިޔާފައި ތަނަކުން މީހަކު ފެންނައިރަށް އެމީހެއްގެ ގަޔަށް ބޮލަށް އެރުމަކީ އެއްގޮތަކަށްވެސް ކޮށްގެންވާނެ ކަމެއްނޫން. އިސްލާމްދީނުގައި އަންގަވާފައެއް ނޯވޭ ޢީދު އުފަލުގައި މީސްމީހުންގެ ގަޔަށް ފެނާއި ކުލަ ޖަހާކަށް. ދިވެހި އާދަކާދަޔާ ސަގާފަތަށް ވުރެ ބޮޑަށް އިސްލާމީ އަޚުލާޤިއްޔާތަށް އިސްކަންދޭންޖެހޭ.\nއޮގަސްޓް 13, 2019 09:59\nނަމާދު ކުރާކަން އެންމެނަށް އާންމު ކުރަނީ ދޯ!\nއޮގަސްޓް 13, 2019 10:17\nތީ މަޖާ ކަމެއްކަން އިންގޭނީ ތި ކުލަޖެހި މީހުންގެ ތެރެއިން މީހަކު ތަނަކަށް ދާން ރެޑީ ވެގެން ހުއްޓާ ކުލަ ކޮތަޅަކުން ޖަހާލީމަ. ނޫނީ އެއިން މީހެއްގެ އަންބެތް ނޫނީ ދަރި އެއް ގަޔަށް ޖަހާލީމަ. އެއްވެސް މީހެއްގެ ނުރުހުމުގަ ކުލަޖަހާ އަދި އެނޫންވެސް ގޮތަކަށް އެމީހެއްގެ ގަަޔަށް ބޮލަށް އަރާ ހެދިގެން ނުވާނެ.... އީދެއް ސައްބީހެއް ހައްޖެއް ހުކުރެއް ކިޔާނެ ކަމެއް ނެތް އިނގިއްޖޭ.......................\nއޮގަސްޓް 13, 2019 10:18\nނުކެރުނުދޯ މަގޭ ކޮމެންޓް ޖަހާލާކަށް.\nއޮގަސްޓް 13, 2019 10:45\nއީދުގަފެންވެސްޖަހާނެ ކުލަވެސްޖަހާނެ ހަޖަމްކުރަންދަސްކުރަންވާނެ\nއޮގަސްޓް 13, 2019 11:08\nބީތާ5 އަށް މިރާއްޖޭގައި ފެންކުޅިކުލެނީ މިހާރަކު ނޫން މިރާއްޖޭގަި ކަލޭ ދުނިޔެ އައުމުގެ ކިތަހމެ ގަރުނެއްގެ ކުރިނވެސް ފެކުޅިވެސް ކުލޭ އަދި ގަރުދިޔަ އާއި ރިހަވެސް ފިއްލެޔޮވެސް ޖަހާ ކަލޭއަށް ތި އުޅެނީ މޯބައިލް ޒަމާން ފެނިގެން އެކަހަލަމޭމީހުން ގަޔަށް ކުލަވެސް އަދި އަދި އަތުޖެހުނު އެއްޗެއް ޖަހަންވީ މާފެންވަރު މަތިވެގެން އެއުޅެނީ ގޭގައި ތަޅުލައިގެން އޮވޭ،!!!!\nއޮގަސްޓް 17, 2019 09:26\nއަންޒަމާނުންސުރެ ކުރަމުން އަންނަ ބައިވަރު ގޯސްކަންކަން މި ރާއްޖޭގައި އެބަހުރި، މިއީ ތިޔަބުނާ ސައްތައިން ސައްތަ އިސްލާމީ ޤައުމެއް ނަމަ "މުސްލިމަކީ އޭނާގެ އަތާއި ދުލުގެ ނުބައިކަމުން އެހެން މުސްލިމުން ސަލާމަތް ވެގެންވާ މީހާއެވެ" އޮތް ނަބަވީ އިރުޝާދަށް ފުރަގަހެއް ނުދޭނެ.. .\nއޮގަސްޓް 13, 2019 11:16\nއަބަދުވެސް ތިޔައޮންނަވަނީ މިސްކިތުގައި ދެއްތޮ ނުފައިބާ؟\nއޮގަސްޓް 13, 2019 11:41\nއުރީދީ ކަލަރަން މީ ބާއްވަންޖެހޭ އެއްޗެއްނޫން.\nއޮގަސްޓް 13, 2019 13:21\nރަށުގައޮވެބަލަ ... ވައިޖަހައިގެން މަގާމު ހޯދައިގެން... ވަގުތީކަމެއްތީކަލޯ.... ދެންއޮންނަންޖެހޭނީ ގޮސް ހޮޅުއަށީގަ\nއޮގަސްޓް 13, 2019 14:21\nމުސްލިމުން މިއަދު ދީނުގެ ޢިލްމަށް ޖާހިލު ވެފައި ވާލެއްބޮޑުކަމުން ޢިދުގެ މަތިވެރި ދުވަސްތަކުގައި ޢަމަލުތަށް ބަހަށްޓަން ނޭންގުމުގެ ނތީޖާއަކީ ފިތުނަ ފަސާދައުފެދި ދީނާ އެއްވެސް ގުޅުމެއް ނެތް ހިންދޫންގެ ސަގާފަތް “ކުލަޖެހުން” ދީނުގެނަމުގައި އާލާކޮށް ދިރުވެނީއެވެ.\nހުރި ހިތާމައާއި ލަދުވެތި ކަމެއްގެ ބޮޑުކަމާއޭ!!!!\nއޮގަސްޓް 13, 2019 14:30\nބޮލުރޮދި ކެނޑިފައި ހުރި މަޑިއަކަށް ޑެޕިއުޓީ މިނިސްޓަރުކަން ދިނީމާ ވާނީ ތިހެން!\nއޮގަސްޓް 13, 2019 15:49\nމއީ މަގުފުރެދި ގެއްލިފައިވާ މީހެއް. އަދާލަތު ޕާޓީގެ ސްލޮޓެއްގައި ހުވަފެނުންވެސް ނުދެކޭ ވަރުގެ މަގާމެއް ލިބުމުން މަގާމު ދިފާއު ކުރުމަށް އަންނިއަށާއި، އަންނިގެ ލާދީނީ ފިކުރުތަކަށް އަދި އިބޫ ސޯލިހަށް ސަނާކިޔަމުންދިޔަ، ޝެއިހް މުހައްމަދު ނަޝީދު ވަނީ ޔޯގާ އަކީވެސް އެންމެ ރަނގަޅު އެއްޗެއްކަމަށް ބުނެ ޓުއީޓް ކޮށްފައި. އެކަމަކު އަގީދާ ބަލިކަށި ނުވާކަމަށް ދައްކަން އޭނާ މަސައްކަތް ކޮށްފައިވޭ. އެހެންވީރު، އީދު ދުވަހު ކުލަކޮޅެއް ޖަހާލުމަކުން ވަކި ކޮން އަގީދާއެއްބާ ގެއްލިގެން ބަލި ކަށިވެގެން ދާނީ...! މިއީ، މީހުން އުފައްދާ ސުވާލުތައް. ބޭކާރު ނަޝީދު އެއް. ހައުސިންގ މިނިސްޓްރީއާއި، މި ސަރުކާރުގެ އެހެން ވުޒާރާތައް ނުގިނގައިގެން އެ އުޅެނީ ކޯލީޝަންތެރެއިންވެސް ކަމަށް ނާގާބިލު މީހުންނަށް މަގާމުތައް ދިނީމަ...!\nއޮގަސްޓް 14, 2019 03:52\nއީދަކީ ތިމާ ހިތައް އެރި ވައްތަރަކަށް އުޅެން ހުއްދަ ލިބޭ ދުވަހެއް ނޫނޭ ހޭނާރަ ޒުވަނުންނޭ! އެހެންނާވެސް ދީނުގައި އޮްންނަ ހަމަ ތަކާއި އުސޫލުތައްް ހަމަ އޮންނާނެއޭ! އިންްްްސާނީ ކަރާމާތް އޮންނާނެއޭ! އީދަކީ ވަލު ޖަނަވާރުންްގެ ހަމަޔާއި އުސޫލު ތަންފީޒުކުރަން އަންނަ ދުވަހެއް ހެން ހީވަނީ ގިނަ މީހުނގެ ވާހަކަތަކުން. އަޅެފަހެ ތި އުފާކުރާ އީދަކީ ކޮންފަރަތަކުން ޝަރުއު ކުރެއް ކަމެއް! އެފަރާތުން އީދު ޝަރުއު ކުރެއްވި ބޭނުމާއި މަޤުސަދާ އެއްގޮތަށް ތިކަން ކުރެވުނީމަ ނޫންތަ ތާހިރުވާނީ! މިމީހުންނަށްވުރެ ކުރީގެ އުނމަތްްތަކުގެ މީހުނަށް ނާންނަ އީދެއް ވިއްޔާ މިމީހުންނަށް އައިސްގެން މިއުޅެނީ. މީހުންގެ ގަޔަށްް ބޮލަށް އަރާކަށް ނުޖެހެޔޭ! ޖާހިލުކަމުން ގޮސްވެސ ހައްްދުފަހަނައަޅާ..\nރީދޫހުމުގެ ގޮތްގަޑު ތީ\nއޮގަސްޓް 14, 2019 12:08\nސްޓޭޓްމިނިސްޓަ ރަ ކަށް ވީމަދޯ ތިހާހިތްމަތީ\nކީއްވެ ބޮޑީގާޑުންގެ ޓީމެއް ކާރީގައި ނުބެހެއްޓީ އަބަދުވެސް ދާކޮއްމެތަނަކަށް ގެންދޭ\nއޮގަސްޓް 14, 2019 18:29\nމިޔަށް ކިޔަނީ ގަބުޅި ކަތީބުންނޭ. ރުއް އަރަން އުޅެނިކޮށް ކުޑަކަތީބުކަން ލިބޭނީ، ރައްޔިތުން ގެންގުޅެން ނޭނގުނީމަ، ކަތީބުކަން ނަގައި އެހެން މީހަކަށް ދޭން ރަދުން، އެންގީމަ އަނެއްކާވެސް އުޅޭނީ ރުއް އަރަން.\nއޮގަސްޓް 15, 2019 20:17\nއީދައި ގުޅުވަނީކީއެއްނޫ މިއީ މިސަރުކާރުގެ މަތީމަގާމު ލިބުނީމަ މީހާރު ސައިޒު އޮޅިފަހުރީ މިހާރު އެނާއައް އެނާގެ ދާއިރާ މިހުންނާއި އަތޮޅުމީހުންވެސް ނޭގޭ ރަށްޓެހިންނާއި ރަހުމައިތެރިންވެސް ނޭގޭ އެނަހީކުރަނީ އެނާގެ އުމުރު ދުވަހަށް އެމަގާމުގައި ދެމިހުރެވޭނެ ކަމަށް؟\nއޮގަސްޓް 18, 2019 00:20\nތިވަރު މީހަކު ނެތޮ މީހުނޮ ކުލަޖަހާކަށޮ\nގޭތެރޭ ތިބެގެން ކުލަ ޖެހިނަމަ އާންމުންނަކަށް އުދަނގުލެއްނުވީހެއްނު. އީދޭ ކިޔާފަވެސް ނުކުރާކަށް ނުބައިކަމެއްނެތް. އަންހެންފިރިހެން މައްސުނިވެ ކުލަޖަހާ، ބަރަހަނާ ހާލު ނަށާ ނުކުރާކަށް ކަމެއްނެތް. މިއީތަ ހަމައެކަނި ދުވަހަކީ. ވިސްނަބަލަ. އަދި އަންނަން ދުވަހެއް އެބައޮތޭ.. އުޅެންވާގޮތް ނޭންގެންޏާ ޤުރުއާނާ ސުންންތަށް ބަލާބަލަ


މައިލޯ އިންޓަރ ސްކޫލް އެތުލެޓިކްސް ޗެމްޕިއަންޝިޕްގައި ޏ. އަތޮޅު ތައުލީމީ މަރުކަޒުގެ ޓީމް ރަން ވަނަތަކެއް ހޯދަނީMikal News\n100 މީޓަރގެ ފައިނަލްގައި އަޝްފާން 1 ވަނަ ހޯދަނީ. ފޮޓޯ: އޭއީސީ\nމައިލޯ އިންޓަރ ސްކޫލް އެތުލެޓިކްސް ޗެމްޕިއަންޝިޕްގައި ޏ. އަތޮޅު ތައުލީމީ މަރުކަޒުގެ ޓީމް ރަން ވަނަތަކެއް ހޯދަނީ\n14 އޯގަސްޓް 2015, 19:24 |\nމައިލޯ އިންޓަރ ސްކޫލް އެތުލެޓިކްސް ޗެމްޕިއަންޝިޕްގައި ޏ. އަތޮޅު ތައުލީމީ މަރުކަޒު (އޭއީސީ)ގެ ދަރިވަރުން ކާމިޔާބީތަކެއް ހޯދައިފިއެވެ.\nމާލޭގައި މިހާރު ކުރިއަށްދާ މައިލޯ އިންޓަރ ސްކޫލް އެތުލެޓިކްސް ޗެމްޕިއަންޝިޕްގައި އޭއީސީ އިން ބައިވެރި ބައެއް އިވެންޓްތަކުން ރަން މެޑަލް ހޯދާފައިވެއެވެ. އެގޮތުން 17 އަހަރުން ދަށުގެ ފިރިހެންކުދިންގެ 100 މީޓަރ ދުވުމުން އެއްވަނަ އިބްރާހިމް އަޝްފާން އަލީ އަދި ތިންވަނަ ނިފާހް އަލީ ހޯދާފައިވެއެވެ. މިއުމުރު ފުރައިގެ 200 މީޓަރ ދުވުމުގައިވެސް އެއްވަނަ އިބްރާހިމް އަޝްފާން އަލީ އަދި ތިންވަނަ ނިފާހް އަލީ ހޯދާފައިވެއެވެ. 17 އަހަރުން ދަށުގެ އަންހެން ކުދިންގެ 100 އަދި 200 މީޓަރ ގެ ދެވަނަ ޚަދީޖާ އަހްމަދު ހޯދާފައިވެއެވެ. 15 އަހަރުން ދަށުގެ ފިރިހެން ކުދިންގެ 200 މީޓަރ ދުވުމުން ޝަޒީން ޖިހާދު ދެ ވަނަ ހޯދާފައިވެއެވެ.\n100 އަދި 200 މީޓަރ ދުވުމުން އެއްވަނަ ހޯދި އަޝްފާން ވަނީ މިމަހު ނިމިގެންދިޔަ އިންޑިއަން އޯޝަން އައިލެންޑް ގޭމްސްގައި ރާއްޖެ ތަމްސީލްކޮށްފައެވެ.\nއެތުލެޓިކްސް އެސޯސިއޭޝަނުން ވިދާޅުވީ މުބާރާތުގައި ވާދަކުރަނީ މާލެއިން 11 ސްކޫލާއި، ރާއްޖޭގެ އަތޮޅު ތަކުން9ސްކޫލެވެ. މުބާރާތުގައި ވާދަކުރާ މާލޭގެ ސްކޫލްތަކަކީ ސެންޓަރ ފޮރ ހަޔަރ ސެކަންޑްރީ އެޑިޔުކޭޝަން، އަޙްމަދިއްޔާ އިންޓަރނޭޝަނަލް ސްކޫލް، ވިލާ އިންޓަރނޭޝަނަލް ހައި ސްކޫލް، ޣިޔާޘުއްދީން އިންޓަރނޭޝަނަލް ސްކޫލް، ބިލަބޮންގ ހައި އިންޓަރނޭޝަނަލް ސްކޫލް، މަޖީދިއްޔާ ސްކޫލް، ހިރިޔާ ސްކޫލް، ތާޖުއްދީން ސްކޫލް، ޖަމާލުއްދީން ސްކޫލް، އިސްކަންދަރު ސްކޫލް އަދި ކަލާފާން ސްކޫލެވެ. އަތޮޅު ތަކުން ވާދަކުރަނީ ޖަލާލުއްދީން ސްކޫލް، ހދ. އަތޮޅު ތަޢުލީމީ މަރުކަޒު، މޭނާ ސްކޫލް، ދ. އަތޮޅު މަދަރުސާ، އަދ. އަތޮޅު ތަޢުލީމީ މަރުކަޒު، ގދ، އަތޮޅު ތަޢުލީމީ މަރުކަޒު، ޏ. އަތޮޅު ތަޢުލީމީ މަރުކަޒު، ދާންދޫ ސްކޫލް އަދި ހިތަދޫ ސްކޫލެވެ.\nމުބާރާތް ބާއްވާ ކެޓަގަރީތަކަކީ 11 އަހަރުން ދަށް އަންހެން ފިރިހެން، 13އަހަރުންދަށް އަންހެން ފިރިހެން، 15އަހަރުން ދަށް އަންހެން ފިރިހެން، 17އަހަރުންދަށް އަންހެން ފިރިހެން، 19އަހަރުން ދަށް އަންހެން އަދި ފިރިހެން ކެޓަގަރީއެވެ.\nމުބާރާތުގެ އިވެންޓްތައް ކުރިޔަށް ދާނީ މިމަހުގެ 13، 14، 15 އަދި 16ވަނަ ދުވަހު ހެނދުނު 7.30ން 10.30އަށް މެންދުރު ފަހު 16.00ން 18.00އަށެވެ.


Baibala mi aharu onnane!\nބައިބަލާ މިއަހަރު އޮންނާނެ!\nފިތުރު އީދާ ގުޅުވައިގެން ރާއްޖޭގެ ބައިބަލާ އެސޯސިއޭޝަނުން ބާއްވާ ބައިބަލާ މުބާރާތް މިއަހަރުވެސް އޮންނާނެކަމަށް އެ އެސޯސިއޭޝަނުން ހާމަކޮށްފިއެވެ.\nބައިބަލާ އެސޯސިއޭޝަންގެ ފަރާތުން "ވޮއިސް" އާއި ވާހަކަ ދައްކަވަމުން ޢަލީ ޝާން(ސަޓޯ) ވިދާޅުވެފައިވަނީ މި އަހަރުގެ ބައިބަލާ މުބާރާތް މި އަހަރު ބޭއްވުމަށް ހަމަޖެހިފައިވާ ކަމަށާއި މިހާރު މުބާރާތުގައި ބައިވެރިވުމުގެ ފުރުސަތު ވަނީ ހުޅުވާލެވިފައިކަމަށެވެ.\nމުބާރާތުގައި ބައިވެރިވާ ބައެއްޓީމުތަކުން މިހާރު އަންނަނީ މުބާރާތައް ޕްރެކްޓިސް ފާށާފައެވެ. މީގެއިތުރުން ގިނަ ސަރަހައްދުތަކުގައި މިހާރު ވަނީ ބައިބަލާ ރިންގް އަޅާފައެވެ.\nމި އަހަރުގެ މުބާރާތް ބޭއްވުމަށް ހަމަޖެހިފައިވަނީ ޢީދު ދުވަހުގެ ދެވަނަ ދުވަހުކަމަށް ސަޓޯ މައުލޫމާތު ދެއްވައެވެ. އަދި މުބާރާތް ބޭއްވުމަށް ހަމަ ޖެހިފައިވަނީ މިދިޔަ އަހަރުވެސް ބޭއްވި މާލެ ކުޅިވަރު އެކުވެރި މެރީ ބްރައުން ފުރަގަހުގައި ކަމަށް މައުލޫމާތު ދެއްވައެވެ.\nއަގު ބޮޑު ފައިސާގެ އިނާމް ހުށަހެޅިފައިވާ ބައިބަލާ މުބާރާތުގެ ޗެންޕިއަން ޓީމަކަށް 100،000 ރ، ރަނާރަޕް ޓީމަށް 40،000 އަދި މިސްޓަރ ބައިބަލާއަށް 10،000 ރުފިޔާ ވަނީ ހުށަހަޅާފައިވާ މިމުބާރާތުގެ ފެއާ ޕްލޭޓީމަށް 15،000 ހުށަހަޅާފައިވެއެވެ.\nނުވަދިހާއިގެ އަހަރުތަކުގައި ބާއްވަން ފެށި މި މުބާރާތުގައި ސާޅީހަށް ވުރެ ގިނަ ޓީމު ބައިވެރިވަމުން އަންނަ އާދެއެވެ. ކުރިން ދިވެހިރާއްޖޭގެ އަޑުން އަދި ފަހުން ޔޫތް މިނިސްޓްރީން ބޭއްވި މި މުބަރާތް ބައިބަލާ އެސޯސިއޭޝަން އުފެދުމާއެކު ކުރިއަށް ދަނީ އިންތިޒާމް ރަނގަޅުކޮށެވެ.\nމިހާރު ކުރިން ވަރެއް ނުވޭ!\nމިރޭގެ މެޗުން ބަލިނުވެއްޖެ ނަމަ، ކޮންމެ ކުޅުންތެރިޔަކަށް އެއްލައްކަ މަދު: މަހުލޫފު 16days ago\nމިފަހަރު ދަނޑު ރަތްކޮށްލާނީ ޗައިނާއިން؟ 16days ago\nބޮކްސިންގެ ދުނިޔޭގައި ހަބީބަކީ ވަރަށް ތަފާތު މީހެއް21 week ago\nޖީއެފްސީ 2019: މިރެއަކީ އިނގުރައިދޫ ޒުވާން ޓީމްގެ ފުރަތަަމަ ފެނިލުން!03 hours ago\nގޯލްޑަން ފުޓްސަލް ޗެލެންޖް 2019 ފަށައިފި01 day ago


"ދެން ދައްކަބަލަ ތި ދައްކަން އުޅޭ ވާހަކައެއް." ވެއިޓަރު އޯޑަރު ނަގައިގެން ދިއުމުން ގަޔާނުވެފައި އިނދެ އީހާން ބުންޏެވެ.\n"އިޓްސް އޯލް މައި ފޯލްޓް... އެހެންނު!." އީހާނާ ނަޒަރު ސީދާކޮށްލައިގެން ޝީން އިނެވެ.\n"އަހަރެން މަޢާފަށް ނޭދެންތަ؟" އީހާން ބުންޏެވެ.\n"އީހާނަށް އެނގޭތަ އަހަރެން ލޯބިވާކަން. މިގުޅުން ނިންމާލަން ބޭނުންނުވާކަން. އީހާނު މަޢާފަށް އެދުނީމަ ހުރިހާކަމެއް ދެން ރަނގަޅުވާނޭ ހިތަށް އަރުވާލައިގެން ހުރީ. އެކަމަކު މިގުޅުމަށް ދުވަސްވީވަރަކަށް އީހާނު ދަސްވަމުން އައީ. މީ ހެލްތީ ރިލޭޝަންޝިޕެއްނޫން. އީހާން ލޯބިވެޔޭ ބުންޏަސް އެ ލޯބި އަހަންނަށް އިހްސާސެއް ނުކުރެވޭ. މުސްތަގްބަލާމެދު އަހަރެން ވިސްނާއިރު އީހާން އެ މުސްތަގުބަލާމެދު ހިޔާލުކުރާން ބޭނުމެއްނުވޭ. އީހާން އަހަންނަށް ކެއާކުރޭ، ހަދިޔާދޭ، އަހަންނާއެކު ވަގުތު ހޭދަކުރޭ، އެ ހުރިހާކަމަކީ ލޯތްބޭ އަހަރެން ހީކުރިން، އެކަމަކު މިހާރު އެނގިއްޖެ. އެއީ ލޯތްބެއްނޫން. އަހަރެން އެދޭފަދަ ލޯތްބެއް މިގުޅުމަކު ނެތް. ލޯބިވެޔޭ ބުނަން އީހާނަށް ވަރަށް ފަސޭހަ. ތި ދުލުން ބުނާއިރު އެ ލަފުޒުތަކުގައި އެއްވެސް މާނައެއްނުވާކަން މިހާރު އިހްސާސް ކުރެވޭ."\n"ޝީން... އަހަރެން ލޯބި..." ޝީންގެ ވާހަކަ ނުނިމެނީސް އީހާން ވާހަކަދައްކަން އުޅުނެވެ.\n"އިހަށް މަޑުކުރޭ. އަހަރެންގެ ވާހަކަ އަދި ނުނިމޭ. މިއަދު އީހާން އަޑުހަން ޖެހޭނެ. އަހަރެން މިދައްކާ ހުރިހާ ވާހަކައެއް އަޑުއަހަން ޖެހޭނެ. މިއަދު އީހާން ދޭ ސޮރީއެއް ގަބޫލެއްނުކުރާނަން. ސޯ ލިސެން ޓު މީ." ޝީންގެ އަޑުގައިވަނީ މަޑުމޮޅިކަމެވެ. މަޖުބޫރާއެކުވެފައިވާ ސީރިއަސްކަމެވެ. އެ މޫނަށް ބަލަން އިން އީހާން މަޑުމަޑުން ބޯޖަހާލީ ޝީންގެ ވާހަކަ އަޑުއަހާނެކަމުގެ އިޝާރާތެއްގެ ގޮތުންނެވެ. ނަމަވެސް ނީރާގެ ނަން ޝީން ކިޔާލުމާއެކު އީހާނަށް މަޑަކުން ނީނދެވުނެވެ. ކެތްތެރިކަން ގެއްލުނީ ކަހަލައެވެ.\n"ނީރާއޭ ނުކިޔާ. އަހަރެން ރައްޓެހިވެގެން މިއުޅެނީ ޝީންއާ." ބޭއިޚްތިޔާރުގައި އީހާނަށް ރުޅި އާދެވުނެވެ.\n"މީ އަހަރެން ބުނަން މިއުޅޭ ވާހަކަ. ނީރާނޫން އަންހެނަކު އީހަނަކަށް ނުފެނޭ. ދެޓްސް ޓްރޫ... އަހަރެމެން ރައްޓެހިވެގެން އުޅެނީ. އެކަމަކު އީހާންގެ ހިޔާލުތުގައި ހުރިހާ ވަގުތަކު ނީރާ ވޭ. ނޫންތަ؟ ކުރީކޮޅުގައި އަހަންނަށް އެ އިހްސާސްތައް ވަކިކުރަން ނޭނގެނީ. ފިޒިކަލީ އަހަންނާ އީހާން ކައިރިވާއިރު އެކަމުގައި ލޯތްބަށްވުރެ އީހާންގެ އެދުންތައް ފުރިހަމަކުރުން އިސްކުރޭ. އެހެން ކަރުހިއްކުމެއްގެ އަސަރު އަހަރެންގެ ކިބައިން ފިލާތޯ އުޅޭ ކަހަލަ. އެކަން އަހަންނަށް ނޭނގޭނެއޭ ހީކުރަނީތަ؟ އީހާނު އެއްބަސްނުވިޔަސް ތި ހިތުގައި ވަނީ ނީރާ. ހަމައެކަނި ނީރާ. ލައިޒަލްއާ ނީރާ ވާހަކަދައްކަން އީހާން ނޭދެނީ އެހެންވެ. އެންމެންނަށް ވެސް ހީވެފަތަ އޮތްކަމެއް އެއީ ލައިޒަލްއާއި ނީރާއާ ދެމެދު ކަމެއް ހިނގާކަމުގަ. އީހާން އެކަނި އެކަމާ ހިތްހަމަނުޖެހެނީ. ސަބަބު ވަރަށް ސާފު. އެހެންމީހުންނަށްވުރެ ބޮޑަށް އަހަންނަށް އީހާނު އެނގޭ. ތިހިތް ފޮރުވަނީ ކީކޭކަން ބުނަން އެނގުނީ އެހެންވެ. ނީރާގެ ހަޔާތަށް އެއްވެސް ފިރިހެނަކު އަންނާކަށް އީހާނު ނޭދޭ."\n"ޝީން. އައި ކޭން ބީ އަ ބެޓާ ބޯއިފްރެންޑް." އިސްޖަހާލަމުން އީހާން ބުންޏެވެ. ޝީން އެ ދައްކާ ވާހަކަތައް ހުއްޓާލަން އީހާން ބޭނުންވެއެވެ. މިފަހަރު ޝީންއާ ނަޒަރު ސީދާ ކުރުން އީހާނަށް ފަސޭހައެއް ނުވިއެވެ.\n"ކޮންކަމަކާ އީހާން ބިރުގަންނަނީ؟ ތި ދެ މީހުން ވެސް ބުނި ތިއީ ކޮއްކޮއާއި ބޭބެއެއްނޫނޭ. އެ ފަދަ ގުޅުމެއް އޮންނަން ތި ދެމީހުން ވެސް ބޭނުންނުވާކަން އެނގުނީ އެހެންވެ. ދެން ކީއްވެ އީހާންގެ ފީލިންގްސް ސިއްރު ތިކުރަނީ؟. އީހާން! އަހަރެމެންގެ ގުޅުން މި ނިމުނީ. އީހާންއާ ދެބަސްވެ އަރައިރުންވާކަށް އަހަރެން ބޭނުމެއްނޫން. ނީރާއާ މެދު ހަސަދަވެރިއެއް ވެސް ނުވަން. އަހަންނަށް ބުނަން އެނގޭ މިކަމުގައި ނީރާގެ އެއްވެސް ކުށެއްނެތްކަން."\n"ޝީން ޕްލީޒް." ވަކިވާން ބޭނުންނުވާ މީހަކު ފަދައިން އީހާނަށް އާދޭސްކޮށްލެވުނެވެ. އެހިނދު ޝީން ހިނިތުންވެލިއެވެ. ފޮރުވަމުން އައި ހިތުގެ ރިހުން އެ ދެ ލޮލުން ފާޅުވެއެވެ.\n"އެއްބަހެއްނުވާނަން ދޯ. އެހެންވިޔަސް ލެޓްސް ސްޓޮޕް ދިސް. އަހަރެން ހާޓްވާނެތީ މިގުޅުން ނިންމާނުލާ ކުރިއަށް ގެންދިއުމަކީ މޮޔަކަމެއް. އައި ޑޯންޓް ވޯންޓް ދެޓް. އީހާން... ނީރާ ކައިރީ ނުބުނާނަމަ އޭނާއަކަށް ނޭނގޭނެ. އެހެން މީހަކާ ރައްޓެހިވިޔަސް އީހާނަށް ހަމަޖެހުމެއްނުލިބޭނެ. އަމިއްލަ ނަފްސަށް އޮޅުވާލަން އުޅޭ މީހެކޭ އީހާނު ތަފާތެއްނެތް. ޔޫ ކާންޓް އިގްނޯ ޔޯ ފީލިންގްސް ފޮރެވާ. އަހަރެން ކިތަންމެ ބޭނުންވިޔަސް އަހަރެންގެ މައްޗަށް ލޯބިނެތް ހިތެއް އަމިއްލަ ކުރާނީ ކިހިނެއް؟"\n"އައި އޭމް ސޮރީ." އީހާން މައާފަށް އެދުނީ ހިތުގެ އަޑިންނެވެ. އޭނާ ނުބުނެ ޝީނަށް ސިއްރުކުރަމުން އަންނަ އެތައްކަމެއް އެބަހުއްޓެވެ. އެވާހަކަތަކަކީ އޭނާ އެއްވެސް މީހަކަށް ކިޔައިދޭނޭ ވާހަކަތަކެއްނޫނެވެ.\nސުޖާއުގެ އުނގުގައި އޮތް ލަމްހާގެ ބޮލުގައި އެއްވަރަކަށް ފިރުމާލަ ފިރުމާލައި އިނެވެ. ލޯ މަރާލައިގެން ލަމްހާ އޮތްއިރު އޭނާގެ ހިޔާލުތައް ވަނީ މާދުރުގައެވެ.\n"އަދިވެސް ތިވިސްނަނީ އެމީހާއާ މެދު. އަހަރެންނަށް ނޭނގޭކަމެއް އޮތީތަ؟" ލަމްހާގެ ނިތްކުރީގައި ފިރުމާލަމުން ސުޖާއު ބުންޏެވެ.\n"ދުވަހަކުވެސް ބައްދަލުވާން ނޭދޭ މީހުންގެ ތެރެއިން އެކަކު އެއީ. ނުވެސް އެނގި ހުއްޓާ އަހަރެންގެ ކުރިމައްޗަށް އޭނާ އެރިފަދައިން އިރުފާނު އަރައިފިއްޔާ... އިހާން އެހެރީ ބޮޑުވެފަ. އުނދަގޫތަކެއްނުވެ އެކުއްޖާގެ ކިބައިން ފައިދާވާވަރު ވެފައި."\n"އީހާން ނުދާނެ. ލަމް ދޫކޮށްލާފަ އެކުއްޖާ ނުދާނެ. ހަމަ ޔަގީން. ލަމް... ނީރާ ކަންބޮޑުވެގެން އުޅެފައި އެ ދިޔައީ. ލަމް ހާސްވެގެން އުޅޭނަމަ އެކުދީންނަށް ވާނީ ކިހިނެއް." ސުޖާއު ނިކަން އަވަހަށް ބުނެލިއެވެ.\n"އެއީ ނުބައި ބައެއް. އަހަރެން ބިރުގަނޭ. އެމީހުންގެ ހިޔަނިދެކެ ވެސް ބިރުގަނޭ. ނުބައިކަމުގައި ހައްދުފަހަނައަޅާފައިވާ ބައެއް. އެ ނުބައިކަމުން ސަލާމަތްވާން ރަށް ދޫކޮށްލާފަ އައީ." ލަމްހާގެ މޭ ތެޅެމުންދިޔައެވެ. ސުޖާއުގެ އަތުގައި ހިފާލައި ގެނެސް މޭގައި ޖައްސާ ލަމްހާ ބާރުކޮށްލިއެވެ. މީ ކުރީން ލަމްހާގެ ފަރާތުން ސުޖާއު ދުށްފަދަ ބަލިކަށިކަމެއްނޫނެވެ. ލަމްހާއަކީ އުފާވެރި އަންހެނެކެވެ. ދަރީންނާ ހެދިގެން މަރުދަންޖެހޭފަދަ މަޔައެވެ. އީހާނާއި ނީރާއަކީ އޭނާގެ ދުނިޔެއެވެ. އެ ދުނިޔެ ފުނޑުފުނޑުވެދާނޭ ކަމުގެ ބިރު އެ ދެ ލޮލުން ސުޖާއު ދުށް މީ ފުރަތަމަ ފަހަރެވެ. އެހެންވިޔަ ސުޖާއު ނުދޭނެއެވެ. އޭނާގެ އަނބިމީހާއާއި އެ ދެ ދަރީން ހިމާޔަތްކުރާނޭ ބާރު އެ ދެއަތުގައި އަދި އެބަހުއްޓެވެ. ފައިސާއާއި ތަނަސްވަސްކަމުގެ ގޮތުން ބެލި ނަމަވެސް އޭނާ ކުޅަދާނައެވެ.\n"އެކަމާ ނުވިސްނާ. އޭނާއާ ދިމާވި ދިމާވުން އެއީ އިއްތިފާގެއް. ލަމްހާ ތިހެން އުޅުނީމަ އެ ކުދީން ސުވާލު ކުރާނެ. މާޒީގެ ތެރެއަށް އެކުދީން ވެއްދުމުގެ ބޭނުމެއްނެތް. މިއަދު ލަމް އެކަންޏެއްނޫން. ތި ތިން މީހުންނާއެކު އަހަރެން އެބަހުރީން. އިރުފާނުގެ ދަރިއަކަށް ވިޔަސް އެކުއްޖާގެ ދިރިއުޅުމުގައި އޭނާގެ ހިއްސާއެއް ނެތް. އެ ދަރިފުޅު މީހަކަށް ހެދީ އަހަރުމެން. އެކުއްޖާ އޭނާ ބަލައިނުގަންނާނެ. އިރުފާނަކީ ހަމައެކަނި ނަމެއްގައި ހުރި ބަފައެއް. ލަމް އެއްގޮތަކަށް ވެސް ބިރުގަންނާނެކަމެއްނެތް."\nފިރިމީހާގެ އޯގާތެރިކަމުން ހިތްހަމަޖައްސާލަން ބޭނުންވިޔަސް ލަމްހާގެ ހިތުގައި އޮތް ބިރުވެރިކަން ފިލައިގެން ނުދިޔައެވެ. ދޫކޮށް އައި މާޒީ މިހާރާ އަރާ ހަމަކޮށް މުސްތަގްބަލަށް ހުރަސް އަޅާފާނޭ ކަމުގެ އިންޒާރެއްކަމުގައި ލަމްހާގެ ޟަމީރު ގަބޫލުކުރެއެވެ. ނުދެނަ ހުއްޓާ ސަލީމާއާ ބައްދަލުވި ބައްދަލުވުމަކީ ތަގްދީރު އޭނާއަށް ދިން އިންޒާރެއްކަމުގައި ފުދުނެވެ.\n"މިރޭ އެކުދީން ގޮވައިގެން އަހަރެމެން ބޭރުން ކާން ހަމަޖައްސަމާ." އޮށޯވެ އޮވެފައި ތެދުވި ލަމްގާ ސުޖާއާ ގާތަށް ދަމާލަމުން ބުނެލިއެވެ. ލުއި ހިނިތުންވުމެއް ފިރިމީހާއަށް ބަދަލުކޮށްލަމުން ލަމްހާ ބޯޖަހާލިއެވެ. އޭނާއަކީ ހިތްވަރުގަދަ އަންހެނެއްކަން އަމިއްލަ ނަފްސަށް ވިސްނައިދެމުންނެވެ.\nރޭގަނޑުގެ ވަގުތެވެ. ނިދާފައި އޮތް ނީރާއަށް ބަލަން އީހާން ހުރީ އެނދުކައިރީ ކޮޅަށެވެ. ސިއްރުން އެ ކޮޓަރިއަށް ވަންގޮތަށް އޭނާ އެނބުރި އެކޮޓަރިން ނުކުތެވެ. ފަރުވާކުޑަ ގޮތަކަށް ހަށިގަނޑު ސޯފާއަށް ދޫކޮށްލައިގެން އިށީނެވެ. ފަހަތަށް ކަނދުރާގެ ވާގި ދޫކޮށްލައިގެންނެވެ.\n"ކޮންއިރަކު މިހެންވީ؟... ލޯބި... ޝީން ބުނިހެން މީތަ ލޯތްބަކީ. އާން! އެއްވެސް ފިރިހެނަކަށް ނީރާ ލިބޭކަށް ނޭދެން. ރަހުމަތްތެރިކަމުގެ ގުޅުން ހިފަހައްޓަމުން އައީ އަހަރެން. އެކަން އެގޮތުގައި ބޭއްވުމަށް ނީރާ ބައިވެރިވީ އަހަރެން އެގޮތް ބޭނުންވީމަ. އެކަމަކު މިހާރު މަޑުމަޑުން ހުރިހާކަމެއް ބަދަލުވެއްޖެ... ނީރާ އަހަރެން ގަބޫލުކޮށްފާނެތަ؟. މިހާތަނަށް އަހަރެން ހޮވި ހުރިހާ އަންހެން ކުދީން ނީރާއާ ތަފާތު. ސިފައާއި ތަބީޢަތާއި އުޅޭ އުޅުން ވެސް. މީ ގަސްދުގައި އަހަރެން އަމިއްލައަށް ކަނޑައެޅި އުސޫލުތަކެއް. މިހާތަނަށް އަހަރެން ގަބޫލުކުރީ ވެސް އެއީ އަހަރެން އެންމެ ހިތް އެދޭ ސިފަތައްކަމުގައި. އެހެން ހިތާއި ސިކުނޑިއަށް ވިސްނައިދީދީ އަހަރެންނަށް އެފަދަ އަންހެންކުދީން ކަމުދާންފެށީ. ކުރިން މި ޖަޒުބާތުތައް ހައްދުފަހަނައަޅާ ނުދޭ. ކުރިއަކުން ނީރާ ވެސް ފިރިހެނަކާމެދު ޝައުގުވެރިވާތީ ނުދެކެން. އަހަރެން ކިތަންމެ ބައިވަރު އަންހެނުންނަކާ ރައްޓެހިވިޔަސް ނީރާ ދެކޮޅެއް ނުހަދާ. ފާޑެއްނުކިޔާ... އެހެންނޫޅެށެކޭ ވެސް ނުބުނޭ. އަހަރެން ހުރިހާ ވާހަކައެއް އޭނާއާ ހިއްސާކުރާއިރު އަޑުއަހަން ކެތްނުވެގެން އުޅެފައެއްނުވޭ. ނީރާއާ އެއްވެސް އަންހެނަކާ އަޅާކިޔުމެއްނުވޭ. އޭނާދެކެ މިހާ ލޯބިވެދާނޭ ހިޔެއްނުކުރަން. ދެން ކިހިނެއް ހަދާނީ... ނީރާއަކީ އަހަރެންގެ ހައްޤަށްވާން ބޭނުން. ކޮންމެ ގޮތަކުންވެސް އޭނާ ބޭނުން. އެހެންނޫނީ އަހަރެންނަށް ހަމަޖެހުމެއް ނުލިބޭނެ." އަމިއްލަ ނަފްސާ ވާހަކަދެއްކުމުގައި އެތައް އިރަކު އީހާނު އިނެވެ.\nޝީންއާއެކު ރެސްޓޯރެންޓުން އީހާނު ނުކުތްއިރު އެ ދެމެދުގައި އޮތް ގުޅުން ނިމިއްޖެކަން ޝީން ސާފުކޮށްދިނެވެ. އީހާނު ކަންތައްކުރި ގޮތުން އޭނާ ދެރަވީ ނަމަވެސް އީހާނުގެ ކުރިމަތީ ނުރޮއެވެ. ދެމެދުގައި އެކުވެރިކަން ބާއްވަން އީހާނު ބުނުމުން އެކަމާ ޝީން ދެކޮޅު ހެދީ ނުރުހިފައެވެ. އެނބުރި ގެއަށް އަންނަން ވެސް އީހާނާއެކު ޝީން ބޭނުމެއްނުވިއެވެ. އެއްވެސް ކަމެއްގައި ޝީންއާ ގުޅައިގެން ނުވާނޭކަން އީހާނު ކައިރީ ބުންޏެވެ. ސުލްހަވެރިކޮށް ދެމީހުން ވަކިވީއޭ އީހާނަށް ހީވިޔަސް ޝީންގެ ހިތުގައި އޮތް ޝަކުވާގެ އަޑު އޭނާއަކަށް ނީވެއެވެ. އެނބުރި ގެއަށް އައިސް ކޮޓަރިއަށް ވަންގޮތަށް ވިސްނުމުގައި އެތައް ގަޑިއެއް ހޭދަކުރިއެވެ. ޝީންދެއްކި ވާހަކަތަކާމެދު އޭނާ ވިސްނިއެވެ. އެއިން އެއްވެސް ވާހަކައެއް ދޮގުކުރެވެން ނެތްކަން އެނގުމުން ހިތާއި ދެކޮޅުވުމުގެ ހިޔާލު އީހާން ދޫކޮށްލީއެވެ. ހަނގުރާމަކޮށްކޮށް ކުރި ނުލިބޭނެކަން އެނގި ހިތުގެ މައްޗަށް އޭނާ އަމާން ދިނީއެވެ.\nފޯނު އެލާމްވާ އަޑަށް ނީރާއަށް ހޭލެވުނެވެ. މަގަތަށް އެނބުރިލި ވަގުތު ކައިރީގަ މީހަކު އޮތްކަން އެނގުނެވެ. ސިއްސައިގެން ދިޔަ މީހަކުހެން ނީރާ ފުންމައިގެން ތެދުވިއެވެ. އެނދުން އޭނާ ފޭބީ ނުހަނު އަވަހަށެވެ. ނިދިފައި އޮތް އީހާނު ވެސް ލޯ ހުޅުވާލީ އެވަގުތެވެ.\n"ވަޓް އާ ޔޫ ޑުއިން." ހައިރާންކަމާއެކު ނީރާ ސުވާލުކުރިއެވެ. އޭނާ ރޭގައި ނިދީ ދޮރުތަޅުލާފައެވެ.\n"ނުނިދިގެން... ސޮރީ..." ކުށްވެރިއަކު ފަދައިން ގައިގާ ރަޖާގަނޑު އޮޅާލައިގެން އެނދުގައި އިށީނދެ އީހާނު އިނެވެ.\nކުރީން ހުރި މައުސޫމްކަން ނީރާގެ ނެތިއްޖެއެވެ. ލައިޒަލްގެ ބީހުންތަކަށް އޭނާ ހޭލިފަހުންނެވެ. އެ ހަށިގަނޑުގައި ލައިޒަލް ނޫން ފިރިހެނަކު ބީހޭކަށް ނީރާ ނޭދެއެވެ. ކައިރީގަ އީހާން އޮތުމުން އުނދަގޫވާން ފެށީ އެހެންވެއެވެ. އެކަނި ނިދަން އުނދަގޫވެ އީހާންގެ މައްސަލައެއް ހުރިކަން ނީރާއަށް އެނގެއެވެ. އެކަމަކު ޝީންއާ ރައްޓެހިވީއިރު އީހާން ހުރީ ހަމައަކަށް އެޅިފައިކަން ނީރާ ގަބޫލުކުރެއެވެ. ކޮޓަރިތަޅުލާން ފެށީ އީހާން އައުން ހުއްޓުވުމަށެވެ. އީހާނާއެކު އެއް އެނދުގައި ނިދަން ނީރާ ބޭނުންނުވާތީއެވެ. ދުވަހަކުވެސް ނީރާއާ ނޭދެވޭ ގޮތަކަށް އީހާން ގާތްވެފައި ނުވިޔަސް އެވެ. ދެމީހުން އެކުގައި ނިދުން ކުރީން ބޮޑުކަމަށް ނުވިޔަސް މިހާރު އެކަމުން ނީރާގެ ހިތަށް އުނދަގޫ ވެއެވެ. ހަށިގަނޑުގައި ތަފާތު ޖަޒުބާތުތަކަކާއި އިހްސާސްތަކެއް އުފަންވެފައި ވާތީއެވެ. ލައިޒަލްއަށް ބޭނުންވާ ބޭނުންވުން އިތުރުވީމައެވެ. ހަށިގަނޑަކީ ވެސް އެދުންތަކެއްވާ އެއްޗެއްކަން ނީރާއަށް ބުނެދިނީ ލައިޒަލްއެވެ. ގާތުގައި އީހާން އޮއްވާ ނޭނގުމުގައި ކަމެއް ހިނގާފާނެކަމުގެ ބިރު ނީރާގެ ހިތުގައި އޮވެއެވެ.\n"އީހާން..." ނީރާ ވާހަކައެއް ދައްކަން އުޅުނެވެ. ނަމަވެސް އޭގެ ކުރީން އީހާން ވާހަކަދެއްކިއެވެ.\n"ޝީންއާ ބްރޭކްއަޕް ވެއްޖައިން." އިސްޖަހާލައިގެން އިނދެ އީހާން ބުނެލިއެވެ. ނީރާއަށް ދެ ލޯ ބޮޑުކޮށްލެވުނެވެ. ގަބޫލުކުރަން އުނދަގޫވީއެވެ. އޭނާ ބުނަން އުޅުނު ވާހަކަތައް ފަސްކޮށްލަން މަޖުބޫރުވިއެވެ. އީހާންގެ މައްޗަށް ހަމްދަރުދީ ވެވުނެވެ.\n"ކޮންއިރަކު؟. ކީއްވެ؟... މައްސަލައެއް ޖެހިގެން އުޅޭ ވާހަކަ ނުވެސް ބުނޭ." އީހާން ކައިރީ އެނދުގައި ނީރާ އައިސް އިށީނެވެ. އެއްފައި އަރުވާލައިގެން ނީރާ އިނީ ސީދާ އީހާނު ފެންނަ ގޮތަށެވެ.\n"ޝީން ބޭނުންވީ." އީހާން ބުނެލިއެވެ.\n"ސީރިއަސްކޮށްތަ؟ ޝީން... ހާދަ ހީނުވެޔޭ. ޝީން އުޅުނީ ކިހާ ލޯބިން. ކޮބާ މައްސަލައަކީ. އަހަރެން ޝީންއާ ވާހަކަދައްކާނަން. ތި ދެމީހުން ކިހާ ހެޕީކޮށް އުޅުނީ." އަޖައިބުވެފައި އިނދެ ނީރާ ވާހަކަދެއްކިއެވެ. ޝީންގެ ފަރާތުން އޭނާއަށް އީހާނު ކަމުދާވަރު ނީރާއަށް އޮތީ އެނގިފައެވެ. ސީދާ ލޯބިވާވަރު ޝީން ނުބުންޏަސް އޭނާގެ ވާހަކައިންނާއި އެ މޫނުން އީހާނު ފެންނަ ހިނދު ފާޅުވާ އަސަރުތަކުން އޭނާ އީހާންދެކެ ލޯބިވާކަން ބުނަން ކޮންމެ މީހަކަށް ވެސް އެނގޭނެއެވެ. އެހެންވީރު ކުއްލިއަކަށް ދެމީހުން ވަކިވާން ޖެހުނީ ކީއްވެ ހެއްޔެވެ. ޝީން އެކަމަށް އެދެންޖެހުނު ސަބަބަކީ ކޮބާ ބާއެވެ. ނީރާގެ ހިތުގައި ސުވާލުތައް ފުނި ޖެހެމުންދިޔައެވެ.\n"ދެމީހުން އެކުގައި އުޅެވެން ނެތީ. ނީރާ... ނީރާ ނުވާނެ ޝީނަށް ގުޅައިގެން. އެކަން އެ ނިމުނީ. އެ ވާހަކަ އިތުރަށް ދައްކާކަށް ބޭނުމެއްނޫން." އީހާން ބުންޏެވެ.\n"އެކަމަކު އެހާ ފަސޭހައިން..."\n"އިޓްސް އޯވާ ނީރާ. ޝީންއާ ގުޅޭކަށް ދެން ބޭނުމެއްނޫން. އަހަރެމެން ގުޅުވަންށޭ ހިތާ އެއްވެސް ކަމެއް ނުކުރާތި. މިކަމުގެ ތެރެއަށް ނީރާ ވަދެގެން ނުވާނެ. އަޑު އިވިއްޖެ." އީހާންގެ މޫނުގައިވަނީ ސީރިއަސްކަމެވެ. އެ ގުޅުން ނިމުމަކަށް އައީތީ އެކަމާ ދެރަވާ ކަމުގެ އެއްވެސް އަސަރެއް އެ ދެ ލޮލުން ނީރާއަކަށް ނުފެނެއެވެ. ނީރާ އަނގައިން ނުބުނެ ބަލަން ހުރުމުން އީހާނު ގޮވާލިއެވެ.\n"ޔެސް. އިޓްސް ލައުޑް އެންޑް ކްލިއާ." އީހާނު ޖަވާބެއް ބޭނުންވާކަން އެނގޭތީ ނީރާ ބުނެލިއެވެ.\n"ޔޫ އޯކޭތަ؟" އީހާން ހަރަކާތެއްނުކޮށް އިންނަން ފެށުމުން ނީރާ އަހާލިއެވެ. ފަރުވާކުޑަ ގޮތަކަށް އީހާން ބޯޖަހާލިއެވެ. ދެން ތެދުވެގެން އެ ކޮޓަރިން އޭނާ ނުކުތެވެ. ދެން ވެސް ނީރާއަށް ވިސްނަން އިނދެވުނީއެވެ. ޝީންއާއި އީހާނުގެ ދެމެދުގައި ޖެހުނީ ކޮންމައްސަލައެއް ކަމާމެދު ވިސްނާށެވެ. (ނުނިމޭ)


Chief Ombudsperson musaara MVR37,500 kamah kanda alhaifi | Jazeera\tޗީފް އޮމްބަޑްސްޕާސަންގެ މުސާރައަށް 37،500 ރުފިޔާ - Jazeera\nޗީފް އޮމްބަޑްސްޕާސަންގެ މުސާރަ އަކީ 37،500 ރުފިޔާ ކަމަށް ކަނޑައަޅައިފި\nމުޙައްމަދު އަފްޒަލް February 8, 2021 207 views0\nޗީފް އޮމްބަޑްސްޕަރސަން ޢަބްދުއްސަލާމް ޢާރިފް\nއިންތިގާލީ އިންސާފުގެ ގާނޫނުގެ ދަށުން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، އައްޔަންކޮށްފައިވާ ޗީފް އޮމްބަޑްސްޕަރސަން އަދި އޮމްބަޑްސްޕަރސަންގެ މުސާރަ ރައްޔިތުންގެ މަޖިލީހުގެ މާލިއްޔަތު ކޮމިޓީއިން ހަމަޖައްސައިފިއެވެ.\nމި ބޭފުޅުންގެ މުސާރަ މާލިއްޔަތު ކޮމިޓީއިން މިއަދު ކަނޑައަޅާފައިވާއިރު، މުސާރަ ކަނޑައެޅުމުގެ ކުރިން ފިނޭންސް މިނިސްޓްރީގެ ލަފާ ހޯއްދަވާފައިވެއެވެ. އެގޮތުން، ފިނޭންސް މިނިސްޓްރީއިން ވަނީ ދެ އޮޕްޝަނެއް ކޮމިޓީއަށް ހުށަހަޅާފައެވެ.\nއޭގެ ތެރެއިން އެއް އޮޕްޝަނަކީ، ޗީފް އޮމްބަޑްސްޕާސަނަށް 40،000ރ. މުސާރަ އަދި އޮމްބަޑްސްޕާސަން ކަމަށް އައްޔަންކޮށްފައިވާ ދެ ބޭފުޅުންގެ ތެރެއިން ކޮންމެ ފަރާތަކަށް 35،000ރ ދިނުމަށެވެ. ދެން ހުށަހަޅާފައިވާ އޮޕްޝަނަކީ ޗީޕް އޮމްބަޑްސްޕާސަންއަށް 37،500ރ. އަދި އޮމްބަޑްސްޕާސަންގެ މަގާމަށް ކަނޑައަޅާ ދެ ބޭފުޅުންގެ މުސާރައަށް 33،500ރ. ދިނުމަށެވެ.\nމި ދެ އޮޕްޝަނުގެ ތެރެއިން މާލިއްޔަތު ކޮމިޓީ އިން ފާސްކުރީ ކުޑަ މުސާރަ ދިނުމަށެވެ.\nޗީފް އޮމްބަޑްޕަރސަންގެ މަގާމަށް ރައީސް އައްޔަނު ކުރައްވާފައިވަނީ ނ. މާފަރު އީޓުޖެހިގެ ޢަބްދުއްސަލާމް ޢާރިފްއެވެ. އޮމްބަޑްސްޕަރސަންގެ މަޤާމަށް އައްޔަނުކުރެއްވީ ގއ. ކަނޑުހުޅުދޫ ބްލޫރޯޒް އަލްއުސްތާޛާ ޖިހާދާ އަނީސްއާއި، ހ. ފެހިއާލާ މަރްޔަމް ލައިޒާ އެވެ.\nޗީފް އޮމްބަޑްސްޕާސަންގެ މުސާރައަށް 37،500 ރުފިޔާ


Mulhi rajje ah White alert nerefi\nމުޅި ރާއްޖެ އަށް ވައިޓް އެލާޓް ނެރެފި\nމުޅި ރާއްޖޭއަށް މިއަދު ހެނދުނު 8:30 އިން މެންދުރު ފަހު 13:30 އައި ހަމައަށް ވައިޓް އެލާޓް ނެރެފި އެވެ.\nމޫސުމާ ބެހޭ ގައުމީ އިދާރާއިން މައުލޫމާތު ދޭގޮތުގައި ރާއްޖޭގެ އެކި ހިސާބުތަކަށް ގުގުރުމާއެކު ވިއްސާރަކުރުން އެކަށީގެން ވާނެކަމަށެވެ. އަދި މިރޭ ދަންވަރުން ފެށިގެން ބައެއް ރަށްތަކަށް ގުގުރުމާއެކު ބޯކޮށް ވާރޭ ވެހޭނެ ކަމަށް ލަފާ ކުރެވޭ ކަމަށެވެ.\nހުޅަނގުދެކުނާއި ހުޅަނގުން، މެދުތެރެއާއި ދެކުނުގެ އަތޮޅުތަކަށް ގަޑިއަކު 13 މޭލާއި 23 މޭލާ ދެމެދުގެ ބާރު މިނުގައި އަދި އު ތުރުގެ އަތޮޅުތަކުގައި ގަޑިއަކު 10 މޭލާ 18 މޭލާ ދެމެދުގެ ބާރުމިނުގައި ވައި ޖެހުމާއެކު ވިލާގަނޑުގައި ގަޑިއަކު ގާތްގަނޑަކަށް 45 މޭލު ބާރުމިނަށް ވައި ގަދަވުން އެކަށީގެން ވާ ކަމުގައި މެޓް އޮފީހުން ބުނެއެވެ.\nމެދުތެރެ އާއި ދެކުނު އަތޮޅު ތަކުގެ ކަނޑުުތައް ގަދަވާނެ ކަމަށާއި އުތުރު އަތޮޅުތަކުގެ ކަނޑުތަށް އާދައިގެ ވަރަކަށް ގަދަވެފައި ވިލާގަނޑުގައި ގަދަވާނެ އެވެ.\nބޯކޮށް ވާރޭވެހި، ވައިގަދަވެ ކަނޑުތައް (ހާއްސަކޮށް ދެކުނާއި މެދުތެރޭގައި) ގަދަވާނެކަމަށް ލަފާކުރެވޭތީ ކަނޑު ދަތުރުފަތުރުކުރައްވާ ފަރާތްތަކުން މިކަމަށް ސަމާލުވެލެއްވުމަށް މޫސުމާ ބެހޭ ގައުމީ އިދާރާއިން އެދެއެވެ.


Isthisgaa Namaadhaa Eku Naifarah Boakoh Vaarey - Vaguthu\nއިސްތިސްގާ ނަމާދާއެކު ނައިފަރަށް ބޯކޮށް ވާރޭ\nނައިފަރުގެ ފޮޓޯއެއް --- ފޮޓޯ/ ފޭސްބުކް\nޅ. ނައިފަރަށްވެސް މިއަދު ހެނދުނުން ފެށިގެން މެންދުރު ވަގުތާ ހަމައަށް ދިޔައީ އަވިދެމުންނެވެ. މެންދުރު ނަމާދަށްފަހު އެތައް ބަޔަކު އިސްތިސްގާ ނަމާދުގައި ބައިވެރިވި އިރު، މިސްކިތު ކައިރީގައި ސައިކަލު ޕާކު ކުރާނެ ތަން ކޮޅެއްވެސް ނެތް ކަމަށް އެރަށު މީހަކު ވަނީ ބުނެފައެވެ. ނަމާދަށް ހުއްޓުނު މީހުން އެހާވެސް ގިނައެވެ.\nނައިފަރުގެ ރައްޔިތަކު ފޭސްބުކްގައި ކޮށްފައިވާ ޕޯސްޓެއްގައި ބުނެފައި ވަނީ އިސްތިސްގާ ނަމާދަށް ދިޔަ އިރު، އަވިދީފައި އޮތް ނަމަވެސް ނަމާދުގެ ހުތުބާ ކިޔަމުން ދަނިކޮށް، ރަށަށް ބޯކޮށް ވާރޭ ވެހެން ފެށި ކަމަށެވެ. އަދި މީހުން ނަމާދުން ފައިބައިގެން ދާން ޖެހުނީ ތެމިގެން ކަމަށް އެ ސްޓެޓަސްގައި ޖަހާފައިވެއެވެ.\nނައިފަރުގެ އިތުރުން ރާއްޖޭގެ އެހެން ބައެއް ރަށްރަށަށްވެސް ދަނީ ވިއްސާރައިގެ އަސަރު ކުރަމުންނެވެ. އިސްތިސްގާ ނަމާދާއެކު އަވިދީފައި އޮތް މާލެއަށްވެސް ކެރީގެ އަސަރު ފޯރާފައިވާ އިރު، ސޯޝަލް މީޑިއާގައި އެތައް ބަޔަކު ދަނީ ﷲއަށް ހަމްދު ކުރަމުންނެވެ.\nއޭޕްރީލް 15, 2019 15:48\nއޭޕްރީލް 15, 2019 16:04\nނޭފަރު މީހުން ޗަހަދަނީ ދޮގުތޯއްޗެ،\nއޭޕްރީލް 15, 2019 16:40\nއެއީތެދުވާހާކެއް މެދުރާއްޖެ ތެރޭގެރައްތަކައްވެސް ވާރޭވެހެމުން ދަނީ މިކަމާ އުފާކޮއްމާތްﷲއައްސުކުރުއަދާ\nއޭޕްރީލް 15, 2019 17:25\nއޭޕްރީލް 15, 2019 20:13\nދެން ވެސް މުޖޫ ބުނާނީ ހަމަަަ އެހެންބާ\nއޭޕްރީލް 15, 2019 20:36\nހުޅަނގު މޫސުން އައިސް މުޅިރާއްޖެއައް ވިއްސާރަ ވެހެމުން ދަނިކޮށް މިމީހުން މިނަމާދު ކުރީ.\nއޭޕްރީލް 15, 2019 20:49\nﷲގެއޯގާވަންތަކަން ދެކޭށެވެ.އަހަރެމެން ފާފަ ކުރުން މަތީ ދެމިތިބެ އެކަލާންގެ ހުކުމު ފުޅުތައް ޤާއިމު ނުކުރާ ހާލުވެސް ދުޢާ ކުރުމާއެކު އިޖާބަ ކުރައްވައިފިއެވެ.\nއޭޕްރީލް 15, 2019 22:52\nދެން ފެންގަނޑުގަ ފެތެން ދޭބެލެ.\nއޭޕްރީލް 16, 2019 00:25\nއަހަރުމެން ހިތުގެ ލޯތްބާއި މާތްކުރުމާއެކު އެ އިލާހަށް ރިވެތި ޘަނާއާ ތައުރީފުކުރަން.\nއަޅުތަކުންނަށް ނުހަނު އޯގާވަންތަ ރަހީމުވަންތަ ކަލާނގެ.\nއުރެދުންތަކާ ފާފަތައް ފުއްސަވައި ރަޙްމަތް ލައްވައި ޙާޖަތްތައް ފުރިހަމަ ކޮށް ދެއްވާ ހުރިހާ ނިޢުމަތެއްގެ ވެރި އިލާހު\nއޭޕްރީލް 16, 2019 09:34\nހުރިހާ ހަމްދު ސަނާއެއް މާތް ދޭވަތާއިންނަށް. ސަލަވާތް ލެއްވުން އެދި އެންމެންވެސް ދުއާކުރަން ޖެހެނީ އާލަމްތަކަށް ރަހުމަތެއް ކަމަށް ފޮނުއްވި ރަސޫލާއަށް. ދެން އެކަލޭގެފާނުގެ ގާތްތިމާގެ އެންމެންނަށް ސަލަވާތާއި ސަލާމަތާއި ބަރަކާތާ ލެއްވުން އެދި ދަންނަވަންވީ. ދެން ދަންނަވަންވީ ވާރޭ ވެއްސަވާތޯ. ހަމަ ދެންނެވިހާ އަވަހަކަށް ވެހިގެންފި. ކޮބާ ހީވޭ. ކޮން ނަކަތެއް؟ ވިއްސާރަ ނަކަތެއް ވެސް ނޫން. މިހުންނަނީ ހީލަތެއް މަކަރެއް ހެދުމެއް ނޫން. ކުޅަދުންވަންތަކަން. ދެންވެސް ޖީންސް އެއްޗެހި ގަޔަށް ބާރުނުކޮށް ތިބެއު.


Rashu tourism market kuraane goyi MMPRC in kiyaideefi\nރަށު ޓޫރިޒަމް މާކެޓުކުރާނެ ގޮތް އެމްއެމްޕީއާރުސީން ކިޔައިދީފި\nސޯޝަލް މީޑިއާ މެދުވެރިކޮށް ޕްރޮމޯޓް ކުރުމާ ބެހޭ ގޮތުން ބޭއްވި ސެމިނާގެ ބައިވެރިން- ފޮޓޯ: އެމްއެމްޕީއާރުސީ\nރަށު ޓޫރިޒަމް ސޯޝަލް މީޑިއާ މެދުވެރިކޮށް މާކެޓު ކުރާނެ ގޮތް، ކިޔައިދޭން މާކެޓިން ކުންފުނި އެމްއެމްޕީއާރުސީން ހާއްސަ ސެމިނާއެއް ބާއްވައިފި އެވެ.\nސަރުކާރުގެ މާކެޓިން ކުންފުނި އެމްއެމްޕީއާރުސީން އިން ބުނީ އެ ކުންފުނިން ކުރިއަށް ގެންދިޔަ މި ސެމިނާގެ މަގުސަދަކީ ސޯޝަލް މީޑިއާ މެދުވެރިކޮށް ގެސްޓްހައުސްތައް ޕްރޮމޯޓް ކުރާނެ އެންމެ ރަނގަޅު ގޮތް ކިޔައިދިނުން ކަމަށެވެ.\nގެސްޓްހައުސްތަކަށް ހާއްސަ މި ސެމިނާގައި މައުލޫމާތު ދެއްވާފައިވަނީ ނިއުޒިލޭންޑުގައި ޓޫރިޒަމް ދާއިރާއިން ޕީއެޗްޑީއަށް ކިޔަވަމުންދާ އިސްމާއިލް ޝަހީރު އެވެ. އޭނާއަކީ ކުރިން އެމްއެމްޕީއާރުސީ އާއި މޯލްޑިވްސް ޓޫރިޒަމް ޕްރޮމޯޝަން ބޯޑް (އެމްޓީޕީބީ) ގައި 12 އަހަރު ވަންދަން މަސައްކަތް ކުރައްވާފައިވާ ތަޖުރިބާކާރު ބޭފުޅެކެވެ.\nއިބްރާހިމް މުހައްމަދު ސޯލިހުގެ ސަރުކާރުން ވެރިކަމަށްވަޑައިގެން ގެސްޓްހައުސްތަކަށް ދިރުން ގެނެސްދެއްވާނެ ކަމަށް ވަނީ ވައުދުވެޑައިގެންފަ އެވެ. އެގޮތުން ރައީސް ސޯލިހުގެ މެނިފެސްޓޯގައި ރަށް ޓޫރިޒަމް ކުރިއަރުވާނެ ތަފާތު ޕްލޭންތަކެއްވެސް ވަނީ ހިމަނާފަ އެވެ. މި ގޮތުން ފުރަތަމަ 100 ދުވަހުގެ ވައުދުގެ ތެރޭގައި ހިމަނައިގެން ގެސްޓްހައުސް ސިމްޕޯޒިއަމްއެއް ވެސް ވަނީ ބާއްވާފަ އެވެ.\nއެމްއެމްޕީއާރްސީ ގެސްޓް ހައުސް ވިޔަފާރި\nގެސްޓްހައުސް މާކެޓިން ތަމްރީން ދޭން ހަވާލުކޮށްފި


Juventus in Guardiola ah faaralany\nކުޅިވަރު - ޔުވެންޓަސް\nޔުވެންޓަސްއިން ގާޑިއޯލާ އަށް ފާރަލަނީ!\nޔުވެންޓަސްގެ އަމާޒަކީ ޗެމްޕިއަންސް ލީގު\nކ. މާލެ 11 ފެބުރުއަރީ 2020 | އަންގާރަ 19:40 2,115\nގާޑިއޯލާ ޗެމްޕިއަންސް ލީގު ތަށްޓާއިއެކު - ގެޓީ އިމޭޖާސް\nއިޓަލީގެ ޗެމްޕިއަން ޔުވެންޓަސްއިން އެޓީމުގެ ކޯޗު މައުރީޒިއޯ ސާރީ ވަކިކޮށް އެމަގާމަށް ސިޓީގެ ކޯޗު ޕެޕް ގާޑިއޯލާ ގެންނަން އުޅޭ ކަމަށް މީޑިއާ ރިޕޯޓްތައް ބުނެފިއެވެ.\nމީޑިއާ ރިޕޯޓުތައް ބުނާ ގޮތުން ޔުވެންޓަސްއިން ގާޑިއޯލާގެ އިތުރުން އެޓީމުގެ ކުރީގެ ކޯޗު މަސިމިލިއާނޯ އެލެގްރީއަށް ވެސް އަންނަނީ ފާރަލަމުންނެވެ. މި ދެ ކޯޗުންނަކީ ތައްޓާއި ރައްޓެހި ދެކޯޗުންނެވެ. މީގެ ކުރިންވެސް ޔުވެންޓަސްއިން ވަނީ ގާޑިއޯލާއަށް ފާރަލައިފައެވެ. ނަމަވެސް ސާރީ އެޓީމަށް ގެނައީ ތަށްޓާއި ދުރު ނަމަވެސް ރީތި ސްޓައިލަކަށް ފުޓުބޯޅަ ކުޅުވާ ކޯޗަކަށް ވުމާއިއެކު ޔުވެންޓަސްގައި މިވަގުތު އޮތް ވަރުގަދަ ސްކޮޑާއެކު ކާމިޔާބު ހޯދޭނެ ކަމަށް ބަލައިފައެވެ.\nރިޕޯޓުތައް ބުނާ ގޮތުން ޔުވެންޓަސްގެ ގިނަ ބޯޑު މެންބަރުން ބޭނުންވަނީ އެޓީމުގެ ކުރީގެ ކޯޗު އެލަގްރީ ގެންނާށެވެ. އަނެއްކޮޅުން އެލަގްރީ އަށް ގިނަ އޮފަރތަކެއް އަންނާތީ، އޭނާ މިވަގުތު ޔުވެންޓަސް ކޮންޓްރެކްޓްގައ ހުރުމުން އޭނާ ގެނައުމަށް ޔުވެންޓަސްއަށް އުނދަގޫ ނުވާނެއެވެ.\nއަނެއްކޮޅުން ޔުވެންޓަސްގެ އިތުރު ބޯޑު މެންބަރުން ބޭނުންވަނީ ސާރީ މި ސީޒަން ނިމެންދެން ބެހެއްޓުމަށެވެ. އަދި މި ސީޒަން ނިމުމުން ސާރީ އާއިއެކު ހަދާފައިވާ ކޮންޓްރެކްޓް ނިމުމަކަށް ގެނެސް ސިޓީގެ ކޯޗު ޕެޕް ގާޑިއޯލާ އެމަގާމަށް އައްޔަނު ކުރުމަށެވެ. މި ސީޒަނުގައި ސިޓީން ނެރެމުންދާ ދަށް ނަތީޖާތަކުގެ ސަބަބުން ސީޒަން ނިމުމާއެކު ސިޓީގެ ކޯޗުކަމުގެ މަގާމުން އޭނާ ވަކިކުރުމަށް އުޅޭ ކަމުގެ އަޑު ވަނީ ގަދަވެފައެވެ.\nޔުވެންޓަސްގެ އެންމެ ބޮޑު އަމާޒަކީ، ޗެމްޕިއަންސް ލީގު ހޯދުމެވެ. ޗެމްޕިއަންސް ލީގު އެންމެ ފަހުން ޔުވެންޓަސްއަށް ކާމިޔާބު ކުރެވިފައިވަނީ 1996 ވަނަ އަހަރެވެ. މި މުބާރާތް ކާމިޔާބުކުރުމަށް ޔުވެންޓަސްއިން އަންނަނީ ބޮޑު ހޭދައެއް ކުރަމުންނެވެ. އެހެންވެ، ޔުވެންޓަސްއިން ވަނީ މި މުބާރާތް ފަސް ފަހަރު ކާމިޔާބުކޮށްފައިވާ މި މުބާރާތުގެ އެންމެ ކާމިޔާބު ކުޅުންތެރިޔާ ކްރިސްޓިއާނޯ ރޮނާލްޑޯ ވެސް އެޓީމަށް ގެނަސްފައެވެ.


ކަރަންޓު ބިލު ނުދެއްކިގެން އަރާ ޖޫރިމަނާ މާފު ކުރެވޭނެ އުސޫލެއް ގާއިމުކުރަކީ – Haftha\nThu, 26 May, 2022, 1:36 pm\nސްޓެލްކޯގެ މެނޭޖިން ޑިރެކްޓަރު އަހުމަދު ޝަރީފް -- ފޮޓޯ: ސްޓެލްކޯ\nކަރަންޓު ބިލު ނުދެއްކިގެން އަރާ ޖޫރިމަނާ މާފު ކުރެވޭނެ އުސޫލެއް ގާއިމުކުރަކީ\nމެއި 4, 2022\nކަރަންޓު ބިލު ނުދެއްކިގެން އަރާ ޖޫރިމަނާ މާފު ކުރެވޭނެ އުސޫލެއް ގާއިމުކުރުމުގެ މަސައްކަތް ކުރަމުންދާ ކަމަށް ސްޓޭޓް އިލެކްޓްރިކް ކޮމްޕެނީ ލިމިޓެޑް (ސްޓެލްކޯ)ގެ މެނޭޖިން ޑިރެކްޓަރު އަހުމަދު ޝަރީފް ވިދާޅުވެއްޖެއެވެ.\nޝަރީފް އެހެން ވިދާޅުވީ ސަންގު ޓީވީގެ ޕްރޮގްރާމެއްގައި ވާހަކަ ދައްކަވަމުންނެވެ. ޝަރީފް ވިދާޅުވީ މަގާމާ ހަވާލުވުމަށް ފަހު، އެ ކުންފުނީގެ ކަންކަން ދިރާސާކޮށް، ރަނގަޅުކުރަން ޖެހޭ ކަންކަމަކީ ކޮބައިތީ ބެލި ބެލުމުން ބައެއް ކަންކަން ފާހަގަވެފައިވާ ކަމަށެވެ. އަދި ސްޓެލްކޯއަކީ ހަރުދަނާ އުސޫލުތަކެއްގެ ދަށުން ހިންގަމުން އަންނަ ކުފުންޏެއް ނަމަވެސް، ކޮންމެ ކަމެއްގައިގައި ކަންކަން ރަނގަޅު ކުރެވޭނެ ޖާގަ އޮންނާނެ ކަމަށް ގަބޫލުކުރާ ކަމަށް ވިދާޅުވިއެވެ.\nއެގޮތުން، ރައްޔޮތުންނާ ގުޅިފައި ހުރި ކަންކަމުގައި މީގެ ކުރިން ހަދާފައި ހުރި ބައެއް އުސޫލުތައް އެހާ ހަރުދަނާ ގޮތެއްގައި ހެދިފައި ނެތްކަން ފާހަގަ ކުރެވޭ ކަމަށް ޝަރީފް ވިދާޅުވިއެވެ. އަދި ބައެއް އުސޫލުތައް ހަދައި، ބަދަލުކުރުމުގެ މަސައްކަތް މިހާރު ކުރަމުންދާ ކަމަށާއި، އެގޮތުން ބިލު ނުދެއްކިގެން އަރާ ޖޫރިމަނާ މާފް ކުރެވޭނެ އުސޫލެއް ގާއިމުކުރުމަށް ބަލަމުންދާ ކަމަށް ވިދާޅުވިއެވެ.\n“މިސާލަކަށް އެ ބިލު ދައްކަން ޖެހޭ މީހާގެ ބާރުގެ ދަށުގައި ނެތް ކަމެއް ދިމާވެގެން ނުވަތަ އޭނާއަށް ނޭނގި އޮތް ކަމެއް ދިމާވެގެން ބިލުގެ ޖޫރިމަނާ އަރާކަމުގައި ވަންޏާ އެ ޖޫރިމަނާ މާފް ކުރެވޭނެ އުސޫލުތަކެއް މިހާތަނަށް ހެދިފައެއް ނުއެއް ނެތް” ޝަރީފް ވިދާޅުވިއެވެ.\nއޭނާ ވިދާޅުވީ ގެއެއް ކުއްޔަށް ދީފައި ހުންނަ އިރު، ކުއްޔަށް ހިފާ މީހާ ބިލު ނުދައްކައިގެން ޖޫރިމަނާ އަރާފައިވާކަން ގޭގެ ވެރިމީހާއަށް ނޭނގިދާނެ ކަމަށެވެ. އަދި ކުއްލިއަކަށް އެ މީ ހާ ގެ ދޫކޮށްލާފައި ދާއިރު، ޖޫރިމަނާއަށް އަރާ ފައިސާ ދައްކަން ޖެހެނީ ގޭގެ ވެރިމިހާއަށް ކަމަށެވެ. އެކަހަލަ ހާލަތްތަކާއި އެނޫންވެސް އެފަދަ ހާލަތްތަކުގައި ޖޫރިމަނާގެ ފައިސާ ވެގެންދަނީ އެ މީހުންނަށް ލިބޭ އިތުރު ތަކުލީފަކަށް ކަމަށް ޝަރީފް ވިދާޅުވިއެވެ. އަދި ޖޫރިމަނާގެ ފައިސާ މާފް ކުރުމުގައި އެކަންކަމަށް ބަލާނެ ކަމަށް ވިދާޅުވިއެވެ.\nކުންފުނީގެ ކަންކަމަށް ގެންނަން ނިންމާފައިވާ ބަދަލުތަކުގެ ވާހަކަ ދައްކަމުން ޝަރީފް ވިދާޅުވީ، އެ ކުންފުނީގެ ހިދުމަތްތަކަށް އެދުމަށް މިހާރު ބޭނުންކުރާ ފޯމު ތަކަކީ ވަރަށް ކުރީއްސުރެ ބޭނުންކުރަމުން އަންނަ ފޯމުތަކެއް ކަމަށެވެ. އަދި އެ ފޯމުތައް ހުރީ ޒަމާނާ ގުޅޭ ގޮތަކަށް ނޫން ކަމަށާއި އެހެންކަމުްނ އެ ފޯމުތައް ޒަމާނާ ގުޅޭ ގޮތަށް ބަދަލުކުރުމުގެ މަސައްކަތް ކުރަމުންދާ ކަމަށް ވިދާޅުވިއެވެ.\nއޭގެ އިތުރުން، ކުންފުނީގެ މެނޭޖްމެންޓަށްވެސް ބަދަލުތަކެއް ގެނެސްފައިވާ ކަމަށާއި، އެ ކުންފުންޏަށް އިތުރު ދެ ޑިޕާޓްމެންޓް އިތުރުކޮށްފައިވާނެ ކަމަށް ވިދާޅުވިއެވެ. އަދި އޭގެ ތެރޭގައި އިޔާދަކުރަނިވި ހަކަތައަށް ހާއްސަ ޑިޕާޓްމެންޓެއް އުފައްދާފައިވާނެ ކަމަށް ވިދާޅުވިއެވެ.\nފާހަގަ: ވިޔަފާރި, ސްޓެލްކޯ, ސްޓެލްކޯގެ މެނޭޖިން ޑިރެކްޓަރު އަހުމަދު ޝަރީފް


Eh dharani dhahkan aneh dharani?\nމަރުކަޒީ ބޭންކް އެމްއެމްއޭ: ދަރަނިން ސަލާމަތްވާން ޖެހޭ--\nއެއް ދަރަނި ދައްކަން އަނެއް ދަރަނި؟\n08 އޭޕްރީލް 2021 - 15:22:04\nމާޗް 29 ވަނަ ދުވަހު ސަރުކާރުން މިވަނީ ފުރަތަމަ ފަހަރަށް އިސްލާމިކް ސުކޫކެއް ބައިނަލް އަގްވާމީ މާކެޓުގައި ވިއްކާފައެވެ. މިގޮތުން މި ސުކޫކު މެދުވެރިކޮށް ސަރުކާރުން މިވަނީ 9.8 އިންސައްތަގައި5އަހަރު ދުވަހުން އަދާކުރާ ގޮތަށް 200 މިލިއަން ޑޮލަރުގެ ދަރަންޏަށް ހޯދާފައެވެ. ސުކޫކަކީ އިސްލާމީ އުސޫލުން އިޝޫ ކުރާ ބޮންޑެކެވެ.\nދައުލަތުގެ ބަޖެޓުން ކުރަންޖެހޭ ހަރަދުތައް ފޫބެއްދުމަށް އާންމުގޮތެއްގައި ދަރަނި ނަގަނީ ލޯނުގެ ގޮތުގައި ބައިނަލް އަގްވާމީ ޖަމިއްޔާއަކުން، ނުވަތަ ބޭންކަކުން، ނުވަތަ އެކުވެރި ދައުލަތަކުންނެވެ. ވޭތުވެދިޔަ ސަރުކާރުގައި އެންމެ ގިނަ ދަރަނި ނަގާފައިވަނީ ޗައިނާގެ ސަރުކާރުގެ އެހީގައި ޗައިނާގެ ބޭންކުތަކުންނެވެ. މިގޮތަށް އެކުވެރި ގައުމަކުން ލޯނު ނަގާއިރު އެންމެ ބޮޑު މައްސަލައަކީ، އެގައުމުން ކަނޑައަޅާ ޝަރުތުތަކަށް އެއްބަސްވުމަށް މަޖުބޫރުވުމެވެ.\nމިގޮތުން، ޗައިނާއިން ދީފައިވާ ލޯނުން ބުރިޖް އަޅަން ޖެހުނީ ޗައިނާގެ ކުންފުންޏެއް ކޮންޓްރެކްޓަރަކަށް ނަގައިގެންނެވެ. ހުރިހާ މެޓީރިއަލްއެއް ގެންނަން ޖެހުނީ ޗައިނާއިންނެވެ. މަސައްކަތްތެރިން ޗައިނާއިންނެވެ. ފެންނަން ހުރި ބުރިޖް ފިޔަވައި އެ ޕްރޮޖެކްޓުން ދިވެހި އިގްތިސާދަށް ވަން ފައިސާއެއް ފައިދާއެއް ނެތެވެ. ހުރިހާ ފައިސާއަކާ މޮޅެއް ލިބުނީ ޗައިނާގެ އިގްތިސާދަށާއި ޗައިނާގެ ކުންފުނިތަކަށެވެ. އަދި އަނެއްކޮޅުން އިންޓަރެސްޓާއެކު ލޯނު އަދާކުރަން ޖެހެނީ ދިވެހި ރައްޔިތުންނެވެ.\nއިންޑިއާއިން ލޯނު ނަގައިގެން މިހާރު ހިންގަމުންދާ ޕްރޮޖެކްޓްތައްވެސް ހަމަ އެހެންނެވެ. މިހާރު އަލަށް އަޅަން އުޅޭ ވިލިނގިލި ބުރިޖްގަވެސް ހަމަ އެހެންނެވެ. އިންޑިއާގެ ކުންފުނި، އިންޑިއާގެ މެޓީރިއަލް، އިންޑިއާގެ މަސައްކަތްތެރިން، އިންޑިއާގެ ލޯނެވެ. ލޮލުގައި އަނދުން އަޅުވަން މީގެ ކޮންމެ ޕްރޮޖެކްޓެއްގައި "ހިލޭ އެހީ" ގެ ބައެއް ހިމެނެއެވެ. ޗައިނާއަކަސް އިންޑިއާއަކަސް މިކަމުގައި ވަކި ތަފާތެއް ނެތެވެ.\nއެކުވެރި ދައުލަތަކުން ލޯނު ނެގުމުގެ ބަދަލުގައި ދެން އޮތް ގޮތަކީ ވިޔަފާރި ބޭންކަކުން ނުވަތަ މާކެޓުން ލޯނު ނެގުމެވެ. ބޭންކު ލޯނެއް ނަމަ ލޯނު އަދާކުރަން ޖެހޭނީ ލޯނުގެ މުއްދަތަށް ބަހާލައިގެން ކޮންމެ މަހަކު ނުވަތަ ކޮންމެ ހަ މަހަކުން މިންވަރެއް އަނބުރާ އަދާކުރާގޮތަށެވެ. މިސާލަކަށް ފަސް އަހަރުގެ ލޯނެއް ނަމަ، މުޅި ލޯނު ފަސް އަހަރަށް ބަހާލައިގެން ކޮންމެ މަހަކަށް ޖެހޭ ވަރު ދައްކަމުން ދެވިދާނެއެވެ.\nއެހެން ނަމަވެސް، ބޮންޑެއްގެ ޒަރީއާއިން ދަރަންޏަށް ފައިސާ ނަގާއިރު، މުޅި އަދަދު އަދާކުރަން ޖެހޭނީ އެއްފަހަރާއެވެ. މިސާލަކަށް ފަސް އަހަރުގެ 200 މިލިއަން ޑޮލަރުގެ ބޮންޑެއް ނަމަ، ފަސް އަހަރު ހަމަވާ ދުވަހު 200 މިލިއަން އެއްކޮށް އެއްފަހަރާ އަނބުރާ އަދާކުރަން ޖެހޭނެ އެވެ. ފަސް އަހަރުގެ ތެރޭގައި ކޮންމެ އަހަރަކު ދައްކަންޖެހޭނީ ހަމައެކަނި އިންޓަރެސްޓެވެ.\nކޮންމެއަކަސް، 2017 ވަނަ އަހަރުގެ ތެރޭގައި ދަރުމަވަންތަ ހޮސްޕިޓަލް އެޅުމުގެ ހަރަދުތައް ސަރުކާރުގެ ބަޖެޓުން ކުރަމުން ދިޔައިރު، އަދި ޕްރޮޖެކްޓަށް ބޭނުންވާ ބޮޑުބަޔަކީ ބޭރުން ގެންނަންޖެހޭ ސާމާނުކަމަށްވުމުން، ޑޮލަރުގެ ޑިމާންޑް އޮތީ ވަރަށް ބޮޑުވެފައެވެ. މިހެންކަމުން އޭރުގެ ސަރުކާރުން ނިންމީ ބޮންޑެއް އިޝޫކޮށްގެން ޑޮލަރުން ދަރަންޏަށް ފައިސާ ހޯދާށެވެ. މިގޮތުން 2017 ވަނަ އަހަރުގެ މެއި މަހު ބައިނަލް އަގްވާމީ ބާޒާރުގައި ފުރަތަމަ ފަހަރަށް ދިވެހި ދައުލަތުގެ ސޮވެރިން ބޮންޑެއް އިޝޫކުރެވި، 200 މިލިއަން ޑޮލަރު5އަހަރުން އަދާކުރާގޮތަށް ހަތެއް އިންސައްތަގައި ހޯދުނެވެ. އެފަހަރު 200 މިލިއަން ހޯދަން ހުޅުވާލިކަމުގައިވިޔަސް 470 މިލިއަން އިންވެސްޓަރުން ހުށަހެޅިކަމަށް ޚަބަރުތަކުން އެނގުނެވެ. 2017 ވަނަ އަހަރުގެ އޮކްޓޫބަރު މަހު މި އިތުރު 50 މިލިއަން ޑޮލަރު ނަގައި ޖުމްލަ ބޮންޑުގެ މިންވަރު 250 މިލިއަން ޑޮލަރަށް އިތުރުވެގެންދިޔައެވެ. މީގެ އިތުރުން 2018 ވަނަ އަހަރުގެ އޭޕްރީލް މަހުގެ ތެރޭގައި އަބޫދާބީ ފަންޑުން 100 މިލިއަން ޑޮލަރުގެ ބޮންޑެއް 5.5 އިންސައްތައިގެ އިންޓަރެސްޓް ރޭޓުގައި ގަތެވެ.\nމިފަހުން އިޝޫކުރެވުނު ސުކޫކުން ލިބުނު 200 މިލިއަން ޑޮލަރު ބޭނުން ކުރެވެނީ އަންނަ އަހަރު އަބުރާ ދައްކަންޖެހޭ 250 މިލިއަން ޑޮލަރުގެ ބޮންޑުން ބައެއް ކުރިން އަބުރާ ދެއްކުމަށް ކަމަށް ބައިނަލްއަގްވާމީ ނޫސްތަކުން ވަނީ ރިޕޯޓްކޮށްފައެވެ. މީގެ މާނައަކީ ހަތެއް އިންސައްތަގައި އޮތް ދަރަނި އަދާކުރަން 9.8 އިންސައްތަގައި ސަރުކާރުން މިވަނީ އިތުރު ދަރަންޏެއް ނަގާފައެވެ. އެއް ދަރަނި އަދާކުރަން އިތުރު ދަރަންޏެއް ނެގުން އޭގެ އެއީ އެންމެ ފުރަތަމަ މައްސަލައެވެ. އަދި އެއަށްވުރެ އަގު ބޮޑުކޮށް ނެގުން އެއީ ދެވަނަ މައްސަލައެވެ.\nފިނޭންސް މިނިސްޓްރީން ހާމަކޮށްފައިވާ ދަރަނީގެ ހިސާބުތަކަށް ބަލާއިރު 2020 ވަނަ އަހަރުގެ ނިޔަލަށް ދައުލަތުގެ ޖުމްލަ ދަރަނި 66.5 ބިލިއަން ރުފިޔާ އަރައެވެ. މިއީ އަދި ގެރެންޓީ ދީފައިވާ ދަރަނިތައް ނުހިމަނައެވެ. މިއީ ޖީޑީޕީގެ 115 އިންސައްތަ އެވެ. ގެރެންޓީ ދީފައިވާ ދަރަނިތައް ހިމެނުމުން ދައުލަތުގެ ދަރަނީގެ ޖުމްލަ 86.5 ބިލިއަން ރުފިޔާއަށް އަރައެވެ. މިއީ ޖީޑީޕީގެ 149 އިންސައްތަ އެވެ. މިއީ ދިވެހި ކޮންމެ ބޮލަކަށް 192،000 ރުފިޔާއެވެ.\nގައުމުގެ ދަރަނި މި ވިންވަރަށް މަތިވެގެން ދިޔައިރު، ދައުލަތުގެ ނަމުގައި ގެރެންޓީދީފައިވާ ދަރަންޏަކީ ކޮބައިތޯވެސް ބަލައިލަންޖެހެ އެވެ. އެންމެ ބޮޑު އަދަދަކީ އެޗްޑީސީއިން ނަގާފައިވާ 500 މިލިއަން ޑޮލަރަށްވުރެވެސް ބޮޑު އަދަދުގެ ލޯނުތަކަށް ދީފައިވާ ގެރެންޓީއެވެ. މިއީ ހުޅުމާލޭ ފޭސް2ގައި އަޅާފައިވާ ފްލެޓްތަކަށް ނަގާފައިވާ ލޯނުތަކެވެ. މީގެ އިތުރުން ރައީސް ޔާމީންގެ ސަރުކާރުން އަހްމަދު ސިޔާމް ހޯލްޑިންގސް އަށް ދީފައިވާ 127 މިލިއަން ޑޮލަރުގެ ގެރެންޓީއަކީވެސް ބޮޑު އަދަދެކެވެ. އަދި އެސްޓީއޯ އަށް ދީފައިވާ 175 މިލިއަން ޑޮލަރުގެ ގެރެންޓީވެސް ހިމެނެއެވެ.\nސީދާ ދަރަންޏަށް ބަލާއިރު، އިންޑިއާގެ 800 މިލިއަން ޑޮލަރުގެ ކްރެޑިޓް ލައިނަކީ މިހާތަނަށް އެއް ތަނަކުން ނަގާ އެންމެ ބޮޑު އެއް ދަރަންޏެވެ. މީގެ އިތުރުން ވިލިމާލެ ތިލަފުށި ބުރިޖަށް ނަގަން ސޮއިކޮށްފައިވާ 400 މިލިއަން ޑޮލަރަކީވެސް ދައުލަތުގެ ދަރަނީގެ ތެރެއަށް އިތުރުވެގެންދާ ވަރަށް ބޮޑު އަދަދެކެވެ.\nރާއްޖޭގެ ބޭރުފައިސާގެ ދަރަނި މިހާރު މިވަނީ ދުވަހަކު މައްޗަށް ނުދާ މިންވަރަކަށް އިތުރުވެފައެވެ. އެއީ 2.9 ބިލިއަން ޑޮލަރެވެ. މިއީ ގެރެންޓީ ދީފައިވާ ދަރަނި ހިމަނައިގެންނެވެ. މިހާ ބޮޑު އަދަދެއްގެ ބޭރު ފައިސާގެ ދަރަންޏެއް އޮތުމުން އެންމެ ބޮޑު ނުރައްކަލަކީ، ރުފިޔާގެ އެކްސްޗޭންޖް ރޭޓު ބަދަލުވާ ކޮންމެ ފަހަރަކު، މުޅި ޖުމްލަ ދަރަނި އިތުރުވެގެން ދިއުމުގެ ރިސްކު ބޮޑުކަމެވެ.\nއެންމެ ބޮޑު ސުވާލަކީ، ދަރަނި ދަންތުރައަކަށް އަދިވެސް ނުވޭތޯއެވެ؟ ނުވަތަ ދަރަނިވެރިކަމަށް ނިމުމެއް އަންނާނީ ކޮން ހިސާބަކުންތޯއެވެ؟ މިހާރު ރާއްޖޭގެ ދަރަނި މިހުރީ ދެމެހެއްޓެނިވި މިންވަރެއްގައިތޯއެވެ؟ ގައުމު ދަރަނިވެރިވެ، އަޅުގަނޑުމެންގެ ދަރިންނާއި ދަރިންގެ ދަރިންނަށް މި ދަރަނި އަދާކުރެވޭނެތޯއެވެ؟ މިދަރަނިތައް އަދާކުރުމަށް މުސްތަގްބަލުގައި ބޮޑެތި އަދަދުން ޓެކްސް ނަގަންޖެހޭނެތޯއެވެ؟ މިދަރަނިތައް ދައްކަން ދެން ދަރަނި ނަގާނީ ކޮންތާކުންތޯއެވެ؟ މިވަރުން ވެސް މިމައްސަލައާ މެދު ހޭލާކަށް ނުވޭބާވައެވެ.\nއިގްތިސާދުފިނޭންސްއެމްއެމްއޭއިކޮނޮމިކް މިނިސްޓްރީސަރުކާރުސަރުކާރުގެ އާމްދަނީ\nމިދިޔަ އަހަރު ރެމިޓެންސްގެ ގޮތުގައި 92.9 މިލިއަން ޑޮލަރު!\nއަމިއްލަ މީހުންގެ ޑޮލަރު ނުނަގާނަން: އެމްއެމްއޭ


Bomb govi Adhuham Nasheedhge inthizaarugai 1 gadi iru huri! | ThePress\nބޮންގޮއްވި އަދުހަމް ނަޝީދުގެ އިންތިޒާރުގައި 1 ގަޑިއިރު ހުރި!\n08 July 2021, 21:32\nމިދިޔަ މެއި މަހުގެ6ވަނަ ދުވަހުގެ ރޭ ބޮންގޮއްވި އަދުހަމް އަހުމަދު ރަޝީދު މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދުގެ އިންތިޒާރުގައި 1 ގަޑިއިރު ހުރިކަން ހާމަވެއްޖެއެވެ.\nމިކަން ހާމަވެފައި ވަނީ މަޖިލީހުގެ 241 ކޮމިޓީން ރައީސް ނަޝީދުގެ ސެކިއުރިޓީ ބްރީޗްވި ގޮތް ބެލުމަށް ކުރިއަށް ގެންދިޔަ އިންކުއަރީގެ ފައިނަލް ރިޕޯޓުގައެވެ. މިއަދު އާންމު ކުރި އެ ރިޕޯޓުގައި ބުނެފައި ވަނީ، މެއި6ވަނަ ދުވަހުގެ ރޭ އައިއީޑީ ގޮއްވާލުމުގެ ގާތްގަނޑަކަށް 1 ގަޑިއިރު ކުރިން، އެ އައިއީޑީ ގޮއްވާލިކަމަށް ތުހުމަތު ކުރެވޭ އަދުހަމް އަހްމަދު ރަޝީދު އެ ސަރަހައްދަށް ގޮސްފައިވާ ކަމަށެވެ. އަދި، އަދުހަމް ހުއްޓި ހުރީ ނީލޯފަރު ހިނގުން ފެންނަގޮތަށް އަތަމާ ޕެލަސް ގޯޅިތެރޭގައި ކަމަށް އެ ރިޕޯޓުގައި ބުނެއެވެ.\nހަމަލާ ދިނުމަށްޓަކައި ގޮއްވާލި އައިއީޑީ ހަރުކޮށްފައި ވަނީ ސައިކަލެއްގައެވެ. އެސައިކަލުވަނީ މެއި5ވަނަ ދުވަހުގެ ރޭ 8:01 ގައި ނީލޯފަރު ހިނގުމާއި މަޖީދީމަގު ގުޅޭ ކަންމަތީގައި ޕާކްކޮށްފައި ކަމަށާއި އެއަށް ފަހު، މެއި6ވަނަ ދުވަހުގެރޭ 8:27 ގައި އައިއީޑީ ގޮއްވާލުމާ ހަމައަށް އެ ސައިކަލު އެ ތަނުގައި ޕާކްކޮށްފައި ހުރި ކަމަށް ވެސް އެ ރިޕޯޓުގައި ވެއެވެ.\nރައީސް ނަޝީދަށް ހަމަލާ ދިނުމުގައި ބައިވެރިވެފައިވާ ކަމަށް ތުހުމަތު ކުރެވޭމީހުން، އެއް ފަހަރަށް ވުރެ ގިނަ ފަހަރަށް ނީލޯފަރު ހިނގުމުގައި ހަރަކާތްތެރިވެ ގ. ކެނެރީގެ ސަރަހައްދު ބަލާ ހަދާފައި ވާ ކަމަށް އެ ރިޕޯޓުގައި ވެއެވެ.\nއަދުހަމްގެ އެއްފައި ހައްސައިގެން އަތަމާ ޕެލަސް ގޯޅިތެރޭގައި ފާރުގައި ލެނގިލައިގެން ކޮއްޅަށް ހުރީ ރައީސް މުހައްމަދު ނަޝީދު ގެކޮޅުން ނިކުމެވަޑައިގަންނަވާނެ ވަގުތެއްގެ އިންތިޒާރުގައެވެ. އޭނާ ނީލޯފަރު ހިނގުމާ ދިމާއަށް ބަލަން ހުރިހުރި އިރު އޭނާގެ އެއް އަތުގައި ރިމޯޓެއް އޮތް ތަން އޭނާގެ ވީޑިއޯ ފްޓޭޖުން ފެނެއެވެ.\nއެރޭ 8:25 ގައި، ރައީސް ނަޝީދު ގ.ކެނެރީގެއިން ހިންގަވާފައި ވަޑައިގަންނަވާ ތަން އަދުހަމް ބަލަން ހުރި ވަގުތު އަތަމާ ޕެލަސް ގޯޅިތެރެއިން އިތުރު ތިން މީހަކު މަޖީދީމަގާ ދިމާއަށް ނުކުތް ތަން ސީސީޓީވީ ފުޓޭޖުން ފެންނަ ކަމަށާއި ރައީސް ނަޝީދު ކާރުކޮޅާ އަރާ ހަމާވެވަޑައިގަތުމާ އެކީ އަދުހަމް މަޖީދީމަގާ ދިމާއަށް ތަންކޮޅެއް ކުރިއަށް ޖެހިލައި އަތަމާ ޕެލަސް ގޯޅީގައި ހުރި ތަނބަކާ ނިވާވެލުމާއެކު، ނީލޯފަރު ހިނގުމާއި މަޖީދީމަގުގެ ކަންމަތީގައި ހުރި ސައިކަލު އޭނާ ގޮއްވާލައެވެ.\nބޮންގޮއްވާލުމަށްފަހު އަދުހަމް ކަންތައް ކުރިގޮތް\nއިންކުއަރީ ރިޕޯޓްތައް ބުނާގޮތުން އަދުހަމް ބޭރަށް ނުކުމެ މަޖީދީމަގުން އިރަށް ދުއްވައިގަތެވެ. އަދި، އޭގެ ފަހުން އަދުހަމް ދިހަވަރަކަށް މިނެޓު މާލޭގެ އެކިމަގުތަކުގައި ދުވުމަށް ފަހު މޯލްޑިވްސް ނޭޝަނަލް ޔުނިވާސިޓީ (އެމްއެންޔޫ) ކުރިމަތީގައި އޮންނަ ފުޓުބޯޅަ ދަނޑު ނުވަތަ އެތަނާ ޖެހިގެން އޮތް ކަސްރަތުކުރާ ތަނަށް ވަންނަތަނާއި އެތަނުން އިތުރު އެހެން މީހަކާއެކު ނުކުތްތަން ފެނިފައިވެއެވެ. މި ދެ މީހުން އެކީގައި ހިނގަމުންގޮސް ގާކޮށި ފްލެޓުގެ ކައިރީގައި އޮންނަ ޕާކެއްގައި މަޑުކޮށްލުމަށް ފަހު، އިރޮކޮޅެއްގެ ތެރޭގައި ހިނގާފައި ބުރުޒުމަގުން އިރަށް ގޮސް ދޮންއަދަރާދަ ހިނގުމުގައި ނުވަތަ 8 ނަންބަރު ގޯޅީގައި ހުންނަ ގެއަކަށް ވަނުމަށް ފަހު، އެ ގެއިން ނުކުމެ މަސްކައްކާ ގޯޅި ތެރެއިން ނުކުމެއެވެ. އަދި އެރޭ އަނެއްކާ ވެސް ބޮޑުރަސްގެފާނު މަގުން ކުރިއަށްދާ ތަން ފެނިފައިވާ ކަމަށް ރިޕޯޓުގައި ވެއެވެ. އެންމެ ފަހުން އަދުހަމް ފެނިފައި ވަނީ، ގަލޮޅު ކަންމަތި ހިސާބުން ޓެކްސީއަކަށް އަރައިގެން ދަތުރުކުރަމުން ދާ ތަނެވެ.\nރައީސް ނަޝީދަށް ލިބުނު އަނިޔާ\nނަޝީދު އަވަހާރަކޮށްލަން މެއި6ވަނަ ދުވަހު ރޭ ދިން ވަރުގަދަ ހަމަލާގައި ގޮއްވާލި ބޮމުގެ ރޭޒާފުއްތައް އެމަނިކުފާނުގެ މެއާ ދިމާއަށް ވަދެފައި ހުރި އިރު ހުރީ ފުއްޕާމޭ ފޫއަޅާފައި ކަމަށާއި، މެއަށް ނުވަދެ ހުރީ ކަށިގަނޑެއްގައި ޖެހުމުން ކަމަށް އޭޑީކޭއިން މީގެ ކުރިން ވަނީ ބުނެފައެވެ. އަދި އެ ކަށިގަނޑު ވަނީ ފުނޑިފައި ކަމަށާއި އެ ކަށިގަނޑުން 1 ސެންޓިމީޓަރު ތިރިޔަށް ރޭޒާފުއް ޖެހުނު ނަމަވެސް ހިތުގެ ތެރެއަށް ރޭޒާފުއް ވަންނާނެ ކަމަށް ކަށީގެ ޑޮކްޓަރު ޑރ. ހުސައިން ޝަކީލް ވަނީ ވިދާޅުވެފައެވެ. ޑރ. ޝަކީލް އިތުރަށް ވިދާޅުވެފައި ވަނީ ހަށިގަނޑު ތެރެއަށް ރޭޒާފުއް ތައް ވަދެފައި ވަނީ ވާތްފަރާތުން ކަމަށާއި ރޭޒާފުއް ވަދެފައި ވާ އިރު ފުއްޕާ މޭ ފޫއަޅާ ގޮސް ޖެހިފައި އިން ކަށިގަނޑު ހަލާކުވެ ކަށިގަނޑުގެ އެތިކޮޅުތައް ފުއްޕާމެއަށް ހެރިފައި ވެސް ހުރި ކަމަށެވެ.\nނަޝީދުއަށް ލިބިވަޑައިގެންފައި ވާ އިތުރު އަނިޔާތަކުގެ ތެރޭގައި ފަލަ ގޮހޮރުގެ2ތަނަކުން ލޯވަޅު އެޅިފައިވާ ކަމަށާއި، އަދި މައިދާވެސް ފޫއަޅާފައި ވާކަމަށް ޑރ. ވިދާޅުވިއެވެ. މީގެ އިތުރުން ރޭޒާ ފުއް ވާއަތުގެ އުޅަނބޮށި ހުޅާއި އަދި ވާއަތު ފައިގެ ކަކުލު ހުޅާ ދިމާލަށް ވަނީ ވަދެފައެވެ. އޭގެ އިތުރުން ހަށިގަނޑުގެ 8 ދިމާއަކަށް ރޭޒާފުއް ވަދެ ޒަހަމްވެފައި ވާކަމަށް ޑޮކްޓަރުން ވަނީ ބުނެފައެވެ.\nރައީސް ނަޝީދު މިހާރު ހުންނެވީ ފަރުވާ ހޯއްދެވުމަށް އިނގިރޭސިވިލާތުގައެވެ.\nނަޝީދަށް ދިން ހަމަލާއާ ގުޅިގެން 8 މީހަކު ހައްޔަރުކޮށްފައި ވާކަން ހާމަކޮށްފައި ވާއިރު ވަނަވަރު ހާމަކޮށްފައި ވަނީ އޭގެ ތެރެއިން5މީހެއްގެއެވެ. އެއީ މއ. ފޭރުގެ، މުޖާޒު އަހުމަދު، 21، ގއ. ކޮނޑޭ، ފޮޅޭމާ، ތަހުމީން އަހުމަދު، 32، ވ. ތިނަދޫ، ހިޔާ، އަދުހަމް އަހުމަދު ރަޝީދު، 26، ލ. ގަން، ދުންފިނިއުފާ، އަހްމަދު ފާތިހު، 23 އަދި ނ. މަނަދޫ، ނޫރީގޭ، އަލީ ހައިޝަމް، 27 އެވެ.\nހަބަރު ނަޝީދަށް ދިން ޓެރަރިސްޓް ހަމަލާ ރައްޔިތުންގެ މަޖިލިސް މުހައްމަދު ނަޝީދު މެއި6ގެ ހަމަލާ\nއަހަރެން މިހާރު ތަނެއްބިންދިފަ ޝަކީލްއައް ދައްކަން އުޅޭތާ ކިހާދުވަހެއް ނަޝީދު ކިޔުގެ ކުރިޔައް އުސޫލުން ބޭރުން ލާކައްނުޖެހޭ\n241 ކޮމިޓީ ރިޕޯރޓް. ރިޕޯޓުން ބޮން ގޮށްވި މީހާ/މީހުން "ތުހުމަތު" ގެ އިރަށް ކުރިޔަށް ފިޔަވަޅެއް ނޭޅެ. ގުޅުވައިގެން ވާހަކަ ލިޔުމާ ކަމެއް ސާބިތުކުރުމާ މީ ތަފާތު 2ކަންތައް. ވާހަކަ އަކީ ކަމާ ނުގުޅޭ މީހުންގެ ބޮލުގަ އަޅުވައިގެންވެސް ލިޔެވިދާނެ އެއްޗެއް. އެމެރިކާމީހުން 911 އާ ގުޅުވައިގެން ދުނިޔޭގެ އެތައްމިތަނުން މުސްލިމުން ހައްޔަރުކޮށް ސިއްރު ޖަލުތަކުގަ ހިންގިކަހަލަ "ތަޙުޤީޤް" އާ 241 ކޮމިޓީ ގެ "އިންވޯލްވުން" ތަފާތެއް ނުވޭ. އެކަމުގެ ސަބަބުން ކަންހިންގި މީހުން؟ "ފިލަން" ފުރުޞަތު ލިބުމާ ތަޙުޤީޤީ އިދާރާ ތަކުގެ މަސައްކަތަށް ހުރަސް އެޅުން ފިޔަވާ އިތުރު ކަމެއް ނުވޭ.


އިސްލާމްކަމުގެ ނިޢުމަތަށް ރައްކާތެރިވުން – DhiSalafiyyah\nއިސްލާމްކަމުގެ ނިޢުމަތަށް ރައްކާތެރިވުން\n20/10/2015 އަޚްލާޤްއައްޝައިޚް އަޙްމަދު ޝުޖާޢު ޝަރީފް\nﷲ ތަޢާލާ އެއިލާހުގެ އަޅުތަކުންނަށް ދެއްވާ އެންމެ ބޮޑު ނިޢުމަތަކީ އިސްލާމްކަމުގެ ނިޢުމަތްކަން ކަށަވަރެވެ. އެއިލާހު މީސްތަކުންގެ ޙިދާޔަތަށްޓަކައި ފޮނުއްވެވި ރަސޫލުން ގޮވާލެއްވީވެސް މިއިސްލާމްކަމަށެވެ. ޙައްޤާއި ބާތިލު މީސްތަކުންނަށް އުނގަންނައި ދެއްވާ މިދީން މަތީ ސާބިތުވާމީހުން އެއިލާހުގެ ސުވަރުގެއިން ހިޔާ ލިބޭނެކަމުގެ އުފާވެރި ޙަބަރު މިބޭކަލުން ދެއްވެވިއެވެ. އަދި ތެދުމަގަށް ފުރަގަސްދީ އުރެދުނު މީހުންނަށް ނަރަކައިގެ ވޭންދެނިވި ޢަޛާބު ލިބޭނެކަމުގެ އިންޛާރުވެސް ދެއްވެވިއެވެ. ﷲ ތަޢާލާ ވަޙީ ކުރައްވަނީ:\n﴿إِنَّا أَرْسَلْنَاكَ شَاهِدًا وَمُبَشِّرًا وَنَذِيرًا﴾ [سورة الفتح ٨]\nމާނައީ: “ހަމަކަށަވަރުން ތިމަން އިލާހު ކަލޭގެފާނު ފޮނުއްވެވީ ހެކިވަނިވި ބޭކަލަކު ކަމުގައްޔާއި (މުއުމިނުންނަށް) އުފާވެރިކަމުގެ ޚަބަރު ދެއްވައި (ކާފަރުންނަށް) އިންޒާރު ދެއްވާ ބޭކަލަކު ކަމުގައެވެ.”\nދުނިޔޭގެ ހަތަރު ބިތަށް އިސްލާމްދީން ފެތުރިގެން އައިސް ދުނިޔޭގެ ޗާޓުގައި ނުކުތާތަކެއްގެ ފަދައިންވާ އަޅުގަނޑުމެންގެ ރާއްޖެއަށް އިސްލާމްދީންގެ ޙިދާޔަތުގެ ނޫރު ލިބިގެންދިޔައެވެ. މިދީނުގެ ސަބަބުން އަޅުގަނޑުމެންގެ ކާބަފައިންގެ އަޚްލާޤު ރަނގަޅުވެ އެކަކު އަނެކަކު ދެކެ ﷲ ތަޢާލާއަށްޓަކައި ލޯބިވުމުގެ މާތްސިފަ އުފެދިގެން އަައެވެ. ސަދަޤާތްކުރުމާއި އަވަށްޓެރިންނަށް ކާންދިނުމާއި އެކަކު އަނެކަކަށް އަޅާލާ ބައެއްގެ ގޮތުގައި މަޝްހޫރުވެފައިވެއެވެ. ހިނިތުންވުމާއި އުމުރުން ދޮށީ މީހުނަށް އިޙްތިރާމްކުރުން ފަދަ އިސްލާމީ ރިވެތި ސިފަތަކުން ޒީނަތްތެރިވެފައިވެއެވެ. ބަންގީގެ ނިދާ އިއްވާލުމުން މިސްކިތުގެ ސަފުތައް ފުރާލެވި ފަރުޟު ފަސް ނަމާދު ޤާއިމުކުރެވުނު މުޖުތަމަޢެއް އުފެދިގެން އައެވެ. ރާއްޖެ އިސްލާމީ ޤައުމެއްގެ ގޮތުގައި ދެމިއޮތުމަށްޓަކައި އެތައް މަސައްކަތްތަކެއް ކޮށްފައިވެއެވެ. މާބޮޑު ތަރައްޤީއެއް ދުށް ބައެއްކަމުގައި ނުވިޔަސް އަޅުގަނޑުމެންގެ މިހާރުގެ މުޖުތަމަޢަށްވުރެ އަމާން ރައްކާތެރި މުޖުތަމަޢެއް އެމީހުން ބިނާކުރިއެެވެ.\nއަޅުގަނޑުމެންގެ މިހާރުގެ މުޖުތަމަޢާއި މެދު ވިސްނާލަމާތޯއެވެ. މިއަދު އަޅުގަނޑުމެންނަށް ކުރިއެރުމާއި ތަމައްދުނާއި ތަހުޒީބުގެ ގޮތުން ކުރިއަރާފައިވާއިރު އަޅުގަނޑުމެންގެ ޤައުމުގެ ފޭރާން މިވަނީ ކިލަނބުވެފައެވެ. ސުލްޙަ މަސަލަސްކަން ގެއްލި، ދޭދޭ ފަރުދުންގެ ގުޅުން ހީނަރުވެފައިވެއެވެ. އަވަށްޓެރިޔާ ނުދަންނަތާ ގާތްތިމާގެ މީހުންނާވެސް ގުޅުން ނުބޭއްވެއެވެ. ބޮޑެތި ޖަރީމާތަކާއި ފާޙިޝްކަންތައްތައް އިތުރު ވަމުންދެއެވެ. ﷲ ތަޢާލާ ވަޙީ ކުރެއްވިއެވެ:\n﴿ظَهَرَ الْفَسَادُ فِي الْبَرِّ وَالْبَحْرِ بِمَا كَسَبَتْ أَيْدِي النَّاسِ لِيُذِيقَهُم بَعْضَ الَّذِي عَمِلُوا لَعَلَّهُمْ يَرْجِعُونَ﴾ [سورة الروم ٤١]\nމާނައީ: “މީސްތަކުންގެ އަތްތަކުން ހޯދައިގަތް ކަންތަކުގެ ސަބަބުން އެއްގަމާއި ކަނޑުގައި ނުބައިކަން ފާޅުވެއްޖެއެވެ. އެއުރެން ކުރި ބައެއް ޢަމަލުގެ ރަހަ އެއުރެންނަށް ދެއްކުމަށެވެ. އެއީ އެއުރެން (ތައުބާވެ) ރުޖޫޢަވުމަށްޓަކައެވެ.”\nﷲ ތަޢާލާ ނަޙީކުރެއްވި ކަންތައްތައް ފެތުރި އާންމުވެފައިވާ މުޖުތަމަޢަކަށް އެއިލާހުގެ ކޯފާއާއި ޢަޛާބު ގާތްވެގެންވެއެވެ. ރައްކާވެ ތިބިއްޔާ ދަތުރޭ ބުނެވޭ ފަދައިން ވަގުތު ފާއިތުވުމުގެ ކުރިން އިސްލާޙުވުމަށް މަސައްކަތްކުރަން ޖެހެއެވެ. އަޅުގަނޑުމެންގެ ކާބަފައިން އެދީނެއްގެ މަތީިގައި ސާބިތުވެފައިވާ އިސްލާމްދީނުގެ އަޞްލުތަކަށް ރުޖޫޢަ ނުވެ އަޅުގަނޑުމެންނަށް ނަޖާއެއް ނުވެއެވެ. ދީނުގެ ޝަރުޢުތަކުގައި ހިފާ އެބަޔަކަށްވީ ވަރަކުން މަސައްކަތްކުރަމާތޯއެވެ. ދީނުގެ ސައްޙަގޮތް އުނގެނި އަޅުގަނޑުމެންގެ ދަރީންނަށް ފާާގަތި މުޖުތަމަޢެއް ބިނާކުރަން އަޅުގަނޑުމެން ނޫން އަންނާނީ ކޮންބައެއްތޯއެވެ. ﷲ ތަޢާލާ ވަޙީކުރައްވަނީ:\n(إِنَّ اللَّـهَ لَا يُغَيِّرُ مَا بِقَوْمٍ حَتَّىٰ يُغَيِّرُوا مَا بِأَنفُسِهِمْ ) [سورة الرعد]\nމާނައީ: “ހަމަކަށަވަރުން ބަޔަކު މީހުންގެ ހާލަތު އެބަޔަކު އަމިއްލައަށް ބަދަލުކޮށްފުމަށް ދާންދެން ﷲ އެހާލަތު ބަދަލު ނުކުރައްވަތެވެ.”\nއަޅުގަނޑުމެންގެ ރާއްޖެއަކީ ސައްތައިން ސައްތަ އިސްލާމީ މުޖުތަމަޢެއްގެ ގޮތުގައި ދެމިއޮތުމުގެ ނިޢުމަތް ﷲ ތަޢާލާ އަޅަމެންނަށް ދެއްވާނދޭވެ! އަދި އަޅުގަނޑުމެންނަކީ މިނިޢުމަތުގެ އަގުވަޒަންކުރެވޭ ފަދަ ބައެއްގެ ގޮތުގައި ލައްވާނދޭވެ!


Ari atoll aai Nilandhe atoll ah Raees Yameen furaavadaigenfi\nއަރިއަތޮޅާއި ނިލަންދެ އަތޮޅަށް ރައީސް ޔާމީން ފުރާވަޑައިގެންފި\nމިއީ ދެ ދުވަހުގެ ދަތުރުފުޅެއް\nކ. މާލެ3ސެޕްޓެންބަރ 2018 | ހޯމަ 10:44 1,537\nރައީސް ޔާމީން އަރިއަތޮޅު ދެކުނުބުރީ ދަނގެއްޗަށް ކުރެއްވި ދަތުރުފުޅުގެ ތެރެއިން - ރައީސް އޮފީސް\nރައީސް ޢަބްދުﷲ ޔާމީން އަބްދުލްގައްޔޫމް އަރިއަތޮޅުގެ ބައެއް ރަށްރަށަށާއި ނިލަންދެ އަތޮޅު ދެކުނުބުރީގެ ބައެއް ރަށްރަށަށް ކުރައްވާ ދެ ދުވަހުގެ ދަތުރުފުޅެއްގައި ހޯމަ ދުވަހުގެ ހެނދުނު ފުރާވަޑައިގެންފިއެވެ.\nރައީސް އޮފީހުން ބުނީ ރައީސް ޔާމީންގެ މި ދަތުރުފުޅުގައި އދ. ދަނގެތީގެ ބަނދަރު ހުޅުއްވައިދެއްވުމަށާއި، އެރަށުގައި ގާއިމްކޮށްފައިވާ ފެނުގެ ޚިދުމަތް އިފްތިތާހުކޮށްދެއްވުމަށް ހަމަޖެހިފައިވާ ކަމަށެވެ. އަދި އެއަތޮޅު މަހިބަދޫއަށް ވަޑައިގެން އެރަށުގެ މަގު ހެދުމުގެ މަސައްކަތް ނިމުން ފާހަގަކޮށްދެއްވުމަށްވެސް ވަނީ ހަމަޖެހިފައެވެ. މީގެއިތުރުން އެމަނިކުފާނުގެ މިދަތުރުފުޅުގައި އދ. މާމިގިއްޔަށް ވަޑައިގެން އެރަށުގައި ގާއިމުކޮށްފައިވާ ނަރުދަމާ ނިޒާމްގެ ޚިދުމަތް ރަސްމީކޮށް ފައްޓަވައިދެއްވުމަށްވެސް ހަމަޖެހިފައިވާ ކަމަށް ރައީސް އޮފީހުން ބުނެއެވެ.\nރައީސް ޔާމީންގެ މިދަތުރުފުޅުގައި އއ. މަތިވެރިއަށާއި، އއ. ތޮއްޑޫއަށާއި، ދ. ކުޑަހުވަދޫއަށް ވަޑައިގެން އެރަށްރަށުގެ ރައްޔިތުންނާ ބައްދަލުކޮށްލެއްވުމަށް ހަމަޖެހިފައިވާ ކަމަށްވެސް ރައީސް އޮފީހުން ބުނެއެވެ.


Inthikhaabu ge kankan huree hama nujehunthakah magu fahivaa gothah: Idhikolhu coaliti | Mihaaru\nއަންނަ މަހު ބާއްވާ ރިޔާސީ އިންތިޚާބުގައި ވޯޓު ލުމަށް މީހަކު ރީ-ރަޖިސްޓްރީ ވާން ފޯމް ހުށަހަޅަނީ.-- ފޮޓޯ: ނިޝާން އަލީ/ މިހާރު\nއިންތިހާބުގެ ކަންކަން ހުރީ ހަމަނުޖެހުންތަކަށް މަގުފަހިވާ ގޮތަށް: އިދިކޮޅު ކޯލިޝަން\n14 އޯގަސްޓް 2018 - 21:18 23 comments\nއެ ކޯލިޝަނުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އެމްޑީޕީ ޑެޕިއުޓީ ޗެއާޕާސަން އަލީ ނިޔާޒު ވިދާޅުވީ، އިންތިޚާބަށް ކުޑަތަން ވެފައިވާއިރު އަދިވެސް ކަންބޮޑުވާ ގިނަ ކަންތައްތަކެއް އެބަހުރި ކަމަށެވެ. އަދި އިންތިޚާބުގެ އިންތިޒާމްތަކާ ގުޅޭ ގޮތުން ގިނަ ޝަކުވާތަކެއް ހުރިއިރު އެކަންތައްތައް ސީރިއަސް ކަމެއްގެ ގޮތުގައި ބަލަމުންދާ ކަމަށް ނިޔާޒު ވިދާޅުވި އެވެ.\nއޭނާ ވިދާޅުވީ އަންނަ މަހުގެ 23ގައި ބާއްވާ އިންތިޚާބު އޮޅުވާލުމަށް ސަރުކާރުން ވަރަށް ގިނަ މަސައްކަތްތަކެއް ކުރަމުންދާ ކަމަށެވެ. އަދި ވޯޓާ ގުޅޭ ކަންތައްތައް ހުރީ ރައީސް ޔާމީން ބަލިވެއްޖެނަމަ އިންތިޚާބު ހުއްޓުވައި ބޮޑު ހަމަނުޖެހުމެއް ހިންގަން ފުރުސަތު ލިބޭ ގޮތަށް ކަމަށް ވެސް އޭނާ ވިދާޅުވި އެވެ.\n"..އެންމެންގެ ތެރޭގައި ހަމަނުޖެހުން އުފެދި ގަޑުބަޑަކަށް ވެގެންދާނެ. ދެން އެ ހިސާބުން ރައީސް ޔާމީނަށް މި ފުރުސަތު ލިބެނީ އެކި ގޮތްގޮތުން އިންތިޚާބު ހުއްޓުވާލަން އެކި ގޮތަށް ކަންކަން ކުރަން. އިންތިޚާބުގެ ކަންކަން ރޭވިގެން މި ދަނީ ރައީސް ޔާމީން މޮޅު ނުވެއްޖެ ކަމަށްވާ ނަމަ މި އިންތިޚާބު ވަގުތުން ވަގުތަށް ހުއްޓުވައި ބޮޑު ހަމަނުޖެހުމެއް ހިންގަން ފުރުސަތު ދިނުމުގެ ގޮތަށް،" އިންތިޚާބާ ގުޅޭ ކަންބޮޑުވުންތައް ހިއްސާކުރައްވަމުން ނިޔާޒު ވިދާޅުވި އެވެ.\nއޭނާ ވިދާޅުވީ ވޯޓުލާ މަރުކަޒުތަކުގައި ޓެބްލެޓް ބޭނުންކުރަން އިލެކްޝަންސް އިން މަޝްވަރާކުރަމުން އަންނަ ކަމުގެ މައުލޫމާތު ލިބިފައިވާ ކަމަށެވެ. އެއީ ވެސް ވޯޓު އޮޅުވާލުމަށް ހިންގާ ޖަރީމާއެއްގެ ގޮތުގައި އިދިކޮޅުން ސިފަ ކުރެ އެވެ. އޭގެ އިތުރުން ވޯޓު ލުމަށްފަހު އިނގިލީގައި ޖަހަން ބޭނުންކުރަނީ ވެސް ފަސޭހައިން ފިލުވޭ ދެއްޔެއްކަމުގެ މައުލޫމާތު ލިބިފައިވާ ކަމަށް އިދިކޮޅު ކޯލިޝަނުން ބުންޏެވެ.\nރަށްވެހިވެފައިވާ ރަށް ނޫން އެހެން ރަށެއްގައި ވޯޓުލުމަށް ރީ-ރަޖިސްޓްރީކުރުމުގެ މުއްދަތު ހަމަވިތާ 48 ގަޑިއިރު ވެގެން ދިޔައިރު އެ ފޯމުތަކަށް ވީ ގޮތަކާ މެދު އިދިކޮޅު ޕާޓީތަކުން ވަނީ ކަންބޮޑުވުން ފާޅުކޮށްފަ އެވެ. ރަޖިސްޓްރޭޝަނަަށް ހުށަހެޅި ފޯމުތައް ވެރިކަން ކުރާ ޕީޕީއެމުން މުލިއާގެ ތެރޭގައި ޕްރޮސެސްކުރުމުގެ މަސައްކަތް ކުރަމުން ދާ ކަމަށް ވެސް ނިޔާޒު ތުހުމަތުކުރެއްވި އެވެ. އެހެންވެ އިދިކޮޅު ޕާޓީތަކުން ވަނީ އެކަން ސާފުކޮށްދޭން އިލެކްޝަންސް ކޮމިޝަން (އީސީ) ގައި އެދިފަ އެވެ.\n"ފޯމް ޕްރޮސެސިން ހިނގަނީ ރަނގަޅަށްތޯ ބަލަން އަޅުގަނޑުމެން އެދުނިން. އެއް ގަޑިއިރުގެ ނޯޓިސް އަކާ އެކު ފޯމްތައް ޕްރޮސެސްވާ ގޮތް ބަލަން ފުރުސަތު ދޭނެ ކަމަށް އީސީން ވިދާޅުވި. ނަމަވެސް ހަވީރު ވެގެން ދިޔައިރު ވެސް އެ ފުރުސަތެއް ނުދޭ،" ނިޔާޒު ވިދާޅުވި އެވެ.\nއޭނާ ވިދާޅުވީ ކިތަންމެ ބޮޑަށް އިންތިޚާބު އޮޅުވާލަން މަސައްކަތް ކުރިއަސް ރައްޔިތުން އެ ފުރުސަތެއް ނުދޭނެ ކަމަށެވެ.\n"މިފަހަރު އިރާދަކުރެއްވިއްޔާ މަކަރު ހަދައިގެން އޮޅުވާލައިގެން ވެރިކަމުގައި [ރައީސް ޔާމީން] ހުއްޓަކަ ނުދޭނަން،" ނިޔާޒު ވިދާޅުވި އެވެ.\nއިންތިޚާބު ކަވަރު ކުރަން އަންނަ ބޭރުގެ ނޫސްވެރިންނަށް ރާއްޖެ އާދެވެނީ ބިޒްނަސް ވިިސާ ހޯދައި ސްޕޮންސަރެއް ލިބިގެން ކަމަށާއި ނަމަވެސް އެއީ އިންތިޚާބު ކަވަރު ކުރަން ނޫސްވެރިންނަށް ފުރުސަތު ދެވެން ޖެހޭ ގޮތެއް ނޫން ކަމަށް ނިޔާޒު ވިދާޅުވި އެވެ. އެހެންވެ އެކަމުގެ ކަންބޮޑުވުންތައް އީސީ އާއި ބްރޯޑްކާސްޓިން ކޮމިޝަން އަދި މޯލްޑިވްސް މީޑީއާ ކައުންސިލަށް ވެސް ހުށަހަޅާނެ ކަމަށް ވެސް ވިދާޅުވި އެވެ.\nނޫސްވެރިންގެ ބައްދަލުވުމުގައި ވާހަކަދައްކަވަމުން އަދާލަތު ޕާޓީގެ ހިއުމަން ރައިޓްސް ކޮމެޓީގެ ޗެއާމަން އަހުމަދު ނުއުމާން ވިދާޅުވީ ވޯޓަށް މަކަރު ހެދުމަށް ވަރަށް ގިނަ ކަންތައްތައް ކުރަމުންދާ ކަމުގެ މައުލޫމާތު ލިބިފައިވާ ކަމަށެވެ. އެގޮތުން އެތައް ރައްޔިތުންގެ ހައްގުތައް ގެއްލޭ ގޮތަށް ރީ-ރަޖިސްޓްރޭޝަންގެ މަސައްކަތްތައް މުލިއާގެ ތެރޭގައި ހިންގަމުންދާ ކަމަށް އޭނާ ވިދާޅުވި އެވެ.\n"މިއީ ކުރެވިގެން ވާނެ ކަމެއް ނޫން. ދައުލަތުގެ މުއައްސަސާތަކާއި އިދާރާތަކުން ޖެހޭނެ އެކަން ހުއްޓުވަން. ސަބަބަކީ އެއީ ރައްޔިތުންގެ ހައްގުތަކަށް އަރައިގަންނަ ގޮތަށް މިކަންކަން ވެގެން މި ދަނީ،" ނުއުމާން ވިދާޅުވި އެވެ.\nއިދިކޮޅު ޕާޓީތަކުގެ ހަރަކާތްތަކުގައި ބައިވެރިވެގެން ކަމަށް ބުނެ އެތައް ބަޔަކު ވަޒީފާއިން ވަކިކުރަމުން ދާ ކަމަށާއި ނަމަވެސް އިދިކޮޅު ކޯލިޝަންގެ ސަރުކާރެއްގައި އެ މީހުންގެ ހައްގުތައް ހޯދައިދޭނެ ކަމަށް ވިދާޅުވި އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް އަދާލަތު ޕާޓީ އިލެކްޝަންސް ކޮމިޝަން ޖުމްހޫރީ ޕާޓީ ޕީޕީއެމް


Mi Faharu Leakvi Audio Gai Nahula Ge Nuruhumuge Bas Thakeh Ali Waheedh Ah!\nމިފަހަރު ލީކްވި އޯޑިއޯގައި ނަހުލާގެ ނުރުހުމުގެ ބަސްތަކެއް އަލީ ވަހީދަށް!\n23 ފެބްރުއަރީ 2020\nޓޫރިޒަމް މިނިސްޓަރު އަލީ ވަހީދު އަދި ޓްރާންސްޕޯޓު މިނިސްޓަރު ނަހުލާ: ފޮޓޯ / އަވަސް އަދި މިހާރު\nޓްރާންސްޕޯޓު މިނިސްޓަރު އަދި ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ އަނބިކަނބަލުން އައިޝަތު ނަހުލާގެ ނުރުހުގެ ބަސްތަކެއް ޓޫރިޒަމް މިނިސްޓަރު އަލީ ވަހީދަށް ރައްދު ކުރާ އަޑު އިވޭ އޯޑިއޯއެއް ލީކް ކޮށްލައިފިއެވެ.\nމި އޯޑިއޯއަކީ މީގެކުރިން ލީކްވި އޯޑިއޯއެއްގައި ޓްރާންސްޕޯޓު މިނިސްޓަރު ނަހުލާއާ ގުޅުވައިގެން އަލީ ވަހީދު އޭނާގެ ގާތް ރަހުމަތްތެރިއެއް ކަމަށްވާ ޔޫތު މިނިސްޓްރީގެ ސްޓޭޓް މިނިސްޓަރު އައްސަދު އަލީ ގާތުގައި ދެއްކެވި ވާހަކަތަކާއި ގުޅުވައިގެން މިނިސްޓަރު ނަހުލާ އަލީ ވަހީދު ގާތުގައި ދެއްކެވި ވާހަކަތަކާއި ގުޅޭ އޯޑިއޯއެކެވެ.\nމި އޯޑިއޯގައި މިނިސްޓަރު ނަހުލާ ވަނީ އަލީ ވަހީދު ކަންތައް ކުރައްވަމުން ގެންދެވީ ވަރަށް ހުތުރުކޮށް ކަމަށް ވިދާޅުވެފައެވެ. މިނިސްޓަރު ނަހުލާ ވަނީ އޭނާ މިނިސްޓަރު އަލީ ވަހީދު ގުޅައިގެން ހުންނަވަނިކޮށް ފޯނު ސްޕީކަރަށް ލީ ކީއްވެގެންތޯ ސުވާލު ކުރައްވާފައެވެ. އެ ފޯނު ސްޕީކަރަށް ލާފައި ހުރިިއިރު އަލީ ވަހީދުގެ ގާތް ރަހުމަތްތެރިއެއް ކަމަށްވާ އަސްއަދުވެސް އެތަނުގައި އިންނެވި ކަމަށާއި އެގޮތަށް ކަންތައް ކުރުމުން ނަހުލާ އަލީ ވަހީދަށް ކުރެއްވި އިތުބާރު ގެއްލިގެން ހިނގައްޖެ ކަމަށް ނަހުލާ ވިދާޅުވާ އަޑު އިވެއެވެ.\n"އަޅުގަނޑަށް ވަރަށް އިތުބާރު ކުރިން މިނިސްޓަރަށް އެކަމަކު މިހާރު ކަންތައް ކުރި ގޮތުން އިތުބާރު ކުރާނީ ކިހިނެއްތޯ،" ނަހުލާ ވިދާޅުވާ އަޑުއިވެއެވެ.\nމިނިސްޓަރު ނަހުލާ ދެއްކެވި އެ ވާހަކަތައް އަލީ ވަހީދު ވަނީ ދޮގު ކުރައްވާފައެވެ. ވިދާޅުވީ އެއީ ފޭކް އޯޑިއޯތަކެއް ކަމަށާއި އެއީ ހަދައިގެން އުޅޭ އޯޑިއޯތަކެއް ކަމަށެވެ. އަދި އަލީ ވަހީދު ވަނީ މިނިސްޓަރު ނަހުލާ ކޯފާއިސް ކުރައްވާ ވާހަކަ ނުދެއްކެވޭނެ ކަމަށެވެ.\nއަލީ ވަހީދު އެފަދައިން އިންކާރު ކުރެއްވި ނަމަވެސް މިނިސްޓަރު ނަހުލާ ވަނީ އޯޑިއޯ ކްލިޕުތައް އަޑުއިވެން ހުންނައިރުވެސް އެކަމަށް އިންކާރު ކުރައްވަނީ ކީއްވެގެންތޯ ސުވާލު ކުރައްވާފައެވެ. އަދި ފޯނު ބޭއްވުމަށްފަހު ވެސް އަލީ ވަހީދު ނަހުލާއާ ދޭތެރޭ އެހާ ހުތުރުކޮށް ވާހަކަ ދައްކަވާފައިވާ ކަމަށާއި އޯޑިއޯތަކުން އެކަން ވަރަށް ސާފުކޮށް އަޑުއިވޭ ކަމަށް ނަހުލާ ވިދާޅުވާ އަޑު މިރޭ ލީކްވި އޯޑިއޯއިން އިވެއެވެ.\nމިނިސްޓަރު ނަހުލާ ވަނީ އެކަމަނާއަށް އަލީ ވަހީދު "ފްލާޓު" ކުރި ދުވަސް ވަރަށް ރަނގަޅަށް ހަނދާން އެބަ ހުންނެވި ކަމަށް ވިދާޅުވެފައެވެ. ނަމަވެސް އެކަމަށްވެސް އަލީ ވަހީދު އިންކާރު ކުރެއްވިއެވެ.\nނަހުލާ ވަނީ ކުރިއަށް އޮތް ތަނުގައިވެސް މީހުން ކޯލް ރެކޯޑު ކުރާނެ ކަމަށެވެ. އަދި އެއީ ސައްހަ އޯޑިއޯތަކެއްތޯ ނުވަތަ ނޫންތޯ މީހުން ސުވާލު އުފައްދާނެ ކަމަށެވެ. ނަހުލާ ވަނީ އެ ކޯލުތަކަކީ ސައްހަ ކޯލިތަކެއްކަން އަލީ ވަހީދަށް އެނގިވަޑައިގަންނަވާ ނޫންތޯ ސުވާލު ކުރައްވާފައެވެ. އެންމެފަހުން އަލީ ވަހީދު ވަނީ އޯޑިއޯ ލީކްކުރި ފަރާތްތަކުގެ "ބޮލުގައި" އެކަން އަޅުވާފައެވެ. މިނިސްޓަރު ނަހުލާ ވިދާޅުވީ އެއީ އޯޑިއޯ ލީކްކުރި މީހުންގެ މައްސަލައެއް ނޫން ކަމަށެވެ. އަދި އޯޑިއޯ ލީކްކުރާ މީހުންނަށް ނަހުލާއާ އަލީ ވަހީދުގެ ފޯނު ކޯލު ސްޕީކަރަށް ނުލެވޭނެ ކަމަށާއި އަދި ފްލާޓްވެސް ނުކުރެވޭނެ ކަމަށް ނަހުލާ ވިދާޅުވިއެވެ. އަދި އެކޯލަކީ އެޑިޓެއް ނޫންކަން އަލީ ވަހީދާއި އެކަމަނާއަށްވެސް އެނގިވަޑައިގަންނަވާ ކަމަށް މިނިސްޓަރު ނަހުލާ ވިދާޅުވިއެވެ.\nމިއީ މިހާތަނަށް ލީކްވި އަލީ ވަހީދުގެ ހަތްވަނަ އޯޑިއޯ ކްލިޕެވެ. ރޭ ލީކްވި އޯޑިއޯގައި މަގާމުގެ ނުފޫޒު ބޭނުންކޮށްގެން މީހަކަށް ނާޖާއިޒު ފައިދާ ހޯދުމަށް މަސައްކަތް ކުރާ ކަމުގެ އޯޑިއޯއެއް ލީކްވެފައެވެ. މީގެކުރިން ލީކްވި އޯޑިއޯތަކުގައި ހެލްތު މިނިސްޓަރު އަބްދުﷲ އަމީނާއި އެޑިއުކޭޝަން މިނިސްޓަރު ޑރ. އައިޝަތު އަލީގެ އިތުރުން ކޮރަޕްޝަންގެ އަމަލުތަކަކާއި އިސްލާމްދީނާއި ހިލާފު އަމަލުތަކެއް ކުރުމަށް ބާރު އަޅާ ކަމަށް ދޭހަވާ އޯޑިއޯއެއް ވަނީ ލީކްވެފައެވެ.


Lanka container boatuge kolhufaskolhu adi ah\nއެމްވީ އެކްސްޕްރެސް ޕާލް: ލަންކާ ކަނޑުގެ ސަރަހައްދަށް އަޑިއަށް ދަނީ\nސްރީ ލަންކާ ބަނދަރަށް ވަނުމަށް ތައްޔާރުވަމުން ދަނިކޮށް "އެމްވީ އެކްސްޕްރެސް ޕާލް" -- ކޮންޓެއިނާ ބޯޓުގައި ރޯވީ މެއި 20 ވަނަ ދުވަހު އެވެ. އިންޑިއާ ކޯސްޓްގާޑާ ގުޅިގެން ލަންކާ ކޯސްޓްގާޑުން ކުރި މަސައްކަތުން އަލިފާނުގެ ހުޅުގަނޑު ކޮންމެވެސް ވަރަކަށް މައިތިރިކޮށްފައި ވަނިކޮށް އަނެއްކާ ވެސް ރޯވެ އަނދަން ފެށީ އެވެ.\nލަންކާ ޕޯޓްސް އޮތޯރިޓީން އެ ހިސާބުން ދެން ބެލީ ލަންކާގެ އައްސޭރިއާ ދުރަށް ފުންކަނޑަށް ބޯޓް ދަމާފައި ގެންދެވޭތޯ އެވެ. އެހެން ނަމަވެސް ހުޅުގަނޑު މައިތިރި ނުކުރެވި ގިނަ ދުވަސްވުމުގެ ސަބަބުން ބޯޓުގެ ފޭރާން ދެރަވެފައި ވާތީ މާދުރަށް ގެންދެވޭ ގޮތެއް ނުވި އެވެ. ބޯޓު މިހާރު އޮތީ ކޮޅުފަސްކޮޅަށް ބަރުބޮޑުވެ އަޑިއަށް ގޮސް ކަނޑުއަޑީގައި ވިދި ތާށިވެފަ އެވެ.\nސިންގަޕޫރަށް ރެޖިސްޓްރީ އޮންނަ އެމްވީ އެކްސްޕްރެސް ޕާލްގައި އަލިފާން ރޯވި ކަމަށް އޮފިޝަލުން ލަފާ ކުރައްވަނީ ކޮންޓެއިނާތަކުގައި ހުރި ނައިޓްރިކް އެސިޑް ލީކުވުމުގެ ސަބަބުންނެވެ. ބޯޓުގައި ހުރި 1486 ކޮންޓެއިނާގައި 25 ޓަނުގެ ނައިޓްރިކް އެސިޑާއި ސޯޑިއަމް ހައިޑްރޮކްސައިޑް އަދި އެހެނިހެން ކެމިކަލް ގިނަ އަދަދަކަށް ހުރި ކަމަށް ވެއެވެ. އޮފިޝަލުން ވިދާޅުވާ ގޮތުން އަލިފާން ރޯވުމުގެ ސަބަބުން ކެމިކަލްތައް މިހާރު ވަނީ އަނދާ ހުޅިވެފަ އެވެ.\nކޮންޓެއިނާތަކުން ނައިޓްރިކް އެސިޑް ލީކުވާތަން ފަޅުވެރިންނަށް މެއި 11 ގައި ވަނީ ފެނިފަ އެވެ.\nލަންކާއަށް މިހާރު އޮތް ބިރަކީ ބޯޓުގައި ހުރި 322 މެގަޓަނުގެ ތެލަށް ވާނެ ގޮތެއް ނޭނގުމެވެ. އަލިފާން ނިއްވުމުގައި ހަރަކާތްތެރިވާ ސިނާއީ ތަޖުރިބާކާރުން ބުނާ ގޮތުން ތެލުން ބޮޑުބައެއް މިހާރު ވަނީ އަނދާފަ އެވެ. އެހެން ނަމަވެސް، ކަނޑަށް ތެޔޮއެޅިދާނެ ކަމަށް ލަންކާއާ އިންޑިއާ ކޯސްޓްގާޑުން މިހާރު ތިބީ އިމާޖެންސީ ހާލަތުގަ އެވެ.\nތިމާވެށީގެ ހިމާޔަތުގައި މަސައްކަތްކުރާ އޮފިޝަލުން ބުނަނީ ލަންކާގެ ފަރަށާއި އައްސޭރިއަށް ލިބިފައިވާ ގެއްލުންތައް ޑިސެމްބަރު 2004 ގައި އެރި ސުނާމީން ލިބުނު ގެއްލުންތަކަށް ވުރެ ވެސް ނުރައްކާ ކަމަށެވެ. ތެލާއި ކެމިކަލް އަދި ޕްލާސްޓިކުގައި ރޯވުމުގެ ސަބަބުން ކަނޑަށް އެޅިފައި ހުރި ކުނިބުނިން ގޮނޑުދޮށާއި ކަނޑުގެ ދިރުމަށް ވަރަށް ބޮޑަށް ގެއްލުންވާނެ ކަމަށެވެ.\nމި ހާދިސާ ހިނގުމުގައި ބޯޓުގެ ކެޕްޓަނާއި ފަޅުވެރިން އިހުމާލުވެފައިވާ މިންވަރު ބެލުމަށް ޖިނާއީ ތަހުގީގަކަށް ލަންކާއިން މިހާރު އަންނަނީ ތައްޔާރުވަމުންނެވެ.\nލަންކާގެ ގޮނޑުދޮށަށް ބޮޑެތި ގެއްލުންތަކެއް!


Napoli match gai Sarri benchun fenidhaane | Mihaaru\nނަޕޯލީ މެޗުގައި ސާރީ ބެންޗުން ފެނިދާނެ\n29 އޯގަސްޓް 2019 - 12:35\nޓިއުރިން (އޮގަސްޓް 29) – ނިއުމޯނިއާ ޖެހި މިވަގުތު އެނދުމަތިކޮށްފައިވާ ޔުވެންޓަސްގެ ކޯޗު މައުރީޒިއޯ ސާރީ އަށް، އެ ޓީމުން އޭނާގެ ކުރީގެ ކްލަބް ނަޕޯލީއާ ދެކޮޅަށް ހޮނިހިރު ދުވަހު ކުޅޭ މެޗަށް ބެންޗަށް ދެވިދާނެ ކަމަށް ރިޕޯޓްތައް ބުނެފި އެވެ.\nއާ ސީޒަނުގެ އިޓާލިއަން ލީގުގައި ޔުވެންޓަސް ކުޅުނު ފުރަތަމަ މެޗުން ޕާމާ އަތުން ހަނިގޮތަކަށް 1-0 އިން ސަލާމަތްވި މެޗަށް ސާރީ އަށް ނުދެވުނެވެ. އެކަމަކު ހޮސްޕިޓަލުގައި އޮވެ ޓީވީން މެޗު ބަލައި އޭނާ ދިޔައީ އެސިސްޓަންޓް ކޯޗަކަށް އިރުޝާދު ދެމުންނެވެ. އަދި މެޗުގެ ކުރިންނާއި ހާފް ޓައިމްގައި އޭނާ ކުޅުންތެރިންނާ ވާހަކަދެއްކި އެވެ.\nއެކަމަކު މިހާރު އޭނާ ގެޔަށް ދޫކޮށްލާފައިވާ ކަމަށްވެ އެވެ. އަދި ބައެއް ޕްރެކްޓިސް ސެޝަންތަކަށް ވެސް ނުކުންނަ ކަމަށްވެ އެވެ. އެކަމަކު ފުއްޕާމޭގައި ޖަރާސީމު، ވައިރަސް ނުވަތަ ފަންގަސް އަށަގަނެގެން އާއްމުކޮށް ޖެހޭ ބައްޔެއް ކަމަށްވާ ނިއުމޯނިއާ އަށް ފަރުވާ ހޯދަމުން ވެސް އޭނާ ސިނގިރޭޓް ބޯތީ ކްލަބުގެ ވެރިން ހިތްހަމަނުޖެހިފައި ތިބި ކަމަށްވެ އެވެ. މި ހަފުތާގެ ކުރީކޮޅު އޭނާގެ ގޭ ކައިރިން ސަޕޯޓަރުންނާ އެކު ފޮޓޯ ނެގިއިރު އަތުގައި ސިނގިރެޓް ފޮށްޓެއް އޮތެވެ.\nއޭނާ އެއްކޮށް ފިޓްނުވިޔަސް ނަޕޯލީ މެޗަށް ދާނެ ކަމަށް ބެލެވެ އެވެ. ހޮނިހިރު ދުވަހު އަމިއްލަ ދަނޑުގައި ނަޕޯލީއާ ދެކޮޅަށް ކުޅޭ މެޗު ހުރިހާ ގޮތަކުން ވެސް ހާއްސަ އެވެ. އެއީ މި ސީޒަނުގައި ވެސް އަދި ސާރީގެ ކޯޗުކަމުގައި ޔުވެންޓަސް އަމިއްލަ ދަނޑުގައި ކުޅޭ ފުރަތަމަ މެޗެވެ. އަދި ސާރީ އޭނާގެ ކުރީގެ ކްލަބާ ދެކޮޅަށް ނުކުންނަ ފުރަތަމަ މެޗު ވެސް މެ އެވެ. އަނެއްކޮޅުން ލީގު ޗެމްޕިއަންކަމުގެ ވާދަ ބޮޑުވެފައިވާތީ އެންމެ ވަރުގަދަ އެއް ޓީމާ ދެކޮޅަށް ރަނގަޅު ނަތީޖާއެއް ނެރެން ޔުވެންޓަސް އަށް ވަރަށް މުހިއްމެވެ.\nނަޕޯލީގައި ވިދާލި ސާރީ އަށް އެ ކްލަބަށް ކާމިޔާބެއް ހޯދައިނުދެވެ އެވެ. އޭގެ ފަހުން ގުޅުނު ޗެލްސީ އަށް މިދިޔަ ސީޒަނުގައި ޔުރޮޕާ ލީގު ކާމިޔާބުކޮށްދިނެވެ. އެކަމަކު ނަޕޯލީ ސަޕޯޓަރުންގެ ލޯބި އޭނާ އަށް ލިބިފައިވެ އެވެ. އެހެންވެ ވާދަވެރި ޔުވެންޓަސް އަށް އޭނާ ދިއުމަކީ އެ ކްލަބުގެ ސަޕޯޓަރުންނަށް ބަލައިގަންނަން އުދަނގޫވި ކަމެކެވެ.


Halab City ge dhe bai kulha eh bai sarukaaru sifain hifaifi | Mihaaru\nހަލަބުގެ އިރުމަތިން އިދިކޮޅު ހަނގުރާމަވެރިންގެ އަތުން ހިފި އަވަށެއްގައި ސީރިއާ ސިފައިންގެ ބަޔަކު ހަތިޔާރާ އެކު ހަރަކާތްތެރި ވަނީ. --ފޮޓޯ:އޭއެފްޕީ\nހަލަބުގެ އިރުމަތިން ދެބައިކުޅަ އެއްބައި ސަރުކާރު ސިފައިން ހިފައިފި\n04 ޑިސެމްބަރ 2016 - 09:156comments\nދިމިޝްގު (ޑިސެމްބަރު 4) - ސީރިއާގެ ހަލަބު ސިޓީގެ އިރުމަތިން އިދިކޮޅު ހަނގުރާމަވެރިންގެ ކޮންޓްރޯލްގައިވާ ސަރަހައްދުތަކުގެ ދެބައިކުޅަ އެއްބައި ސަރުކާރު ސިފައިންގެ ބާރުގެ ދަށަށް ގެނެސްފައިވާ ކަމަށް ސިފައިންގެ ތަރުޖަމާނަކު ވިދާޅުވެއްޖެ އެވެ.\nޖެނެރަލް ސާމިރު ސުލައިމާން ބީބީސީ އަށް ވިދާޅުވީ ހަލަބުގެ އިރުމަތީގެ ސަރަހައްދު އެކުގައި ވަރަށް އަވަހަށް ސަރުކާރު ސިފައިންގެ ބާރުގެ ދަށަށް ގެންނާނެ ކަމަށެވެ. ވޭތުވެދިޔަ ތިން ހަފުތާ ތެރޭ ސަރުކާރު ސިފައި ވަނީ ހަލަބުގެ އިރުމަތިން އިދިކޮޅު ހަނގުރާމަވެރިންގެ މައްޗަށް ބޮޑު ކާމިޔާބެއް ހޯދަން ފަށައިފަ އެވެ. ހަލަބުގެ އިރުމައްޗަށް ހަމަލާތައް ދޭން ފެށި ފަހުން މިހާތަނަށް ވަނީ 300 އަށް ވުރެ ގިނަ މީހުން މަރުވެފަ އެވެ.\nސީރިއާގެ ހަލަބުގެ އާއިލާއެއް ސަރުކާރު ސިފައިން ހިފި އަވަށެއްގެ މަގެއްގެ މަތީގައި. --ފޮޓޯ:އޭއެފްޕީ\nއދ. އިން ބުނެފައި ވަނީ ހަލަބުގެ ހަމަލާތައް ވަރުގަދަވަމުން ދާއިރު އެ ސިޓީގެ އާއްމުންގެ ހާލަތު ވަރަށް ބޮޑަށް ގޯސްވަމުންދާ ކަމަށެވެ. މިހާރު ވެސް 250،000 މީހުން ހަލަބުގައި ތާށިވެފައިވާ ކަމަށް އދ. އިން ބުނެފައިވެ އެވެ. އދ.ގެ އިންސާނީ އެހީއާ ބެހޭ އިސްވެރިޔާ ސްޓެފަން އޯބްރިއަން މިދިޔަ ހަފުތާގައި ވިދާޅުވެފައި ވަނީ ހަލަބުގެ އިރުމަތީގެ ހިސާބުތައް ގަބުރުސްތާނަކަށް ވުމުގެ ބިރު ބޮޑު ކަމަށެވެ. އަދި އިދިކޮޅު ހަނގުރާމަވެރިންގެ ބާރުގެ ދަށުގައިވާ ސަރަހައްދުތަކުގައި ދިރިއުޅޭ މީހުންނަށް ކާނެ އެއްޗެއް ވެސް ނުލިބޭ ކަމަށް އޯބްރިއަން ވަނީ ވިދާޅުވެފަ އެވެ.\nހަލަބުގެ އިރުމަތިން އިދިކޮޅު ހަނގުރާމަވެރިންގެ އަތުން ހިފި އަވަށެއްގައި ސީރިއާ ސިފައިންގެ މީހަކު ހަތިޔާރާ އެކު ހަރަކާތްތެރި ވަނީ. --ފޮޓޯ:އޭއެފްޕީ


BREAKING: Raajje In Balin Salaamaiyvi Meehunge Adhadhu 104 Ah\nރާއްޖެއިން ބަލިން ސަލާމަތްވި މީހުންގެ އަދަދު 104އަށް\nރާއްޖެއިން ކޮވިޑް19 އަށް ޕޮޒިޓިވްވި މީހުންގެ ތެރެއިން އިތުރުް 13 މީހަކު ބަލިން ރަނގަޅުވެއްޖެއެވެ.\nނޭޝަނަލް އިމަޖެންސީ އޮޕަރޭޝަން ސެންޓަރުން މިރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އެ ސެންޓަރުގެ ތަރުޖަމާން މުހައްމަދު މަބްރޫކް އަޒީޒް ވިދާޅުވީ ރާއްޖެއިން ބަލި ޖެހުނު މީހުންގެ ތެރެއިން ބަލިން ރަނގަޅުވި މީހުންގެ އަދަދު 104އަށް އަރާފައިވާ ކަމަށެވެ.\nބަލިން ރަނގަޅުވި މީހުންގެ އަދަދު 104އަށް އެރިއިރު ފަހުން ބަލިން ރަނގަޅުވި މީހުންނަކީ ކޮން ކޭސް ނަންބަރުތަކެއް ކަމެއް ނޭނގެއެވެ. މިރޭގެ ނޫސްވެރިންގެ ބައްދަލުވުމުގައި ވާހަކަދައްކަވަމުން އައިޖީއެމްއެޗުގެ ޑޮކްޓަރު، ޑރ. މޫސާ މުރާދު ވިދާޅުވީ ބަލިން ރަނގަޅުވި 13 މީހުންނަކީ އިއްޔެ ބަލިން ރަނގަޅުވި މީހުން ކަމަށެވެ. ބަލިން ރަނގަޅުވި މީހުންހެ ތެރޭގައި 12 ދިވެހިންނާއި ބިދޭސީއަކު ހިމެނޭ ކަމަށް އޭނާ ވިދާޅުވިއެވެ.\nމިއަދުވެސް ރާއްޖެއިން 30 މީހަކު ވަނީ ރާއްޖެއިން ކޮވިޑް19 އަށް ޕޮޒިޓިވްވެފައެވެ. އެއާއި އެކު މުޅި ޖުމްލަ މި ބަލި ރާއްޖެއިން ޖެހުނު މީހުންގެ އަދަދު ވަނީ 1،216 އަށް ވަނީ އަރާފައެވެ. ރާއްޖެއިން ކޮވިޑް ޖެހުނު މީހުންގެ ތެރެއިން އެންމެ ގިނައިން ބަލިން ޕޮޒިޓިވްވެފައި ވަނީ ބަންގްލަދޭޝް މީހުންނެވެ. ރާއްޖެއިން ކޮވިޑަށް ޕޮޒިޓިވްވި ބަންގްލަދޭޝް މީހުންގެ އަދަދު އުޅެނީ 622 ގައެވެ. ދެވަނަ އަށް އެންމެ ގިނައީ ދިވެހިންނެވެ. ދިވެހިންގެ ތެރެއިން 434 މީހަކަށް ކޮވިޑް19 ވަނީ ޖެހިފައެވެ.


އުރީދޫ އަތޮޅު ދުވުމުގައި ރެޖިސްޓަރވުމުގެ ފުރުސަތު އަލުން ހުޅުވާލައިފިއެވެ.\nމިކަމާގުޅިގެން އުރީދޫއިން ބުނެފައިވަނި އަތަޅު ދުވުމުގައި ބައިވެރިވުމަށް ގިނަ ފަރާތްތަކަކުން އެދެމާއި އެކު ރެޖިސްޓަރވުމުގެ ފުރުސަތު 31 ޖުލައި 2021 ގެ ހަވީރު6ހަމައަށް އޮންލައިން ޕޯޓަލް: ore.do/regstr މެދުވެރިކޮށް މިއަދު ހުޅުވާލާފައިވާ ކަމަށެވެ.\nހަމައެއާއެކު ރެޖިސްޓަރވެފައިވާ ދުވުންތެރިން ފޭސްބުކް، ޓްވިޓަރ އަދި އިންސްޓަގްރާމްގައި 31 ޖުލައި 2021 ގެ މެންދަމު 12ގެ ކުރިން ވަރޗުއަލް ބިބް ޝެއަރކޮށްގެން އަތޮޅު ދުވުމުގެ ޓީޝާރޓެއް ހޯދުމުގެ ފުރުސަތުވެސް ވަނީ ހުޅުވާލައިފައެވެ.\nމިއަހަރުގެ ރަންގައި5ކިލޯމީޓަރުގެ އިތުރުން، އަލަށް ތައާރަފް ކުރެވުނު 10 ކިލޯމީޓަރ ގެ ކެޓެގަރީގައިވެސް ބައިވެރިވެވެއެވެ. ދެ ކެޓެގަރީގައި ބައިވެރިވުމަށް ބޭނުންފުޅުވާ ދުވުންތެރިން ދެކެޓެގަރީއަށް ވަކިން ރެޖިސްޓަރވެ މުޅިއަކު 15 ކިލޯމީޓަރު ފުރިހަމަކުރަންޖެހެއެވެ.5އަހަރުން މަތީގެ ހުރިހާ ފަރާތްތަކަށްވެސް ބައިވެރިވެވޭ މި ދުވުމުގައި ބައިވެރިވާ ފަރާތްތަށް، 1 އޯގަސްޓް އާއި7އޯގަސްޓް އާއި ދެމެދުގެ ކޮންމެ ވަގުތެއްގައިވެސް ދުވުން ފުރިހަމަކުރެވޭނެއެވެ.\nރެޖިސްޓްރޭޝަން ފުރިހަމަ ކުރުމުން ޑިޖިޓަލް ބިބް އަދި ކޮންފަރމޭޝަން މެސެޖެއް ލިބިވަޑައިގަންނަވާނެއެވެ. ރެޖިސްޓަރކުރައްވާފައިވާ ދުވުންތެރިން، އެބޭފުޅެއްގެ ދުވުން ސްޓްރާވާ އެޕް، ގާމިން ކަނެކްޓް، ރަންޓާސްޓިކް، ނައިކް ރަން ކްލަބް ނުވަތަ ރަންކީޕަރ އެޕްލިކޭޝަން މެދުވެރިކޮށް ޓްރެކްކޮށް، ނިންމާފައިވާ ރަން ރޫޓްގެ ސްކީންޝޮޓް، ކޮންފަރމޭޝަން މެސެޖާއިއެކު ލިބުނު ލިންކަށް އަޕްލޯޑް ކުރުމުން ޑިޖިޓަލް މެޑަލެއް ލިބިވަޑައިގަންނަވާނެއެވެ. ފިސިކަލް މެޑަލް ބޭނުންވާ ފަރާތްތަކަށް ކުޑަ އަގަކާއެކު މޫލީ މެދުވެރިކޮށް އަޕްގްރޭޑްކޮށްލުމުން ރާއްޖޭގެ ކޮންމެ ހިސާބެއްގައި ހުރިނަމަވެސް ހިލޭ ޑެލިވަރ ކޮށްލަދޭނެއެވެ.\nއުރީދޫ އަތޮޅު ދުވުމަކީ އެކަނިވިޔަސް އަދި އާއިލާއާއި ރައްޓެހިންނާއެކުގައިވެސް، ގައިދުރުކަމާއިއެކު ބައިވެރިވެ މަޖާ ވަގުތުކޮޅެއް ހޭދަކޮށްލެވޭނެ އިވެންޓެކެވެ. މުޅި ރާއްޖެއާއި ރާއްޖެއިން ބޭރުންވެސް ބައިވެރިވުމަށް ހުޅުވާލެވިފައިވާ މި ދުވުމަށް ޝައުގުވެރިވާ އެންމެހާ ފަރާތްތަކުން ބައިވެރިވުމަށް އުރީދޫއިން މަރުހަބާކިޔައެވެ. މި ވަރޗުއަލް ދުވުމުގެ އިތުރު މަޢުލޫމާތު އުރީދޫ ވެބްސައިޓުން އަދި އުރީދޫ މޯލްޑިވްސްގެ ސޯޝަލް މީޑިއާ ޕޭޖްތަކުން ލިބިގެން ދާނެއެވެ.\nމިފަހަރުގެ ސާފް ޗެމްޕިއަންޝިޕްގެ ނަމަކީ "އުރީދޫ ސާފް ޗެމްޕިއަންޝިޕް"\n5ޖީ ހޯމް ބްރޯޑްބޭންޑް, އެއަރފައިބަރ ޕްލޭންތަކަށް ބޮޑެތި ބަދަލުތަކެއް އުރީދޫ ގެނެސްފި!\nމޯބައިލް ގޭމް ކުޅުމަށް ހާއްސަ ޕެކޭޖުތަކެއް އުރީދޫ އިން ތައާރަފުކޮށްފި\nއާޗާ ޕްރިޕެއިޑް ކަސްޓަމަރުންނަށް3ގުނަ އިތުރު ޑޭޓާ ލިބޭ ޚާއްޞަ އޮފަރ އެއް އުރީދޫ އިން ތައާރަފްކޮށްފި!\nފަސޭހަ ހޯމް ބްރޯޑްބޭންޑް ޕެކޭޖުތަކުން ހިލޭ ފަންސާސް އިންސައްތަ އިތުރު ޑޭޓާ ލިބޭ ޕްރޮމޯޝަނެއް އުރީދޫއިން ފަށައިފި\nސްޓީވީ އިންޓަނޭޝަނަލް ބިޒްނަސް އެވޯރޑްސް އަދި އޭޕީއޭސީ އެވޯޑްސް އިން ފާހަނގަކޮށްލެވޭ އެވޯޑްތަކެއް އުރީދޫ އަށް


Gaumee netboalha teemugai fiyajahamun anna kulhudhuhfusheege thari\nގައުމީ ނެޓްބޯޅަ ޓީމުގައި ފިޔަޖަހަމުން އަންނަ ކުޅުދުއްފުށީގެ ތަރި\nމީގެ 10 އަހަރު ކުރިން ސްކޫލުގެ އިންޓަރ ހައުސް ނެޓްބޯޅަ މުބާރާތުން ނެޓްބޯޅަ ކުޅުމުގެ ތެރެއަށް ވަދެވުނު، ކުޅުދުއްފުށީ އެލްޕާސޯ ރާޝިދާ މޫސާއަކީ މިހާރު މުޅި ރާއްޖެއަށް ވެސް ފާހަގަ ކޮށްލެވޭ ފެންވަރުގެ ކުޅުންތެރިއެކެވެ. ރާޝިދާ މޫސާއަކީ މިއަދު، ގައުމީ ނެޓްބޯޅަ ޓީމުގެ ކުޅުންތެރިއެއްގެ އިތުރުން 21 އަހަރުން ދަށުގެ ގައުމީ ޓީމުގެ ޓްރޭނަރެއް ވެސްމެއެވެ.\n“2008 ވަނަ އަހަރު ގައުމީ މުބާރާތުގައި ކުޅެން3ކުދިންނަށް މިރަށުން ފުރުޞަތު ލިބުނީ. އެކަމަކު ރަށުން2ކުދިން މާލެ ދިޔައީ. އޭގެ ތެރެއިން އަޅުގަނޑު އެކަނި ޓީމަށް އެރީ. އެހިސާބުން ދެން އެ ޖޮއިން ވެވުނީ.” ގައުމީ ޓީމުން ފުރުޞަތު ލިބުނު ގޮތާ ބެހޭގޮތުން ރާޝިދާ، ކުޅުދުއްފުށި އޮންލައިނަށް ކިޔައިދިނެވެ.\nގައުމީ ޓީމާ ގުޅުނު ފަހުން ރާއްޖެއިން ބޭރު4މުބާރާތެއްގައި ބައިވެރިވެފައިވާ ރާޝިދާއަކީ އެ މުބާރާތްތަކުން ރަން ވަނަ ތަކެއް ހާސިލުކޮށްފައިވާ ފަރާތެކެވެ. މިގޮތުން މެލޭޝިޔާގައި އޮތް7ވަނަ އޭޝިއަން ނެޓްބޯޅަ ޗެމްޕިއަންޝިޕާއި ސްރީލަންކާގައި އޮތް ފަސްޓް ސައުތު އޭޝިއަން ބީޗް ނެޓްބޯޅަ މުބާރާތާއި، 8 ވަނަ އޭޝިއަން ޗެމްޕިއަންޝިޕް ފަދަ ބޮޑެތި މުބާރާތްތަކުގައި ގައުމީ ޓީމު ހޯދި ކާމިޔާބީތަކުގައި ރާޝިދާ މުހިއްމު ދައުރެއް އަދާކޮށްފައި ވެއެވެ.\nގައުމީ ޓީމަށް ކުޅެން ފެށިފަހުން ރާޝިދާއަށް އެންމެ ބޮޑު އުފަލެއް ލިބުނު ދުވަހަކީ އޭޝިއަން ޗެމްޕިއަންޝިޕް ނެޓްބޯޅަ މުބާރާތުގައި ދިވެހިރާއްޖެއަށް ސިލްވަރ މެޑަލް ލިބުނު ދުވަސް ކަމަށް އޭނާ ބުންޏެވެ.\nކެރިގެން ކުރިމަތިލައިފި ނަމަ މިއީ ކޮންމެ ކުއްޖަކަށްވެސް ކުރިއަށް ދެވިދާނެ ދާއިރާއެއް ކަމަށާއި ކުޅުދުއްފުށީގައި ވަރަށް ހުނަރުވެރި ކުޅުންތެރިން އެބަތިބި ކަމަށްވެސް ރާޝިދާ ބުންޏެވެ.\nއުމުރުން 24 އަހަރުގެ ޒުވާން ނެޓްބޯޅަ ކުޅުންތެރިޔާ ރާޝިދާ ނެޓްބޯޅައިގެ ރޮނގުން އިތުރު ކުރިއެރުންތަކެއް ހޯދާ ކާމިޔާބީ ތަކެއް ހާސިލް ކުރުމަށް ބޭނުންވެއެވެ. މިގޮތުން މިހާރު ރާޝިދާ ތަމްރީނު ކުރަމުންދާާ 21 އަހަރުން ދަށުގެ ޓީމު ޖޫން މަހު ބުރޫނާއީގައި އޮންނަ މުބާރާތުން ރަން ވަނައަކަށް އުންމީދު ކުރެއެވެ. އަދި މިރޮނގުން ދެވެން އޮތް އެންމެ މައްޗަށް ދިޔުމަކީ މިހާރު ރާޝިދާގެ އެނެމެ ބޮޑު ހުވަފެންވެސް މެއެވެ.\nމިދާއިރާގައި ކުރިއަށްދިޔުމަށް އާއިލާއާއި ވަކިން ޚާއްސަކޮށް މައިންބަފައިންގެ ފަރާތުން ލިބޭ އެއްބާރުލުން ޝުކުރުވެރި ކަމާއި އެކު ރާޝިދާ ފާހަގަކުރިއެވެ. ރާޝިދާ ކަހަލަ މޮޅު ހުނަރުވެރި ޒުވާނުން ރަށަށް ހޯދައިދޭ ރީތި ނަމަށްޓަކައި، ކުޅުދުއްފުށީ ރައްޔިތުންވެސް ރާޝިދާއަށް ފަޚުރުވެރި ވެއެވެ.


Kudahuvadhoo aai Meedhoo monitoring uvaalaif - vNews.mv\nކުޑަހުވަދޫއާއި މީދޫގެ މޮނިޓައިން ހާލަތު އުވާލައިފި\nޒިދުނާ ވަޙީދު 08 April 2021, 14:43\nދ އަތޮޅު ކުޑަހުވަދޫއާއި މީދޫގައި އިއުލާނުކޮށްފައި އޮތް މޮނިޓަރިންގެ ހާލަތު ހެލްތް ޕްރޮޓެކްޝަން އެޖެންސީ (އެޗްޕީއޭ) އިން އުވާލައިފިއެވެ.\nމިރަށްތަކުން މޮނިޓަރިންގެ ހާލަތު އުވާލާފައިވަނީ މިއަދުގެ ވަގުތެއްގައެވެ.\nކުޑަހުވަދޫއިން ގިނަ ބަޔަކު ކޮވިޑް-19 އަށް ޕޮޒިޓިވްވުމާއި ގުޅިގެން އެރަށް މޮނިޓަރިންއަށް ލާފައިވަނީ މާރޗްމަހުގެ 17 ވަނަ ދުވަހުއެވެ. މީދޫ މޮނިޓަރިންނަށް ލާފައިވަނީ ކުޑަހުވަދޫއަށް ދަތުރުކުރި2މީހަކު ޕޮޒިޓިވްވުމާއި ގުޅިގެންނެވެ.\nއެ ދެރަށް މޮނިޓަރިންއަށް ލުމަށްފަހު ފާއިތުވި ދުވަސްތަކުގައި އެދެ ރަށުގައިވެސް ވަނީ ރައްކާތެރިކަމުގެ ފިޔަވަޅުތައް ހަރުކަށި ކޮށްފައެވެ.\nނަމަވެސް ވޭތުވެދިޔަ ދުވަސްތަކުގައި ކޮވިޑަށް ޕޮޒިޓިވްވާ މީހުންގެ އަދަދު މަދުވެ އެދެ ރަށުން ނެގި ރެންޑަމް ސާމްޕަލްތައްވެސް ނެގެޓިވްވުމާއި ގުޅިގެން ދެރަށުންވެސް މިއަދުވަނީ މޮނިޓަރިންގ ހާލަތު އުވާލާފައެވެ.\nވީނިއުސްއަށް މައުލޫމާތު ދެއްވަމުން ކުޑަހުވަދޫ ކައުންސިލްގެ އޮފިޝަލަކު ވިދާޅުވީ، އެރަށުން އިއްޔެ ނެގި 300 ރެންޑަމް ސާމްޕަލްވެސް ނެގެޓިވްވެފައިވާ ކަމަށެވެ.\nއެޗްޕީއޭއިން ބުނީ މިދެރަށުގެ މޮނިޓަރިން އުވާލާފައިވަނީ ދެރަށުގެ ހާލަތު ރަނގަޅުވުމާއި ގުޅިގެން ކަމަށާ މޮނިޓަރިންގގެ ހާލަތު އިތުރަށް ދަމަހައްޓަންޖެހޭ އެއްވެސް ސަބަބެއް ނެތުމުން ކަމަށެވެ.\nކުޑަހުވަދޫ އަދި މީދޫއިން މޮނިޓަރިންގެ ހާލަތު އުވާލިނަމަވެސް، ރަައްކާތެރިކަމަށް ސަމާލުވުމަށާއި، މާސްކުއެޅުމާއި، ގައިދުރުކަން ބެހެއްޓުމުގެ އިތުރުން ގިނަގިނައިން ސައިބޯނިލައިގެން އަތްދޮވުން ނުވަތަ ސެނިޓައިޒްކުރުން ފަދަ ރައްކާތެރި ފިޔަވަޅުތައް އެޅުމަށް ސަމާލުކަން ދިނުމަށް އެޗްޕީއޭއިން ވަނީ އިލްތިމާސް ކޮށްފައެވެ.


އެމްޑީޕީން ކޯޓަށް ނުދާން ނިންމައިފި\n25/04/2021\tComments Off on އެމްޑީޕީން ކޯޓަށް ނުދާން ނިންމައިފި\nނިމިދިޔަ ލޯކަލް ކައުންސިލް އިންތިޚާބާ ގުޅޭ އެއްވެސް މައްސަލައެއްގައި އެމްޑީޕީން ކޯޓަށް ނުދާން އެޕާޓީން ނިންމައިފި އެވެ. މާލޭގެ ހަ ދާއިރާއެއްގެ ދެ ކެންޑިޑޭޓުންގެ ފަރަގަށް ވުރެ ބާތިލް ވޯޓު ގިނަ ކަމަށް ބުނެ އެމްޑީޕީން ވަނީ އެ ދާއިރާތަކުގެ ވޯޓު އަލުން ގުނައިދިނުމަށް އިލެކްޝަންސް ކޮމިޝަން (އީސީ) ގައި އެދިފަ އެވެ. އަދި ބައެއް ގޮނޑިތަކުގެ މައްސަލައިގައި ކޯޓަށް ދާން ނިންމާފައިވާ ކަމަށް ވެސް ކުރިން ހާމަކޮށްފައި ވެ …\nގޮނޑިތައް: އެމްޑީޕީއަށް 400، ޕީޕީއެމަށް 325\n25/04/2021\tComments Off on ގޮނޑިތައް: އެމްޑީޕީއަށް 400، ޕީޕީއެމަށް 325\nމި މަހުގެ 10 ގައި ބޭއްވި ލޯކަލް ކައުންސިލްތަކުގެ އިންތިހާބުން އެމްޑީޕީ އަށް 400 ގޮނޑި ކާމިޔާބު ކުރެވުނުއިރު، އެ ޕާޓީއާ އެންމެ ވާދަވެރި އިދިކޮޅު ޕީޕީއެމަށް ކާމިޔާބު ކުރެވުނީ އެންމެ 325 ގޮނޑި ކަމަށް އިލެކްޝަންސް ކޮމިޝަން (އީސީ) އިން ރޭ ބުނެފި އެވެ. އީސީން ރޭ ބޭއްވި ނިއުސް ކޮންފަރެންސްގައި ރައީސް އަހުމަދު ޝަރީފް ވިދާޅުވީ، މި ސަރުކާރު ހިންގާ ކޯލިޝަންގެ މައި ޕާޓީ އެމްޑީޕީގެ ޓިކެޓުގައި …\nމަލާވީގައި ގޭސް އުފައްދަނީ އިންސާނުންގެ ގުއިން\n24/04/2021\tComments Off on މަލާވީގައި ގޭސް އުފައްދަނީ އިންސާނުންގެ ގުއިން\nމިއީ އެފްރިކާގެ ގައުމެއް ކަމަށްވާ މަލާވީއެވެ. މަލާވީއަކީ ބައިބޯ ގައުމެކެވެ. އަދި ގައުމުގެ މީހުން އެންދުމަށް އާންމުކޮށް ބޭނުން ކުރަނީ ދަރެވެ. މީގެ ސަބަބުން މި ގައުމަށ ްވަނީ ހަނަފަސް ކަމާ ކުރިމަތިލާން ޖެހިފައެވެ. އިންސާނޫންގެ ނަޖިހުގެ ބޭނުން މޮޅަށް ހިފަން މަލާވީއަށް ވަނީ ދަސްވެފައެވެ. ގުޔަކީ، މިގައުމުގައި މިހާރު އަގުހުރި މުދަލެކެވެ. މަލާވީގައި އިންސާނުންގެ ގުއި ބޭނުން ކޮށްގެން ބަޔޯގޭސް އުފައްދައެވެ. ޖަލުތަކުގައި ކައްކަން ބޭނުން ކުރާ ގޭހަކީ …\n24/04/2021\tComments Off on އަމްބާނީ ޔޫކޭގެ އަގު ބޮޑު ހޮޓަލެއް ގަނެފި\nހިތްވަރުގަދަ އަންހެން ކުއްޖެއް\n23/04/2021\tComments Off on ހިތްވަރުގަދަ އަންހެން ކުއްޖެއް\nޖޯރޖް ފްލޮއިޑްގެ ހާދިސާއާއި އެއަށްފަހު ޝަރީއަތް ނިމިގެން ދިޔަ ގޮތް މީޑިއާއިން ތަފްސީލުކޮށް ގެނަސްދީފައި ވެއެވެ. ކޯޓުން އަދި ހުކުމް ކޮށްފައި ވަނީ މި ކަމުގައި އުޅުނު އިސް ފުލުސް މީހާއަށެވެ. އެއީ، ޑްރެކް ޝޯވިން އެވެ. އޭނާގެ ޝަރީއަތުގައި އެންމެ ބާރުގަދަ ހެއްކަކަށް ވެގެން ދިޔައީ އުމުރުން އެއިރު 17 އަހަރުގެ އަންހެން ކުއްޖަކު ނަގާފައި ފޭސްބުކްގައި ޝެއަރ ކުރި ވީޑިއޯއެވެ. ޝޯވިންގެ ޝަރީއަތުގައި އެންމެ ފުރަތަމަ ހެކިންގެ …


Dho?! Bulbul: Biru veri eh noon, ekamaku biruveri!\nބުލްބުލް: ބިރުވެރިއެއް ނޫން އެކަމަކު ބިރުވެރި!\nރާހީ އަނިލް ބާވް އާއި އަނަންދު ގާންދީ ޑައިރެކްޓުކޮށް، 2018ގައި ގެނެސްދިން ފިތްކަނޑައިގެންދާ ވަރުގެ ބިރުވެރި ފިލްމެއް ކަމަށްވާ "ތުންބާޑް" އާ ވާދަކޮށްލެވޭ ވަރުގެ ބިރުވެރި ފިލްމެއް އަދިވެސް ބޮލީވުޑަށް ނާންނަ ކަމަށް ކުރިން ވެސް ބުނީމެވެ. އެކަމަކު ނެޓްފްލިކްސް އާއި ބޮލީވުޑްގެ އެކްޓްރެސް އަނުޝްކާ ޝަރުމާގެ އަމިއްލަ ޕްރޮޑަކްޝަން "ކްލީން ސްލޭޓް ފިލްމްޒް" ގުޅިގެން، ނިމުނު ހަފުތާގައި ވަނީ އެ ފިލްމާ ވާދަކުރެވޭ ފެންވަރުގެ ވަރުގަދަ ފިލްމެއް އުފައްދައި، ސްޓްރީމިން އަށް ދޫކޮށްލައިފަ އެވެ.\nފިލްމުގެ ނަމަކީ "ބުލްބުލް" އެވެ. ޖަންގައްޔެއްގެ ތެރޭގައި އުޅޭ، "ފައި ފުރަގަހަށް" ހުންނަ ހަންޑިއެއްގެ ވާހަކަ އެވެ. މާ ބޮޑު ބިރުވެރި ކަމެއް ނެތަސް، މީގައި ދޭ މެސެޖާއި ދައްކާ މަންޒަރުތަކުން މިއީ މާ ތަފާތު ބިރުވެރި ފިލްމެކެވެ.\nގަޑިއިރަކާއި 34 މިނެޓުގެ މި ފިލްމު ބަލަމުންދިޔައިރު، ކުޑަ ހިނދުކޮޅަކަށް ވެސް މެދުކަނޑާނުލައި ބަލަން އިނދެވުމުން، މިއީ މޮޅު ފިލްމެއްކަން ޔަގީން ވެއްޖެ އެވެ. މުޅިން އާ ޑައިރެކްޓަރެއް ކަމަށްވާ އަންވިތާ ދަތު ގެނެސްދިން، މި ފިލްމުގެ ވަގުތު ދިޔަ ގޮތް ވެސް ނޭނގުނެވެ. ސްކްރީންރައިޓަރެއް އަދި ލިރިސިސްޓެއްގެ ގޮތުގައި ކުރިން މަޝްހޫރު އަންވިތާ ވަނީ އަނުކްޝާގެ ކުރީގެ ބިރުވެރި ފިލްމު "ޕަރީ" އާއި ކަންގަނާ ރަނާއުތުގެ "ކުއީން" ގެ ޑައިލޮގުތައް ލިޔެފަ އެވެ.\n🚨 ސްޕޮއިލާ އެލާޓް 🚨\nމި ފިލްމުގައި ވަނީ ކިހިނެއް؟\nއަންވިތާ ސްކްރީޕްލޭ ވެސް ލިޔުނު "ބުލްބުލް" އަކީ ތަފާތު ބިރުވެރި ފިލްމެކޭ މި ބުނީ މިއީ ހަންޑިއެއްގެ ވާހަކައަކަށް ވީ ނަމަވެސް، މީގެ އަސްލު ބިރުވެރިކަން ގުޅިފައި ވަނީ ހަމައެކަނި އޭނާއާ ނޫން ވީމަ އެވެ. އަދި ޖިންނިއަކާ ވެސް ނޫނެވެ. މީގެ އަސްލު ބިރުވެރިކަން ގުޅިފައި ވަނީ މުޖުތަމައުގެ ތެރޭގައި އަންހެނުންނަށް ކުރިމަތިވެފައިވާ ބައެއް އަނިޔާތަކާއި ފިރިހެނުންގެ ފަރާތުން އަންހެނުންނަށް ލިބޭ އަނިޔާތަކަށެވެ.\n"ބުލްބުލް" ގެ ޓްރެއިލާ.\nފިލްމު ފެށެނީ 1881 ވަނަ އަހަރު، އިންޑިއާގެ ބެންގަލޫރުންނެވެ. ބުލްބުލް ކިޔާ ކުޑަކުއްޖަކާ، ބަޅީ ޓާކުރް (ރާހުލް ބޯސް) ކިޔާ ބޮޑު ފިރިހެނަކާ ދެވަ އެވެ. ކައިވެނި ކުރުވައިގެން އެ ފިރިހެން މީހާގެ ރަށަށް އެނބުރި ދާ ފަހުން، ބުލްބުލް އާއި ބަޅީ ޓާކުރްގެ ކޮއްކޮ، ސަތިޔާއާ ދެމެދުގައި ހާއްސަ ގުޅުމެއް އުފެދެ އެވެ. އެ ގުޅުން މާ ހާއްސަވީ އުމުރުގެ ގޮތުން އެމީހުންގެ ފަރަގު ކުޑަ ވީމަ ކަމަށް ދައްކަ އެވެ.\nއެ ރަށުގެ ޖަންގަލީގެ ބޯ ގަސްތަކުގެ ތެރޭގައި "ފައި ފުރަގަހަށް" ހުންނަ ހަންޑިއެއް އުޅޭ ވާހަކަ ބުލްބުލް އަށް ފުރަތަމަ ކިޔައިދެނީ ވެސް ސަތިޔާ އެވެ.\nކައިވެނީގެ 20 އަހަރު ފަސް ދައްކާއިރު، ބުލްބުލް (ޓްރިޕްތީ ދިމްރީ) އާއި ސަތިޔާ (އަވީނާޝް ތިވާރީ) އާ ދެމެދު މާ ހާއްސަ ގުޅުމެއް އޮންނަނީ އުފެދިފަ އެވެ. މިކަމާއި ހިތްހަމަނުޖެހި ބުލްބުލްގެ ފިރިމީހާ، ބަޅީ ޓާކުރް ސަތިޔާ ލަންޑަނަށް ފުރުވާލަ އެވެ. އޭނާ ފޮނުވާލަނީ ކިޔަވަން ދާށޭ ކިޔައިފަ އެވެ.\n"ބުލްބުލް" ގެ މަންޒަރެއްގައި ޓްރިޕްތީ ދިމްރީ.\nކިޔަވައި ނިންމައިގެން، ސަތިޔާ ލަންޑަނުން އެނބުރި އަންނަނީ އޭގެ ފަސް އަހަރު ފަހުންނެވެ. އޭނާ އަންނަ ހިސާބުން ދިމާވާ ކަންތައްތައް ދެން ދައްކަ އެވެ. އޭރު ބުލްބުލް ހުންނަނީ ވަރަށް ބޮޑަށް ބަދަލުވެ އެވެ. އަދި އެއީ "ފައި ފުރަގަހަށް" ހުންނަ ހަންޑި، އެ ރަށުގެ ވަރަށް ގިނަ ފިރިހެނުން މަރާ ދުވަސްވަރެކެވެ. މިކަމުގެ ހަގީގަތް ހޯދަން ސަތިޔާ އުޅެ އެވެ. އެ ވާހަކަތައް އޭނާ އަށް މިހާރު ގަބޫލު ނުކުރެވޭތީ އެވެ.\nފިލްމުގެ ވަކި ހިސާބަކުން، މި ފިލްމުގައި ދެން ވާނީ ކިހިނެއް ކަމާއި އަދި މީގެ އަސްލު ވާހަކަ ކޮންމެ ވެސް ވަރަކަށް ބޮލު ތެރޭގައި ތަސްވީރުކޮށްލެވުނެވެ. އަދި ކަން ވެގެން ދިޔައީ ވެސް ހަމަ ސިފަކުރެވުނު ގޮތަށެވެ. އެހެން ނަމަވެސް، އެ ވަރުން ވެސް، ފިލްމު ނިމެންދެން ފޫހިކަމެއް ނެތި ބަލަން އިނދެވުނު ސަބަބަކީ ފިލްމު ގެނެސްދީފައިވާލެއް މޮޅުވުމުން ކަމަށް ބަލަމެވެ.\n"ބުލްބުލް" ގެ މަންޒަރެއްގައި އަވީނާޝް ތިވާރީ (ވ-2) އާއި ޕަރަމްބްރަތާ ޗަޓަރްޖީ (ވ-1).--\nސްކްރީންޕްލޭ، ޑައިރެކްޝަން އަދި ޕްރޮޑަކްޝަނަށް ތައުރީފު\nއަނުކްޝާގެ އަމިއްލަ ޕްރޮޑަކްޝަނުން މިހާތަނަށް ގެނެސްދިން ހުރިހާ މަސައްކަތެއް ވެސް ވަރަށް ރީއްޗެވެ. ހާއްސަކޮށް އެންމެފަހުން އެމެޒޯން އިން ގެނެސްދިން ކްރައިމް ޑްރާމާ "ޕާޓަލް ލޮކް" އަކީ މާސްޓަޕީސްއެކެވެ. އެހެންވެ، މި ފިލްމަށް ކުރި އުއްމީދު ވެސް ވަރަށް ބޮޑުވި އެވެ. އެންމެ ކަމުނުދިޔަ ނަމަވެސް، ގިނަ ބަޔަކު ބަލައިގަތް އޭނާގެ ކުރީގެ ބިރުވެރި ފިލްމު "ޕަރީ" ގެ ސަބަބުން ވެސް މި ފިލްމަށް އުއްމީދުތައް ކުރެވުނެވެ.\nއަންވިތާ މި ފިލްމުގެ ސްކްރީންޕްލޭ އަތުރާފައި އޮތް ގޮތާއި، ފިލްމު ފަށައިގެން ނިމެންދެން މީގެ ކޮންމެ ކެރެކްޓާއަކަށް ގެނައި ބަދަލުތައް، އޭނާގެ މޮޅު ޑައިރެކްޝަނުން ދައްކައިދިން ގޮތަކީ ފިލްމު ފުރިހަމަވުމުގެ އެންމެ ބޮޑު އެއް ސަބަބެވެ. އިމްތިޔާޒް އަލީ މިދިޔަ އަހަރު ގެނެސްދިން ބޮލީވުޑްގެ ބޮޑު ފުލޮޕް ލޯބީގެ ފިލްމު "ލައިލާ މަޖްނޫ" އިން ތައާރަފުވި، ޓްރިޕްތީ އާއި އަވީނާޝް އަށް އެމީހުންގެ އަސްލު ހުނަރު ދައްކާލަން ލިބުނު މިއީ ރަނގަޅު ފުރުސަތެކެވެ.\nމި ދެ ތަރިންގެ އިތުރުން ޕައޯލީ ދާމް އާއި ރާހުލް ބޯސް ގެ ނަން ވެސް ފާހަގަކުރަން ޖެހެ އެވެ. ޕައޯލީ އާއި ރާހުލް ވެސް ފެނުނީ ވަރަށް ވަސަޓައިލް ކެރެކްޓާ އަކުންނެވެ.\n"ބުލްބުލް" ގެ މަންޒަރެއްގައި ރާހުލް ބޯސް އާއި ޕައޯލީ ދާމް.\nވަރަށް ގިނަ ފިލްމުތަކަށް، ހާއްސަކޮށް ބޮލީވުޑްގެ ފަހުގެ ގިނަ އާޓް ފިލްމުތަކަށް މިއުޒިކް ކޮމްޕޯޒްކޮށްދިން އަމިތު ތުރިވޭދީގެ މިއުޒިކާއި އަންވިތާގެ ޑައިރެކްޝަނާއި ސިދާތު ދީވާންގެ މޮޅު ސިނެމަޓޯގްރެފީ އާއި ފިލްމުގެ ވީއެފްއެކްސް އާއި ސެޓާއި މޭކަޕް އަދި ކޮސްޓިއުމް ގުޅިގެން އައިރު، ބަލާ މީހަކަށް މިއީ ވަރަށް ލޮލަށް، ބޮލަށް ފަސޭހަ މަންޒަރުތަކެކެވެ. މި ފިލްމުގެ ޓައިޓަލް ސީކުއެންސްގެ މިއުޒިކް އާއި ވީއެފްއެކްސާ އަކީ ވެސް ބޮލީވުޑްގައި އަދި އެވަރުގެ ނެތް ފަދަ މަސައްކަތެކެވެ.\nފިލްމު ރިވިއު ބޮލީވުޑް ޓީވީ ސިލްސިލާ


Noosveriyaa Maria Ressa ah Philippines ge raees maruhabaa vidhaalhuvejje\nމަރީއާ ރީސާއަށް އެވޯޑް ލިބުން\nމި އެވޯޑަކީ އެ ގައުމަށް ލިބުނު ކާމިޔާބީއެއްގެ ގޮތުގައި ސިފަކުރައްވާފައިވޭ\n11 އޮކްޓޯބަރ 2021 | ހޯމަ 20:14\nފިލިޕީންސްގެ ނޫސްވެރިޔާ މަރީއާ ރީސާ\nނޯބަލްގެ ސުލްހައިގެ އިނާމު ލިބުނު ފިލިޕީންސްގެ ނޫސްވެރިޔާ މަރީއާ ރީސާއަށް އެ ގައުމުގެ ރައީސް ރޮޑްރިގޯ ޑަޓާޓް މަރުހަބާ ވިދާޅުވެއްޖެއެވެ.\nރައީސް ރޮޑްރިގޯ ވަނީ މި އެވޯޑަކީ އެ ގައުމަށް ލިބުނު ކާމިޔާބީއެއްގެ ގޮތުގައި ސިފަކުރައްވާފައެވެ. މަރީއާ ވަނީ ރަޝިއާއާއި ފިލިޕީންސްގައި ހިނގާފައިވާ ކޮރަޕްޝަންގެ ބޮޑެތި މައްސަލަތަކާއި، އެ ދެ ގައުމުގެ ސަރުކާރުގައި ހުރި ބޮޑެތި މައްސަލަތަކާމެދު އަޑު އުފުލައި، ދުނިޔެއަށް އެ އަޑު އިއްވައިދީފައެވެ.\nނޯބަލްގެ ސުލްހައިގެ އިނާމު ކޮމިޓީގެ ޗެއަރމަން ބެރިތްރީސް އެންޑަރސަން ވިދާޅުވީ، ސުލްހައިގެ އިނާމު ދީފައިވަނީ ޚިޔާލުފާޅު ކުރުމުގެ މިނިވަންކަމަށްޓަކައި ކޮށްފައިވާ ބުރަ މަސައްކަތް ފާހަގަ ކުރުމުގެ ގޮތުންނާއި، އެކަމުގައި ދެއްކި ހިތްވަރުގެ ސަބަބުން ކަމަށެވެ. އަދި އެއީ ހުރިހާ ނޫސްވެރިންނަށްވެސް މިސާލެއްގެ ގޮތުގައި ބެރިތްރީސް ވަނީ ސިފަ ކުރައްވާފައެވެ.\nމިނިވަން އަދި ސައްހަ މައުލޫމާތުގެ ތެރެއިން ނޫސްވެރިކަން ކުރުމަކީ ގައުމުތަކުގައި ހިނގާ ނޭއްގާނި ކަންކަން ހުއްޓުވުމަށް އޮތް ރަނގަޅު މަގެއް ކަމަށް ވެސް އޭނާ ވިދާޅުވިއެވެ.\nމެނީލާގައި ހުރެ ރޮއިޓަރސްއަށް ދިން އިންޓަރވިއުއެއްގައި މަރީއާ ރީސާ ބުނެފައިވަނީ, މި އިނާމަކީ "ހަލާކުވެފައިވާ ދުނިޔެއެއް" އަލުން އާރާސްތު ކުރުމުގައި ނޫސްވެރިން އަދާކުރާ ދައުރު ދައްކުވައިދޭ މިސާލެއް ކަމަށެވެ. އަދި ނޫސްވެރިއަކަށް ވުމަކީ ފަސޭހަކަމެއް ނޫންކަމަށްވެސް އޭނާ ބުނެފައިވެއެވެ.\nމި އިނާމަކީ 1935 ވަނަ އަހަރު ޖަރުމަނުގެ ކާލް ވޮން އޮސިޒްކީއަށް މި އިނާމު ލިބުނު ފަހުން ނޫސްވެރިއަކަށް ނޯބަލް ސުލްހައިގެ އިނާމު ލިބުނު ފުރަތަމަ ފަހަރެވެ. ކާލް އަކީ އޭރު ޖަރުމަނުގެ ހަނގުރާމައިގެ ކަންކަމުގެ ވާހަކަ ދައްކައި، އެކަން ދުނިޔޭގެ ސަމާލުކަމަށް ގެނައި ނޫސްވެރިއެކެވެ.\nފިލިޕީންސް ނޯބަލް ޕްރައިޒް\nފިލިޕީންސްގެ ރައީސްގެ ދަރިކަނބަލުން ވެރިކަމަށް ކުރިމަތިލައްވަނީ\nޑުޓާޓޭ ސިޔާސީ ދާއިރާއާ ދުރަށް\nފިލިޕީންސަށް ބާރުގަދަ ބިންހެލުމެއް


ބައެއް ޝަރުޢީ މައްސަލަތަކުގައި ޢިލްމުވެރިން ހަނުތިއްބަވަނީ ކީއްވެ؟ – DhiSalafiyyah\nބައެއް ޝަރުޢީ މައްސަލަތަކުގައި ޢިލްމުވެރިން ހަނުތިއްބަވަނީ ކީއްވެ؟\n31/03/2012 އެހެނިހެންއަލް އުޚްތު އުންމު ޢަބްދިﷲ\nފިތުނަތައް ގިނަވެފައިވާ ޒަމާނެއްގައި އަޅުގަނޑުމެން އުޅެމުންދާއިރު ދިމާވާ މައްސަލަތަކުގައި ޢިލްމުވެރިންގެ ބަހެއް ލިބޭތޯ މަސައްކަތްކޮށް ބައެއް ފަހަރު ލިބޭގޮތް މެދުވެރި ނުވެއެވެ. މީގެ ސަބަބުން ޢިލްމުވެރިންނާއިމެދު އަޅުގަނޑުމެންގެ ހިތްތަކުގައި ކިލަނބުކަން އުފެދުމަށް މެދުވެރިވެއެވެ.\nނަމަވެސް ޢިލްމުވެރިންނަކީ ޢާންމުންފަދަ ބައެއް ނޫނެވެ. ޢިލްމުވެރިންގެ ޤަދަރު ޢާންމުންގެ މައްޗަށް ﷲ ތަޢާލާ އުފުއްލަވާފައިވަނީ ސަބަބުތަކެއް ހުރެގެންނެވެ. މިގޮތުން ﷲ ތަޢާލާ ވަޙީކުރެއްވިއެވެ. ﴿… إِنَّمَا يَخْشَى اللَّـهَ مِنْ عِبَادِهِ الْعُلَمَاءُ … ﴾ (سورة فاطر٢٧) މާނައީ: “ﷲ އަށް (ބިރުވެތިވުން ޙައްޤު ގޮތުގައި) ބިރުވެތިވަނީ ޢިލްމުވެރިންނެވެ.” އަދިވެސް އެއިލާހު ވަޙީކުރެއްވިއެވެ. ﴿…قُلْ هَلْ يَسْتَوِي الَّذِينَ يَعْلَمُونَ وَالَّذِينَ لَا يَعْلَمُونَ إِنَّمَا يَتَذَكَّرُ أُولُو الْأَلْبَابِ ﴾ (سورة الزمر ٩) މާނައީ: “ކަލޭގެފާނު ވިދާޅުވާށެވެ. އެނގޭމީހުންނާއި ނޭނގޭމީހުން ހަމަހަމަވާނެ ހެއްޔެވެ؟ އެކަން ހަނދުމަކުރަނީ ބުއްދީގެ އަހުލުވެރިންނެވެ.”\nދީނުގެ ޢިލްމުވެރިންނަކީ ދީނީ މައްސަލައެއްގައި ވާހަކަދެއްކުމަށްފަހު ޤިޔާމަތްދުވަހު ﷲ ތަޢާލާގެ ޙަޟްރަތުގައި ޖަވާބުދާރީ ވާންޖެހޭ ބައެކެވެ. އެބައިމީހުންނަކީ ﷲ ތަޢާލާ ރުހިވޮޑިގަންނަވާގޮތާއި ނުރުހުންވެވޮޑިގަންނަވާގޮތް މިބިންމަތީ މީސްތަކުންނަށް ބަޔާންކޮށްދެއްވާ، އެބުނާބަހުގެ ތެދުކަމަށް “ސޮއި ކުރަން” ޖެހިފައިވާ ބައެކެވެ. މިބުރަ މަސްއޫލިއްޔަތު އުފުލަމުންދާ ބައެއްގެ ހައިސިއްޔަތުން ދިނީ މައްސަލައެއްގައި ހަނުހުރުމަކީ ޢިލްމުވެރިންގެ މައްޗަށް ބައެއް ޙާލަތްތަކުގައި ޙުއްދަކަމެކެވެ.\nމިގޮތުން ފަތުވާ ދެއްވާ ބޭފުޅަކު ދީނީ މައްސަލައެއްގައި ޢާންމުގޮތެއްގައި ތިން ސަބަބަކާހުރެ ފަތުވާ ދިނުމުން އެއްކިބާވެދާނެއެވެ.\n“1. މައްސަލައިގައި ދަލީލުތައް ތައާރުޟުވުން: އެއީ މިސާލަކަށް މައްސަލައެއްގައި ބައެއް ދަލީލުތަކުން އެކަމެއް ވާޖިބުކުރާއިރު އަނެއްބައި ދަލީލުތަކުން އެކަމެއް ޙަރާމްކުރާކަމަށް ފެނުމެވެ. ނުވަތަ ބައެއް ދަލީލުތަކުން ކަމެއް ޙަލާލުކަމަށް ފެންނައިރު އަނެއްބައި ދަލީލުތަކުގައި އެއާޚިލާފަށް ވާރިދުވެފައިވާކަމަށް ފެނުމެވެ. މިގޮތުން މިފަދަ މައްސަލައެއްގައި ރަނގަޅުގޮތް ސާފުވަންދެން ފަތުވާ ދެއްވާ ބޭފުޅުން އެފަދަ މައްސަލައެއްގައި ފަތުވާ ނުދެއްވަފާނެއެވެ.\n2. މައްސަލައިގައި ވާރިދުވެފައިވާ ދަލީލުތައް އަދުގެ މުޖުތަމަޢަށް ނުވަތަ ޙާލަތަށް އެކަށީގެންވޭތޯ ނުވަތަ ނޫންތޯ ނިންމުމަށް ދަތިވުން: އެއީ އެމައްސަލައިގެ ދަލީލު މިޙާލަތަށް އެކަށީގެންވޭތޯ ނުވަތަ އެދަލީލު އެކަށީގެންވަނީ ބައެއް ވަގުތުތަކުގައިތޯ ކަނޑައަޅަން ދަތިވުމެވެ.\n3. އެމައްސަލައިގައި މަސްލަހަތު ހުރިގޮތް ކަނޑައެޅުމަށް ދަތިވުން: އާޔަތަކުން ނުވަތަ ޙަދީޘަކުން ކަމެއް ވާޖިބުވާކަމަށް ދަލާލަތުކުރާކަން އޭނާއަށް އެނގިދާނެއެވެ. އަދި އެޙާލަތަށް އެކަށީގެންނާ ދަލީލެއްކަންވެސް އެނގިދާނެއެވެ. ނަމަވެސް ދަނޑިވަޅުގެގޮތުން އެގޮތަށް ފަތުވާ ދީފިނަމަ ބޮޑު ފަސާދައެއް ކުރިމަތިވެދާނެތީ އެކަން އެއްކިބާކުރުމުގެގޮތުން ފަތުވާ ނުދެއްވަފާނެއެވެ.”1\nއިސްވެ ބަޔާންވެދިޔަ ސަބަބުތަކަށްޓަކައި ދީނީ ޢިލްމުވެރިން މައްސަލައެއްގައި ހަނުހުރުން އެއީ ބައެއް ޙާލަތްތަކުގައި ޙުއްދަކަމެއްކަން އެނގިގެންދެއެވެ. އަދި ކިއެއް ހެއްޔެވެ. އެބޭފުޅުންނަށް ވާޖިބުވެގެންވަނީވެސް ރަނގަޅަށް އޮޅުންނުފިލާ އަދި ރަނގަޅަށް ދިރާސާ ނުކުރެވޭ މައްސަލަތަކުގައި ވާހަކަ ނުދެއްކުމެވެ. ﷲ ތަޢާލާ ވަޙީކުރެއްވިއެވެ. ﴿ وَلَا تَقْفُ مَا لَيْسَ لَكَ بِهِ عِلْمٌ إِنَّ السَّمْعَ وَالْبَصَرَ وَالْفُؤَادَ كُلُّ أُولَـٰئِكَ كَانَ عَنْهُ مَسْئُولًا ﴾ (سورة الإسراء ٣٦) މާނައީ “އަދި ތިބާޔަށް އެކަމަކާމެދު ޢިލްމެއް ނުވާކަމަކަށް، ތިބާ ތަބާ ނުވާށެވެ. ހަމަކަށަވަރުން، އިވުމާއި، ފެނުމާއި، ހިތާއި، މިއިން ކޮންމެ ކަމަކީ، އެއާމެދު ސުވާލެ ވެވޭނެ ކަމެއްކަމުގައިވިއެވެ.”\nވީމާ، އެ ޢިލްމުވެރިއަކު ނުވަތަ ދީން ކިޔަވައިގެންހުރި މީހަކު ޝަރުޢީ މައްސަލައެއްގައި ހަނުހުރުމުން އޭނާއަކީ “ވިކިފައިވާމީހެކޭ” ނުވަތަ އޭނާއަކީ “ވަކިފަރާތަކަށް ޖެހިފައިހުރިމީހެކޭ” ކިޔާ ހަދައިގެން ނުވާނެއެވެ. އެބޭފުޅުންގެ ހިސާބުބެލުން އެއީ ޢާންމުންގެ މައްޗަށް އޮތްކަމެއް ނޫނެވެ. އެބޭފުޅުންނާމެދު ފައިސަލާކުރައްވާނީ ﷲ ތަޢާލާއެވެ. އެހެނީ ހިސާބުބެއްލެވުންވަނީ ﷲ ތަޢާލާގެ ޙަޟްރަތުގައެވެ. އަދި ހިސާބުބައްލަވާ ފަރާތެއްކަމުގައި އެއިލާހު ފުދިވޮޑިގެންވެއެވެ.\n މިލިޔުމުގެ އަޞްލު ނަގާފައިވަނީ މިދާރު އަލްވަޠަނު ލިންނަޝްރި އިން ޗާޕްކޮށްފައިވާ (އައްޞަޙްވަތު އަލްއިސްލާމިއްޔާ – ފަޟީލަތުއްޝައިޚް މުޙައްމަދު އިބުނު ޞާލިޙު އަލްޢުޘައިމީން رحمه الله) މިފޮތުގެ ޞަފްޙާ 127-128 ގައިވާ ފަތުވާ އަކުންނެވެ.


Mi vaguthu huri vaccine ge dose thah madhu: Mabrook - vNews.mv\nމިވަގުތު ހުރި ވެކްސިންގެ ޑޯޒްތައް މަދު: މަބްރޫކް\nޠާހިރާ އަޒްހާރު 04 May 2021, 13:12\nރާއްޖޭގައި މިވަގުތު ހުރި ކޮވިޝީލްޑް ވެކްސިންގެ ޑޯޒްތައް މަދުކަމަށް ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވެއްޖެއެވެ.\nމަބްރޫކް މިފަދައިން ވިދާޅުވީ ހެލްތް އިމަރޖެންސީ އޮޕަރޭޝަން ސެންޓަރުން ރޭ ބޭއްވި ނޫސްވެރިންގެ ބައްދަލުވުމެއްގައި ބައިވެރިވެވަޑައިގެން ވާހަކަދައްކަވަމުންނެވެ.\nމަބްރޫކް ވިދާޅުވީ ރާއްޖޭގައި ޖަހަމުންގެންދާ ވެކްސިންގެ ސްޓޮކްގެ މަދުކަން ހެލްތް ޕްރޮޓެކްޝަން އެޖެންސީ (އެޗްޕީއޭ) އަދި ހެލްތް މިނިސްޓްރީންވެސް ފާހަގަކޮށްފައިވާކަމަށެވެ. ރާއްޖޭގައި މިވގުތު ހުރީ ކިހާ އަދަދެއްގެ ވެކްސިނެއްކަމެއް މަބްރޫކް ހާމަކުރައްވާފައެއް ނުވެއެވެ.\nރާއްޖޭގައި ހުރި ވެކްސިން ޑޯޒްގެ ސްޓޮކް މަދުކަން މަބްރޫކް ހާމަކުރައްވާފައިމިވަނީ ރާއްޖޭގައި ކޮވިޝީލްޑް ވެކްސިންގެ ދެވަނަ ޑޯޒް ޖަހަން ފަށާފައިވާ ދަނޑިވަޅެއްގައެވެ. އަދި އިންޑިއާއިން ފެންނަ ކޮވިޑް-19ގެ ކޭސްތައް އިތުރުވެ، އިންޑިއާއިން ވެކްސިން އެތެރެކުރުން ހުއްޓާލާފައިވާ ވަގުތެއްގައެވެ.\nއިންޑިއާއިން ވެކްސިން އެތެރެކުރުން ހުއްޓާލާފައިވީނަމަވެސް ރާއްޖެއަށް ވެކްސިން ލިބުމުގައި އެއްވެސް ދަތިކަމެއް ނޫޅޭނެ ކަމަށް ހެލްތް މިނިސްޓްރީގެ ސްޓޭޓް މިނިސްޓަރ ޝާހު މާހިރު ވަނީ މީގެ ކުރިން ވިދާޅުވެފައެވެ. ރާއްޖޭގެ އެންމެންނަށް ވެކްސިން ޖެހޭ މިންވަރަށް ކުރިއަށް އޮތް ތަނުގައި ވެކްސިން ޝިޕްމެންޓުތައް ލިބޭނެ ކަމަށް ވެސް ސްޓޭޓް މިނިސްޓަރ ޝާހު ވިދާޅުވިއެވެ.\nއެޗްއީއޯސީ ރާއްޖެ މަބްރޫކް އަޒީޒް